
Protopopi de altă dată ai Braşovului 


Protopopul Gheorghe Haines 
(1769—1812) 


de Candid C. Muşlea 
(Urmare) 


HI 

Incolţit astfel din toate părțile, — poate și pe drept, dar 
mai mult pe nedrept, deoarece îşi făcuse prea mulți dușmani, — 
ne mai putând apoi suporta condițiunile grele și umilitoare ale 
guvernului și neavând probabil aici cu ce să trăiască, în vara 
anului 1799  Haines cere să fie trimis ca preot militar în ră- 
sboiul ce se purta atunci contra lui Napoleon, și în locul lui e 
numit administrator protopopesc preotul Gh. Duma dela Sf. Ni- 
colae (No. 2720/1799). 

Cronicarul sas ne spune cu multă satisfacție că e trimis 


pe câmpul de luptă.!) Astfel Magistratul scapă de multe supă- 
rări și are pace și linişte cât e pe front. 

La 26 lunie anul următor, soția lui, Ephtemia, anunţă Ma- 
gistratului că soțul ei îi scrie să se ducă la el, pe Rin, și cere 
un pașaport la Viena, pentru ea și o fetiță, Maria Ales, care e 
în serviciul ei, ceea ce i se și aprobă. (1832/1800). 

Haines străbate Austria și Germania, apoi regimentul se 
întoarce la Sibiiu. In timpul acesta soția unui soldat prizonier, 
Chiva Taus, pusă la cale de duşmanii lui Haines, îl acuză că 
i-ar fi luat 20 de galbeni și un lanț de argint. Procesul du- 
rează vreo 7 ani. Haines recunoaşte că a primit aceste lucruri 
ca să le “păstreze, dar le-a restituit. Neputând dovedi însă, e 
provocat să le restitue, ca să evite execuţia.?) 


) Hermann op. cit. Vol. 1. pg. 571. 


2) Vezi mai pe larg: C. Mușşiea: „Un protopop neastâmpărat“ în „Re- 
vista Teologică“, an. XX (1930), No. 3—A4. 

Consistorul, cu No. 632 din 7 lulie 1801, notifică Magistra- 
tului că după terminarea răsboiului fostul preot militar Gh. 
Haines dela regimentul „Benijowsky“ a fost concediat şi conform 
adresei No. 563 din 9 lulie 1799, (2720/1799) își va relua ser- 
viciul de administrator protopopesc, ceea ce Magistratul ia lia 
cunoştinţă. (No. 2262/1801). 

In 1801 îl aflăm deci din nou la Braşov ca administrator 
protopopesc, când din nou denunțurile pornesc contra lui, cu 
deosebire din partea Românilor. In acest timp Românii din Schei, 
într'o jalbă care conținea 15 puncte, se plâng de nedreptăţile ce 
li se fac de Magistrat și de Sași, și la pct. 14 arată că demni- 
tatea de protopop, care din vremuri vechi a fost ocupată numai 
de preoții de acolo, dela biserica Sf. Nicolae, le-a fost luată de 
către episcopul Gh. Adamovici. Cer deci să li se redea acest 
drept, aducând diferite învinuiri lui Haines. Magistratul recu- 
noaște că biserica acestei comunități este cea mai renumită 
dintre toate bisericile din Ardeal, și atât din această cauză, cât 
şi în urma faptului că dintre preoții dela acea biserică sar pu- 
tea alege oricând unul în acea demnitate, le sprijinește cererea, 
cu adausul că luându-li-se acest drept sau produs multe certuri 
și „coliziuni“ prin numirea de protopopi streini și mai cu seamă 
de când cu numirea neastâmpăratului Haines (No. 2078/1801). 

Văzându-se reabilitat și amintindu-și, probabil, de ceea ce 
suferise din partea companiştilor greci de aici, Haines îi de- 
nunţă la curte că sub tot felul de titluri colectează bani și prin 
preoţii lor îi trimit pe ascuns mănăstirilor din provinciile tur- 
cești. Guvernul ordonă Magistratului să împiedice acest abuz, 
care prin decretul din | Maiu 1800 No. 4895 al curţii e oprit 
sub grea pedeapsă.!) 

Patru ani mai târziu el denunță din nou, la Curte, anumite 
„scăderi întru ceale sfinte la biserica cea grecească din Brașov 
oblicite, precum și despre excesurile de către călugării cari vin 
din Ţara Rumânească săvârșite....“, în urma cărui fapt se ordonă 
o anchetă, făcută de Consistor și de Magistrat. (No. 836/1805).) 
Ancheta se termină însă abia în 1810, când preoţii greci sunt 
obligaţi să plătească diurnele și spesele de călătorie ale comi- 


1) Protocolul şedinţelor magistratuale (IV. C, 109) pg. 405. 
2) N. lorga: Acte românești şi câteva grecești..., pg. 185—6. 

sarului consistorial Vas. Moga, „fostul preot din Sebeșul-săsesc“ 
în sumă de 78 fl. 20 cr. (No. 515/1810). 

Tot atunci oierii români din Săcele, Bran şi Zârnești îi 
dăduseră o procură lui Haines ca să le apere interesele și ast- 
fel se redactează o cerere la împăratul. Fiind în acel timp la 
Viena (3 Martie 1801), Haines încredințează pe Kozma Fejervâri 
să urgiteze această afacere. Guvernul, aflând despre aceasta, 
cere să fie întrebat fiecare oier dacă a semnat o cerere şi o 
procură ? și cine le-a dat această idee? (In cerere agentul con- 
sular Markelius era acuzat că şi-ar fi fi reținut o sumă mare 
din preţul oilor ce li se luaseră Românilor înainte de răsboiul 
ultim cu Turcii). Cerându-i-se lămuriri, Magistratul raportează că 
Haines locueşte în Sibiiu și de aceea trebue să amâne cerce- 
tarea. (Nrii 3488/1801, 323/1802 şi 715/1802). 

Românii din Cristian se plâng Magistratului că protopopul, 
împreună cu preotul cel tânăr, a depus pe gocimanii aleși și a 
pus alţii. Oamenii au protestat, arătând că nu e cu drept ca 
într'o comună să fie preoți tatăl și fiul, al doilea fiu dascăl, iar 
cumnatul lor gociman, Haines însă le răspunde că dacă nu le 
place, să se jeluiască și la alte instanțe (No. 721/1802). Invă- 
țătorul din Ghimbav, |. Stoica, se plânge că fiind ales în 1794, 
a fost întărit în 1797 de directorul şcoalelor neunite din Ardeal 
Tempea, iar acum Haines l-a destituit fără nici un motiv şi în 
locul lui a pus pe ginerile popii. Cei din Rotbav se plâng con- 
tra lui că vrea să-i silească să țină pe dascălul lor, Todor Du- 
mitru, cât va trăi și să-i plătească și o simbrie mare, pe când la 
ei, ca și în alte părți, dascălul se alege numai pe un an și după 
tocmeală. (No. 1678/1802). 

Peste câtva timp Haines cere ca gocimanii bisericilor de 
dinsus de Bran, conform decretului guvernial (No. 5539 din 14 
August 1794). să fie scutiți de toate sarcinile (art. 60 al dietei 
din 1791.) „precum și gocimanii bisericilor altor religii, fiindcă 
multe ponosluri și de multe ori au venit despre domnii aren- 
datori, precum de către Domnia Sa numiții n'au hodină. Drept 
aceea, pentru ca să se înconjure acel prepus și să lipsească 
mai mult pricinele“, face un tablou al gocimanilor. (No. 3341/1802). 

Tot atunci se plânge contra castelanului dela Bran, că 
vrea să oblige pe preoţi, epitropi și cantori la tot felul de pre- 
stații ordinare. (No. 3804/1802). 

In timpul din urmă însă activitatea lui Haines se îndrep- 
tase şi în alte direcții. în Oct, 1801, împreună cu vicarul dela 
Sibiiu, |. Popovici, și cu protopopii N. Huţovici și Gh. Petrașcu, 
„în numele întregului cler al bisericii neunite din marele prin- 
cipat al Ardealului, roagă pe împărat să admită ca alegerea 
episcopului (după moartea întâmplată în 1796 a lui Gherasim 
Adamovici) să se facă din sânul Românilor, cu excluderea stră- 
inilor....“ 1) 


Același lucru îl ceruse, — încă din primăvara anului 1790 
— guvernatorul ardelean Gheorghe Bânffy, dar numai deoarece 
credea că acţiunea politică națională a Românilor ardeleni din 
1790—92 ar fi tost influențată de Sârbi, iar un episcop român 
și născut în Ardeal, n'ar fi îndrăsnit să ceară pe seama Româ- 
nilor ardeleni drepturi egale cu ale Sârbilor din Banat,) pe 
când Haines era condus numai de dragostea sa față de biserică 
şi neam. 

In 1802 Haines trimite, împreună cu câțiva preoți din păr- 
țile Braşovului, o adresă către mitropolitul Stratimirovici din 
Carloviţ, rugându-l să mijlocească a se da Românilor ardeleni 
episcop de neamul lor, şi anume pe Nestor loanovici, singurul 
vrednic de treapta arhierească,?) pentru a căruia reușită Haines 
a făcut tot ce i-a stat în putință, învinuindu-l în schimb pe Hu- 
țovici la locurile mai înalte că nu știe limbi, că ar fi câștigat 
voturi cu bani (chiar și votul lui Haines a încercat să-l câștige, 
promițându-i câte 590 fl. anual din salarul episcopesc, iar 
despre Vas. Moga spunea că în afară de parohia lui, nici nu-l 
cunoaște nimeni, doar n'a făcut nimic pentru cler. Se poate că 
Ştie latinește şi ungurește, de altfel însă e un om trândav, lă- 
sător și slab.*) 


1) |. Lupaş: 12 peţitori ai episcopiei transilvane vacante dela 1796— 
1810, Braşov 1916. pag. 12—13. 

2) |. Lupaş: Episcopul Vas. Moga și profesorul Gheorghe Lazăr (Ana- 
lele Acad. Rom. Seria Ii, Tom 37 (1914—15) pg. 863. 

3) |. Lupaș: 12 peţitori...., pg. 40. 

4) Idem, ibidem, pag. 42. 

In 1803 el proiecta la Brașov înființarea unei școale teo- 
logice și pedagogice cu 2 învățători și cu două clase, pentru a 
înlesni pregătirea candidaţilor de preoție și dăscălie din comu- 
nele aparținztoare acestui protopopiat și în care aveau să fie 
primiți tineri cu oarecari pregătiri în scriere și cetire, „ca să 
nu facă învăluială și pierdere de vreme dascălilor cu învățarea 
buchilor“. Planul nu a' fost însă aprobat de directorul școalelor 
naționale R. Tempea, are recomandă Magistratului ca banii co- 
lectați pe seama acestei școale — 450 fl. — să-i încaseze Ma- 
gistratul și să-i păstreze.!) — 

In primăvara anului 1804 Haines e iarăși în Viena, și în 
timpul acesta e înlocuit la Brașov de Radu Verzea. (No. 687/1804) 

In același an el aprobă ca văduva lui Oprea Ţârcă din 
Cernatul Săcelelor, fără a face acolo strigările, să se cunune, cu 
loan Buzat din Baciu, întrun sat din Muntenia, locul ei de na- 
ștere, unde se cununase și cu întâiul bărbat. La patru săptămâni 
după cununie, a murit însă acolo unde s'a cununat și copiii ei 
nu mai voiră să-l recunoască pe |. Buzat ca tată vitreg, nici nu 
se învoiră să-l facă părtaș la moștenire. Magistratu', deși recu- 
noaște căsătoria valabilă, raportează totuși guvernului, între- 
bând dacă protopopul neunit are dreptul de a dispensa pe 
cineva de strigări. (No. 836/1804). 

Tot pe atunci Consistorul cere ca Haines să fie numit 
protopop titular al Brașovului. La 19 Nov. 1894, guvernul arde- 
lean trimite cererea, recomandând-o, la Curte, care dispune ca 
toți cei interesați prin această numire să fie întrebaţi dacă nu 
au nimic de observat ca actualul administrator şi „emerit ca- 
pelan castrens“ să fie numit protopop. Magistratul decide să 
întrebe pe toți preoţii români din oraş și din district. (No. 514/ 
1805). — lată, probabil, pentru ce fusese el la Viena! 

Cei dintâi cari s'au opus, — cum era Şi de așteptat, — au 
fost preoții dela St. Nicolae, cari obiectează că: 1. afară de limba 
maternă, Haines nu cunoaște nici o limbă streină, pe când ei 
vorbesc mai multe limbi, 2. dacă el a adus servicii ca preot 
militar pe front, în schimb ei au făcut servicii gratuite în gar- 


1) A. Bârseanu: st. Şcoalelor centrale rom. gr. or. din Brașov, pg. 
14, 3l-a—4l-a. 

nizoană Şi ia spitalele din Braşov, 3. e om certăreț și nea- 
stâmpărat, din cari cauze a și fost pedepsit de autoritățile mai 
înalte. În tot cazul, mult mai bine ar fi ca fostul protopop, Gh. 
Radovici, să fie reabilitat în postul său. 

Preoţii din district, dimpotrivă, cer ca Haines să fie 
protopop, căci 14 ani cât a administrat protopopiatul, a fost cin- 
stit, prietenos și l-a condus cu înțelepciune. Prin îndrumările 
date de el, a luminat pe preoți și pe popor, așa că din toate 
protopopiatele din țară, în acesta a domnit cea mai mare or- 
dine și s'au făcut cele mai puţine excese. Ei protestează contra 
numirii de protopop a unui preot din Şchei, deoarece aceștia 
sunt sumeți (hoffărtig), interesaţi și obișnuiți a trata cu ceilalți 
preoți ca cu niște supuși ai lor. 

Magistratul ține să-și spună și el părerea, arătând că Hai- 
nes a fost totdeauna un neastâmpărat și în mai multe rânduri 
a trecut peste jurisdicția magistratuală, din care cauză autori- 
tățile au fost adeseori supărate, așa că a fost dojenit şi propus 
să fie trimis de aici în altă parte. Sa dovedit apoi intrigant 
(cazul cu văduva lui Irimie Ţârcă) din care cauză a și fost de- 
stituit de guvern, și dacă merită vreo recompensă, să fie trimis 
în altă parte ca protopop, deoarece nu e nici născut, nici pose- 
siouat aici, ci în scaunul Sibiiului, și — ce e mai mult — deo- 
camdată nu e preot la nici o biserică din Braşov (No. 738/1805). 

Curând după aceea guvernul comunică Magistratului că 
Majestatea Sa, cu înaltul decret din 21 lulie 1805 (No. 1586) 
consimte ca Haines să fie protopop, cu condiţia să fie liniștit, 
să-şi îndeplinească cu exactitate obligaţiunile și să evite cu bă- 
gare de seamă orice disensiuni, altfel, pur şi simplu va îi amo- 
vat din orice serviciu. (No. 2025/1805). 

In Septemvrie 1805 Haines lipsește din nou din Brașov, 
căci părintele Radu Verzea semnează în locul lui cu adausul: 
„In neființa actualiușului protopop, interimar administrator“. (No 
2730/1805). 

In 1806, într'o circulară, cu care trimite fiecărei biserici bro- 
Șura, — tipărită de guvern și în limba română — pentru „altoirea 
vărsatului“, după ce laudă iniţiativa guvernului și arată că acest 
„altuit prin multa osteneală a oamenilor celor învăţaţi, și care 
pentru binele cel de obște se ostenesc sau alcătuit“, pune în 

vedere preoților că au datoria „pomenita cărticică penturca să 
cuprindeți sâmburul ei și să vă pliroforisiți de folosurile ei, nu 
numai Frăția Voastră, dară și ceilalți oameni care știu carte, din 
„mână în mână de câteva ori din tablă în tablă a o ceti și pe 
toți oamenii din locul cel de predicație cu sănătoase cuvinte 
a-i îndemna și a-i sfătui, ca fieștecare părinte, lăsând deoparte 
părerile cele proaste și lenevirea, să se silească prin doftorii 
cei rânduiţi dela Slăvitul Magistrat a lăsa pruncii săi să le al- 
tuiască vărsatul, şi să nu se lase în vorba deobște, adecă eu 
Jas pe copilul meu în voia lui D-zeu, fiindcă luminat ne învață 
Sfânta Scriptură și dascălii cei învățați cumcă la multe lucruri 
dacă va omul, va şi D-zeu, iară dacă nu va omul, nu va nice 
D-zeu, adecă va cineva să-și zidească o casă, și dacă va chel- 
tui și va lucra, atuncia va și D-zeu, iară nelucrând și neoste- 
nind, Dzeu nu-i zideşte casa lui...“ (Consistorul îi trimisese 
cărticelele, dar fără circulară, şi la întrebarea Magistratului pen- 
tru ce nu le-a împărţit — el arată motivul și spune că le îm- 
parte cu circulara de mai sus, redactată de el. (No. 404/1806). — 

Haines însă tot nu avea parohie și trăia greu. Consistorul 
și guvernul ar fi voit să-l ajute și să-i dea o parohie, dar Ma- 
gistratul îi crease o atmosferă rea, ceea ce se vede și din actul 
(No. 1574/1806), în care Radu Petcu, gociman, Const. Pârţache, 
Pavei Dascalu și |. Zugravul, juraţi, cu alţi 16 credincioși din 
Turcheș, arată că au aflat că Magistratul s'a interesat la proto- 
popiat ce preoți supranumerari ar îi în tract şi i s'a răspuns că 
nu e decât Haines și un preot tânăr din Zârnești. Ei î să nu-l 
vreau pe nici unul din ei, deoarece amândoi sunt cunoscuți ca 
oameni „neastâmpăraţi“. — 

In acest timp, cu ordinui No. 9654 din 1805, guvernul in- 
terzice protopopiior de a se mai amesteca în chestii privitoare 
la administrația politică a preoților din alte districte şi ordonă 
ca în fiecare district să fie numit un protopop, iar unde sunt 
credincioși și preoți puţini, protopopul din districtul vecin să 
încredințeze un preot, care să încaseze cu perceptorul taxa si- 
doxială, iar în cele bisericeşti să se înțeleagă cu protopopul 
In districtul Brașovului sunt numiţi: în protopopiatul întâiu: R 
Tempea, în al doilea: G. Haines, iar al treilea loc rămâne va- 
cant (No. 1839/1806). 

Intre timp, în 1806, moare preotul! Eustatie Cătană dela Sf. 
Nicolae și guvernul cu ordinul No. 4874 din 10 lulie, (No. mag. 
2258/1806), îl institue interimar pe Haines, cu observarea ca şi 
pe mai departe să-i fie supraveghiate toate mișcările, iar Con- 
sistorul comunică Magistratului că a încredințat pe protopopul 
loan Popovici din Corbi cu instalarea lui Haines în acest post, 
cerând totodată să i se dea asistența necesară. (No. 2641/1806). 
Cei din Şchei împiedecă însă instalarea, iar guvernul cu ordinul 
No. 8216 din 30 Oct. anunţă că din o adresă a Consistorului a 
allat că Românii din Șchei s'au opus instalării. Deoarece cererea 
acestei comunităţi de a i se da alt preot în locul lui Haines, a 
fost respinsă de guvern prin 2 rezoluții, cu observarea să nu-l 
mai supere cu astfei de cereri neîntemeiate, Consistorul să atragă 
atenția Românilor din Şchei, și mai ales a preoţilor de acolo, 
să nu se opună ordinaţiunilor mai înalte, căci altcum se vor 
întrebuința față de ei mijloace mai aspre. Magistratul de ase- 
menea să le atragă atenţia, arătându-le că motivul pentru care 
nu vreau să-l primească pe Haines, ar îi obiceiul ca nici un 
strein să nu fie angajat preot la acea biserică, dar o astfel de 
constituție e contrară sferei de activitate a administraţiei pu- 
blice și deoarece niciodată n'a fost aprobată vreo astfel de con- 
stituție, ea nu poate fi acceptată. (No. 3351/1806). 

Ca răspuns, Românii din $Şchei cer Magistratului să inter- 
vină la guvern să li se menţină dreptul, pe care-l au toate co- 
munitățile bisericești române din Ardeal, de a-și alege ele preoții, 
deoarece aceasta e în conformitate cu ordinaţiunile preaînalte, şi 
în cazul când preoții lor nu ar fi aleși, ci numiţi, biserica ar 
putea avea în viitor mari desavantajii. Magistratul le recomandă 
cererea, accentuând că această biserică e una din cele mai de 
frunte din țară. (No. 3551/1806). 

Guvernul răspunde cu No. 594 din 5 Februarie că prin 
numirea lui Haines ca al! cincilea preot la biserica Si. Nicolae, 
nu a intenționat a-i lua drepturile vechi, ci din loc mai înalti 
sa ordonat ca mai întâiu să îie aplicaţi la biserici preoții su- 
pranumerari, şi numai după aceea ceilalți, aşa că angajarea lui 
Haines a fost ordonată de către înalta Curte. In acest caz co- 
munitatea nu se poate provoca la drepturile ei, căci conform 
ordinațiunilor în vigoare la o biserică nu pot îi angajaţi, fără 

aprobare mai înaltă, mai mult de trei preoţi. Fiind însă la această 
biserică 5 preoți și Eustatie Cătană murind, Haines a fost numit 
ca supranumerar al cincilea, cu toate că ea n'are drept să-și 
aleagă nici al patrulea nici al cincilea preot. Dacă totuși comu- 
nitatea ar avea un motiv întemeiat contra persoanei lui Haines, 
să i-l facă cunoscut prin Mag strat. Până atunci guvernul ră- 
mâne pe lângă ordinul dat în 10 lulie 1806, atrăgând atenția 
Magistratului ca prin mijloace convenabile („congruis mediis“) 
să constrângă comunitatea să se supună înaltului ordin și să 
primească pe Haines. (No. 614/1807). 

In anul 1807, fiind întrebat de Magistrat pentru ce în 
1804—5 s'au cununat şi s'au botezat întrun an mai mulţi sau 
mai puțini decât în alți ani și pentru ce au murit mai mulţi sau 
mai puțini decât s'au născut, după ce arată calitatea sa de „pro- 
topop al locului, care am avut purtare de grije peste toate bi- 
sericile neunite din tot districtul“, răspunde următoarele: „Ză- 
mislirea și nașterea pruncilor, precum și moartea, atât la prunci 
cât şi la oameni mari, spânzură mai mult în voia și pronia lui 
Dumnezeu, decât în voia și puterea oamenilor. Cu adevărat, 
când vrea D-zeu și ajută şi natura, atuncia se nasc mai mulți 
şi mor mai puțini, Şi iarăși când vrea D-zeu și nu ajută natura 
(fiind și lipsa bucatelor sminteală), atuncia se nasc mai puţini 
şi mor mai mulți. Insă însurarea, sau neînsurarea, aceasta este 
în voia oamenilor? Măcar că și prinderea la cătane de multe ori 
zătignește însurarea. Altmintrelea pe cât iaste mie și la subor- 
dinații mei preoți cunoscut, întru norodul nostru (lăudat fie 
numele Domnului!) nu iaste nici o boală ascunsă....“. El sem- 
nează de astădată: „Gh. Haines, actual protopop al Districtului 
Brașovului neunit“. (No. 582/1807). 

In același an, prezentând Magistratului tabloul celor născuţi, 
căsătoriți și morţi în anii 1804—1806, dă din nou lămuriri, ară- 
tând că „pricina că la anul 1805 nu sau cununat așa mulți ca 
în 1804 iaste bătaia cu Franţozii, căce la vremi de bătae îe- 
ciorii se prind la cătane, și nici nau voie de însurat“. (Aici 
sunt notate şi comunele bisericești filiale, din comitatul Alba- 
superioară, aparținătoare la matera Agoștin, și cari până la 1805 
s'au ținut de protopopiatul Brașovului, iar prin „regulația“ din 
1806 s'au luat dela el). Prezentând un alt tablou, el menţio- 

nează că datele acestea sunt „curat numai din bisericile care se 
ţin de acest district, scoțând afară satele de Varmeghie și de 
supt miliţie“. (No. 802/1807). 

Tot pe atunci, provocându-se la faptul că el singur a ad- 
ministrat timp de 15 ani protopopiatul, precum și la decretul, 
No. 1586 din 20 lanuarie 1805 al Curţii, în baza căruia a fost 
angajat ca protopop al acestui district, Haines protestează contra 
împărțirii acestui district în 3 protopopiate, împărţire, pe care o 
tăcuse guvernul, și face recurs la Curte, (N-rii 2394 și 2395/1806). 

Pleacă deci din nou la Viena, dar de astădată se vede că 
nu i-au mai mers în plin. Ce a făcut acolo, ce nu, nu se știe ; 
destul că guvernul (cu No. 9264 din 28 Nov. 1805). ordonă Ma- 
gistratului ca, în urma decretului din 24 Oct. al Curţii, să ob- 
serve cu grije toate acțiunile protopopului Haines („actionibus 
eiusdem serio invigilari curet“), care a fost provocat s3 pără- 
sească Viena, și în caz că aceste acțiuni ar putea avea urmări 
periculoase („dass dabei gefărliche Folgen zu besorgen seyen“), 
să i se raporteze. In ordinul din 24 Oct. al cancelariei aulice 
către guvern se spune însă mai mult, și anume că Majestatea 
Sa ordonă să i se aducă la cunoştinţă prin directorul poliţiei, 
să părăsească în decurs de 8 zile Viena — unde petrecea de 
mai mult timp — și să plece la postul său în Transilvania, 
căci altcum va fi silit, chiar prin mijloace neplăcute, să se îna- 
poieze..... („isthic a longiori tempore commorantem Georgium 
Ha'nes via huiatis politiae Directionis eo inviari, ut intra 8 dies 
isthinc abscedat, et semet in Transyivaniam ad stationem Of- 
ficii sui conferat, secus ingratis etiam mediis ad redeundem 
compellendus“) | 

In urma acestui afront și a greutăților ce îi se făceau din 
toate părţile, Haines părăsește Brașovul. Dealtcum încă din 1804 
ceruse el guvernului să-l numească pro-vicar la Sibiiu, pe lângă 
vicarul |. Popovici. 

Guvernul trimisese cererea aceasta Consistorului pentru in- 
formaţiuni și acesta răspunde: „....precum de pro-vicareș acuma 
tocma nu are lipsă, cu atât mai puţin în persoana supl'canşului: 
pentru că despre dânsul la Braşov, pe vremea vlădicii s'au 
făcut nenumărate scrisori și și naltelor instanțe multe neplăcute 
molestii, întratât, cât cu acel prilej suplicanșul a și pierdut 

slujba capelaniei, care o avea pe lângă Grecii de acolo; la ca- 
pelania deobște s'a învrăjbit cu obeșterul (colonelul) Fiţ Gibon, 
pentru care iar nu puţin va! s'a făcut, și iarăș nu demult cu 
directorul școalelor neunite, Rudolf Tempea (pentru care și acum 
se află în proces) s'au sfădit și sau bătut cu mare scandelă. 
Drept aceea tocmai nevinovat să fie suplicanşul, totuşi acestea 
ale lui urmări l-au arătat a nu fi fiul păcii şi al liniștei şi-l fac 
tare prepus și semnat de neodihnire. Mai încolo smerit soco- 
coteşie că și |. C. Gubernium își va aduce aminte de câteori 
acest suplicanș de către însuși acest 1. C. Gubernium pentru ne- 
odihnirea inimii sale s'au înfruntat mai pe urmă“.!) 

Tot în acel an Haines ceruse guvernului să-l numească 
director al școalelor neunite, în locul lui Radu Tempea, care era 
preot la Sî. Nicolae, dar locuia la Sibiiu, iar în Braşov era su- 
plinit de un capelan al său. Probabil aceasta să fi fost pricina 
scandalului provocat între Haines și Tempea, care în acel timp 
era pentru 40 de zile în districtul Brașovului, ca să inspecteze 
școalele. Intre ei doi trebuie să fi avut loc o ceartă urîtă, căci 
guvernul în o adresă a sa vorbește de „acte neslobode și sil- 
nice, care între sudalme le-a grăit Radu Tempea.... asupra ad- 
ministratorului protopopiatului Gh. Haines, afară de aceea că 
nice la mireni, cu atâta mai puţin la feţe bisericești... nu se 
cuvin...“*) Şi — minunea minunilor! — Haines cel urmărit și pri- 
gonit atâta vreme, e apărat acum tocmai de guvern, care pune 
în vedere Consistorului că: „dacă Tempea va mai îndrăsni ase- 
menea excesuri a face, de slujba sa numai decât se va lipsi“. 

Patru ani mai târziu însă, la 1808, Consistorul comunică pro- 
topopilor cu No. 1146 din 28 Oct. decretul guvernial No. 6791 din 
22 Sept. 1808, în care se spune că „luându-se slujba directoriei 
școalelor normalicești neunite dela protopopul R. Tempea, aceea 
sa încredințat părintelui Gh. Haines, protopopului până acum 
al Braşovului“?), iar cu No, 570 din 25 Aprilie 1809 comunică 
Magistratului că preotul Nic. Panovici dela biserica grecească 
din Brașov, în urma decretului No. 1953 din 27 Martie al gu- 


i) M. Voileanu: Icoane din viaţa bisericii, Sibiiu 1920, pg. 10. 
2) idem, ibidem pg. 115. 
3) Dr. Ul. Pușcariu: Documente pentru limbă și istorie. Vol. 1, pg. 175. 

vernului, a fost confirmat protopop în districtul Braşovului în 
locul directorului şcoalelor naționale Gh. Haines. (No. 1421/1809). 

Tempea vine deci la Brașov ca preot și protopop, iar Haines 
îşi ocupă noul post, în care însă nu rămâne decât vreo doi 
ani, până pe la 1810, când Vasile Moga e ales episcop şi-l în- 
locueşte cu Moise Fulea, bărbatul uneia din nepoatele sale. Mo- 
tivul e ușor de înțeles: Haines făcuse doar atâta propagandă 
pentru Nestor loanovici, în timp ce pe Moga îl arătase așa cum 
era, chiar și după alegerea de episcop a acestuia, când atât ei, 
cât și mitropolitul sârbesc Stratimirovici, mai interveniră odată, 
dar în zadar, în îavorul lui loanovici.1) 

Din activitatea sa ca director al şcoalelor știm prea puțin. 
D-l Nicolae lorga publică o instrucție a dascălului Simeon Jinariul 
dela Josephstadt din Sibiiu pentru învăţătura candidaților de 
preoție (1810, Mai 21 c. v.?) 

In altă instrucţie a sa, tot din 1810, el scrie: „Guvernul 
s'a milostivit părinteşte a porunci să se tipărească o carte: „Căr- 
ticica năravurilor bune pentru tinerime“ și a se introduce în 
toate școalele?) 

Tot în 1810 el se plânge că Românii :din Râşnov, contrar 
dispozițiunilor mai înalte se opun cu încăpățânare de a-și tri- 
mile copiii la școală și nu vreau să plătească nici simbria în: 
vățătorului loan loanovici, angajat cu contract. Cere deci să fie 
siliți prin mijloace mai aspre să-și facă datoria. (No. 501/1810, 
1 Martie). 

In acelaşi an Consistorul prezintă guvernului cererea lui 
Haines, ca dascălul și învățătorul din Stupini, Dimitrie Ghim- 
bășan, luat ca recrut, să fie scutit de serviciul militar. (No. 857 
1810, 16 Aprilie), iar la 7 lunie acelaşi an, Consistorul anunță 
guvernului că Haines vrea să inspecteze școlile din districtul 
Brașovului, iar guvernul ordonă Magistratului să-i pună lui 
Haines la dispoziție un comisar din partea autorității publice. 
(No. 1406/1810). Uitima adresă, semnată de el ca director al 
școalelor neunite din marele Prinţipat al Ardealului și preșe- 


1) |. Lupaş: Episcopul Vasile Moga și profesorul Gh. Lazăr, pg. 871. 
2) Scrisori şi inscripții ardelene şi maramureșene, Vol. |. pag. 204. 
3) 1. Matei: „Românul“ din Arad, a. 1916 No. 33. 

dinte interimar al Consistorului, datează din 15 Sept 1810 (No. 
3026 1810). 

In schimb știm că în 1807 publicase la Viena niște „ver- 
schuri de laude en limba Romaneaske la statua a Inperatuluy 
Joseph || kare la anno 1807 en tsetate Vienna la Josephplatz 
sau aschezat. Viena. — Sau fakut prin Georgie Hain»s, Proto- 
Presviter la Districtul Coroni de religia gretsaske ne-unite, schi 
fostul Capelan de oaste la Benjowsky al 31 Infanterie Regement 
de linie dela 'Transilvania“.!) Versurile se termină astfel: 


„Se primeschty, me rog, cu nume de bine 
Atseste verschury dela mine, 

Dela un vechy Roman adeverat 
Kredintsos rob la al seu Inperat“. 


In 1756 apăruse tot la Viena „Preoţia sau îndreptarea preo- 
ților“, care apare în ediție nouă la Sibiiu, în 1789, și care e 
atribuită de unii tot !ui Haines, poate din cauza notei dela 
sfârşitul cărţii: „Sau diorthositu prin smeritulu între Dascali, 
Gheorghie Hainesu, Sybiianulu“.” (Alţii atribue traducerea acestei 
cărți dascalului Radu Duma, cântăreţul bisericii Braşovului,”) 
ceea ce reiese clar şi din predoslovia acestuia, în care spune: 
„„„M'am sârguit cu mare pohtă sufletească a o tălmăci din limba 
slavonească şi al doilea de pre cea grecească...) *) Tot așa aflăm 
însă şi la pag. 600 a ceaslovului apărut în 1790 în tipografia 
lui Petru Barth din Sibiiu: „Typăritu-vau acestu Ciaslovu prin 
ostenela diorthosirii zmeritului între Diaconi Ghiorghie Haines 
Sybiianul.5) 

D-l Onisifor Ghibu crede că tot Haines ar putea fi și au- 
torul Bucoavnei în două limbi, tipărite la P. Barth în Sibiiu, la 
1788, căci la întrebarea: „Cine a alcătuit această bucoavnă 2* 
răspunde tot D-Sa: „Să îi fost cine:a din jurul Consistorului 


1) N. lorga: Istoria lit. rom. vol. [l. 1901 pg. 470. — 1. Bianu şi N. 
Hodoş: Bibliogratia veche rom. Tom. II. pg. 499 500. 

2) 1. Bianu și N. Hodoș: op. cit. Tom, Il. pg. 390—391. 

3) A. Șaguna: op. cit. Vol. II. pag. 188—9. — Dr. G. Ciuhandu: „Re- 
vista Teologică“ an. XXI, No. 5 pag. 201. 

î) 1. Bianu şi N. Hodoș: op. cit. Tom. Îl. pg. 391. 

5) 1. Bianu și N. Hodoș: op. cit. pg. 334—35. — Veress Endre: Erdelyi 
6s Maeyarorszâgi regi olâh kânvvek 6s nyomtatvânyok (1544— 1898), Cluj, 1910. 

„neunit“ dela Sibiiu? Să îi fost smeritul între diaconi G. Haines 
Sibiianu!, care a fost câtăva vreme, începând dela 1786(?) şi 
director al școalelor naționale neunite?“ )) 


După aproape un an apoi, la 10 Dec. 1811, — cine ar mai 
fi crezut? —- îl aflăm din nou la Brașov, semnând de astădată 
„Gheorghe Haines, protopop Brașovului“.?) Mult timp însă nua 
putut rămânea aici, căci sfârșitul vieţii îi era aproape. Probabil să 
fi mai funcţionat ca preot la Sibiiu, sau în altă parte, ceea ce 
rezultă și din o adresă, fără dată, dar redactată după anul 1811, 
a bisericii „grecești“ din Brașov către Magistrat, în care se 
spune: „lar cât pentru aceea că răposatul părintele Haines, încă 
fiind la biserica noastră ar îi slujit și la reghement, noao nu 
ne iaste cunoscut. Noi știm că după ce au ieșit din slujba noa- 
stră, au intrat în mai multe deregătorii“.5) 


(Va urma) 


1) Din istoria literaturii didactice românești. (Analele Acad. Rom,, seria 
11. Tom. 38 pag. 59. 

2) N. lorga: Acte romănești și câteva greceşti... pg. 212. 

>) 1d, ibid, pg. 213. 

Părintele Chiril 


de Gh. Tulbure 
l. 


Tânărul Chiril a studiat facultatea de teologie din Moscova. 
Băiat excelent, el trece examenul de doctor şi primeşte titlul de 
„magistru“. Aşa se numește în Rusia primul între eminenţi. Chiril 
are astfel toate şansele să fie numit profesor la Universitate. Oferta 
nu întârzie. Dar Chiril poartă în suflet un alt gând, un alt ideal. 
EI este hotărît să se facă preot la sat. Inima lui arde de dorința 
să pornească pe calea apostoliei, să se facă părintele poporului. 
Prietenii săi rămân mirați. Unii râd cu ironie de hotărîrea lui; 
alții mai înţelegători, îl privesc tăcuți și nedumeriţi. Vlădica, în 
fața căruia Chiril se prezintă cu diploma de doctor în teologie şi-i 
cere o parohie la sat, rămâne şi el un moment surprins. li arată, 
în câteva cuvinte, diferitele necazuri şi mizerii, care-l pândesc la 
țară. Şi termină, spunându-i că e păcat să-şi îngroape ştiinţa 
întrun sat, unde-l aşteaptă o turmă de analfabeți, cu moravuri 
proaste şi o pleiadă de „fraţi în Hristos“, cam inculți şi ei, abru- 
tizaţi și lacomi de bani. Dar Chiril rămâne ferm la decizia ce luase. 
Episcopul îi citeşte în suflet şi când vede că se găseşte în faţa 
unui cleric realmente pătruns de ideal, cu cinste şi cu evlavie, îşi 
pune mâinile pe capul său şi-l hirotoneşte, Chiril îşi ia nevasta, 
îşi face bagajele şi pleacă, în căruță, către satul unde era numit. 
Aici trebuie să adăugăm, că tânăra preoteasă, deşi fata protopo- 
pului din judeţ, era o gâsculiță incultă. Era plină de prejudecăţi, 
înfumurată pe averea ei şi cu toate fasoanele de semidoctă, mo- 
ştenite dela mamă-sa. Drumul era foarte lung. Trebuia să popo- 
sească ceasuri întregi în mai multe sate. Chiril face cunoștința 
preoţilor pe unde trece şi rămâne surprins de preocupările lor in- 
ferioare şi de mentalitatea lor vulgară. „Fraţii săi în Hristos“ nu 
aveau decât grija banilor, a vitelor şi a ogoarelor. Pe unii îi gă- 
sește foarte împrieteniţi cu sticla. Descoperirea aceasta-l mâhneşte 
adânc. Cu sufletul încărcat de gânduri grele, soseşte 'n parohia 
unde era ăşteptat. Cu nerăbdare din partea poporului, cu teamă și 
neîncredere din partea celorlalți doi preoți mai bătrâni. Era un sat 
mare, cu trei parohii. 

Tânărul păstor îşi începe misiunea. Liturghiile lui, slujite cu 
demnitate şi curățenie sufletească, sunt remarcate şi comentate 
imediat. Cuvântările lui stârnesc în popor fiori de evlavie şi de 
admiraţie. Vorba lui domoală şi cuminte străbate la inimile oa- 
menilor, obişnuiţi de ceilalți preoți numai cu vorbe aspre şi de- 
prinşi peste tot cun tratament brutal şi neomenos din partea ori- 
cărui cărturar cu care veneau în contact. Deaceea părintele Chiril 
este o adevărată revelaţie pentru ei. Când este de rând cu săp- 
tămâua, el nu mai răzbeşte cu maslele şi feştaniile. Toţi îl doresc, 
toți îl chiamă la casa lor. Pentrucă vorba lui Chiril şi slujba lui 
are ceva frumos şi înțelept. Prezenţa lui răspândește în casa ță- 
ranilor o atmosferă de curăţenie morală. Şi mai era ceva. Părin- 
tele Chiril nu era lacom. EI nu cerea bani și nu stătea cu omul 
la tocmeală pentru stolă. Dacă creştinul îi strecura discret o co- 
peică sau două sfinția sa le primia mulțumit. Dar el mavea „tarif“, 
cum aveau alţii. Ceilalţi doi preoţi nu plecau la înmormântare 
„până când nu le punea omul rubla în palmă“. Părintele Chiril are 
alt suflet. Altă noțiune despre chemarea preoțească. El nu este în 
stare să-şi coboare darul preoţiei şi să-l facă obiect de târguială. 

In scurtă vreme Chiril este cel mai renumit şi mai îndrăgit 
preot din judeţ. Bineînţeles numai în fața sătenilor. Ceilalţi preoți, 
tăcând cor cu diaconul şi cu cantorii din sat, sunt în schimb ex- 
trem de revoltați, văzând procedeurile noului lor coleg. Maniera 
lui nu le convine deloc. Incep să ţină sfaturi secrete şi hotărăsc 
să se ducă la el acasă şi să-i spună tot ceau pe inimă. — „Asta 
nu mai merge! Idealistul ăsta nebun ne strică poporul şi ne duce 
la ruină!“ — strigau sfinţiile lor. Urmează întrevederea și con- 
flictul. Chiril îi ascultă şi le respinge reproșurile cu liniştea și cu 
demnitatea omului conştient de valoarea lor morală şi sigur de 
scopul pe care-i urmăreşte. Pe urmă-și vede mai departe de 
treabă. Aproape ziua întreagă o petrece în slujba poporului: la 
biserică, prin sat, pela bolnavi, sau pe câmp, povăţuind pe toți 
după nevoile lor și interesându-se de soarta fiecăruia. Când e 
acasă, citește şi scrie predicile pe care avea să le rostească. Mura, 
tânăra preoteasă, văzându-l veșnic ocupat cu poporul, îşi pierde 
toate iluziile. Soţul ei nu stătea prea mult de vorbă cu ea. EI 
m'avea timp şi pottă să-i asculte .naivităţile şi flecărelile ei muie- 
reşti. Scrie numai decât mamei sale să vină şi s'o ducă acasă. 

Protopopeasa se înfăţişează cu nasul în vânt, îşi ia fata, cu restul 
de zestre, şi pleacă blestemând clipa în care şi-a măritat-o cun 
„icnit“. Chiril cawă să le lămurească, dar vede că nu-l înțeleg 
femeile şi le lasă să plece cu Dumnezeu. El rămâne la postul său. 
Dar ceilalți preoţi nu stau cu mâinilen sân. Ne mai putând su- 
porta „dezastruoasa“ păstorie a lui Chiril, care le coborise şi sto- 
lele şi prestigiul, în fața poporului, fraţii în Hristos solicită o au- 
diență la Vlădica. In fața Episcopului se proştern cu acuze făţar- 
nice şi cer înlăturarea lui Chiril. Dar Vlădica știa ce le plăteşte 
pielea. Şi dupăce le face aspre mustrări, le arată ușa... 

In sat isbucneşte o epidemie. "Țăranii se îmbolnăvesc şi mor 
cu grămada. Chiril aleargă la doctor şi se duce cu dânsul din casă 
în casă, dând leacuri,. îmbărbătând și stând de ajutor cu sfatul şi 
cu fapta. ' 

La marginea satului se întindea moşia unei tinere contese, 
care de ani de zile trăia sau retrasă, în splendida izolare a ca- 
stelului, sau era dusă departe, în străinătate, cu lunile şi cu anii. 
De poporul din sat şi de mizeriile lui nu-i păsa. Faţă de preoți 
se purta cu disprețul liberalismului, din care gustase în cursul pe- 
trecerilor şi studiilor sale prin Fraţa. Acum era din întâmplare 
acasă. Aflând dela medicul de plasă, că pricina epidemiei era să- 
răcia poporului şi lipsa de nutriment, părintele Chiril se hotăreşte 
să facă o vizită doamnei contese. S'o roage să vină în ajutorul 
țărănimii, care moare de foame. Frapată de înfăţişarea demnă şi 
impunătoare a tânărului preot, cucerită de cultura, de inteligența 
şi de nobleța inimii lui, contesa dăruieşte imediat o mare canti- 
tate de cereale pentru săteni. Şi, spre uimirea poporului, face tot 
ce-i spune părintele Chiril. După câteva săptămâni, îndrăgostită 
de acest bărbat cu caracter nobil, contesa-i face părintelui Chiril 
o ofertă neaşteptată. li spune pe față să-și lase preoția şi să de- 
vină domnul şi stăpânul moşiilor ei. Dar părintele Chiril, deşi 
singur pe lume, sărac şi persecutat de colegi, o refuză cu blân- 
deţă. li spune, că el a lăsat oraşul, şi-a lăsat catedra universitară 
şi a venit la sat să se pună în slujba lui Hristos. El vrea să ră- 
mână părintele sătenilor, sprijinitorul nevoiașilor, pe care toţi îi 
brutalizează, toţi îi dispreţuiesc şi toţi îi exploatează. Că p'au alt 
prieten şi povăţuitor, decât pe preotul lor. Cu sufletul mâhnit con- 

tesa pleacă 'n străinătate, iar părintele Chiril rămâne mai departe 
la postul său: „în slujbă adevărată“. 


II. 


Trebue să mărturisec, că pe părintele Chiril nu l-am cuno- 
scut personal. In carne şi "n oase, cum sar spune, nu l-am văzut. 
Nici nu puteam să-l cunosc, pentru simplul motiv, că sfinția sa 
ma trăit aievea. Sau, dacă a existat, atunci a trăit poate undeva 
departe, în Rusia, pe ale cărei plaiuri pravoslavnice n'am călcat. 
Totuşi de unde-l cunosc? De unde-i ştiu povestea? Il cunosc, 
pentrucă mi l-a prezentat Potapenco, cunoscutul scriitor rus. Po- 
tapenco a scris un roman întitulat „n slujbă adevărată“. Părin- 
tele Chiril nu este decât eroul principal al acestui roman, pe care 
l-am citit de mult. De aici nu urmează, că povestea vieţii sale — 
pe care am istorisit-o în rezumat — este o pură născocire. Ori 
cât ar fi el erou de roman, părintele Chiril a putut să vieţuiască 
foarte bine în carne şi'n oase. In existența şi *n acţiunile sale nu 
găsim 'nimic ireal sau imposibil. Căutând un subiect din viaţa bi- 
sericească, scriitorul a putut foarte ușor să facă cunoștința unui 
preot cu sufletul pătruns de ideal şi cu o puternică credință în 
misiunea lui. 

In definitiv un roman nu este, decât o realitate contopită cu 
imaginaţia. Un colț de viaţă, întrumseţat şi idealizat de fantezia 
scriitorului, construit însă în aşa chip, ca să-ți dea, dumnitale ci- 
titorului, senzaţia vieţii însăşi. Şi 'n special s'o ştie prezenta mai 
palpitantă chiar decât viaţa reală. 

In adevăr, părintele Chiril este un om viu. Atât de viu şi 
de real, încât uiţi că citeşti un roman. Crezi, că trăeşti împreună 
cu el. Dacă n'aş fi sigur, că l-am citit, aş fi în stare să cred că 
l-am văzut cu ochii şi am stat de vorbă cu el. Şi dacă păstorirea 
lui, cu toate peripeţiile ei furtunoase, mar fi un crâmpei din viaţa 
clerului rusesc, aş fi gata să cred, că este un ciob din oglinda 
vieții bisericeşti dela noi. Este atât de evidentă înrudirea cu oa- 
menii și stările de lucruri dela noi, sunt atât de frapante notele 
comune şi situaţiile analoge, încât ușor se poate transplanta pă- 
rintele Chiril, cu întreagă povestea lui, tristă şi înălțătoare, aici, 
în pământul vieții bisericeşti dela noi. Ceilalţi preoți din povestirea 
lui Potapenco sunt şi ei ființe adevărate, vii şi reale, ca însăşi 
viaţa. 

Cu niţel spirit de observaţie şi putere de asociaţie pot fi şi 
ei identiticaţi. Le găsim ușor confrații şi rudeniile în vasta galerie 
a feţelor noastre bisericeşti. Dar nu localizarea tipurilor din roman 
formează obiectul preocupărilor noastre. Ceeace ne interesează ?n 
special este personalitatea părintelui Chiril. Este icoana. lui spiri- 
tuală și morală, cu toate reflexiile și învățămintele, ce se desprind 
din ea. 

Să stăm puţin de vorbă asupra ei. 

S'o privim pe toate feţele, pentruca să ne pătrundem de fru- 
museţea ei. O frumusețe morală, pe care rar o întâlnim în viaţă. 
O imagine înălțătoare, pe care în afară de „Viaţa lui Isus“, scrisă 
de Renan, nu ştiu dacă mi-a inspirat-o altă operă literară. Cel fel 
de preot este părintele Chiril? Tânărul doctor în teologie nu este 
un simplu visător. Nu este un romantic, pe care-l ademeneşte pur 
şi simplu mirajul vieţii dela ţară. Nu este nici tipul fantastului, 
mânat în mijlocul poporului de un vag sentiment democratic sau 
de o mistică pornire socială. Părintele Chiril nu este un ideolog. 
El nu reprezintă nici chiar spiritul de practică păstorire al lui Popa 
Tanda din nuvela lui Slavici, care se pune pe sine pildă de go- 
spodărie în fața gola iilor din Valea-Seacă. E! este altceva. Chiril 
este clericul luminat, care aduce o concepție superioară a chemării 
sale. Felul cum se "'nfățişează el în mijlocul poporului, cuvintele 
şi faptele sale sunt emanațiunea concepției de păstorire sufletească, 
aşa cum se desface ea din însași viața lui Hristos. Şi tocmai 
această interpretare superioară a chemării duhovniceşti, pe care i-a 
împrumutat-o școala şi cultura, constituie mobilul sufletesc care-l 
îndrumă să ceară hirotonirea şi să plece la sat. Nu pentru a se 
închide 'n casă şi a se izola de săteni. Nu pentru a se 
aprofunda în comentariile savante şi indigeste ale cutăror dogma- 
tişti şi exegeţi, care, în loc să lămurească cuvântul evangeliei, mai 
degrabă-l încâlcesc. Nu pentru a-şi strânge avere, nici pentru a 
învârti politică sau alte afaceri rentabile se duce Chiril de preot 
la țară. Ci pentruca să-și cheltuiască lumina minții şi căldura ini- 
mii în slujba poporului. Că mult e, sărmanul, neștiutor și obidit! 
Chiril pleacă ia parohie animat de un plan de viață bine definit. 
Pleacă cu hotărîrea fermă să-l execute, oricare ar îi dificultăţile, 
ce i-ar aținea calea. 

Atitudinea sa trădează din capul locului pe omul dintro bu- 
cată, pe bărbatul călăuzit de un ideal şi gata să lupte şi să sufere 
pentru înfăptuirea lui. Conflictul, care se iveşte fatal între concepția 
lui Chiril şi între vechea şi detestabila concepţie de păstorire a 
coniraților săi mai bătrâni, trebuia să izbucnească. Era inevitabil. 
Intre el şi celelalte feţe preoțești se căscase doar o largă prăpastie. 
O prăpastie intelectuală și morală. Erau două lumi contrare, care 
în mod firesc trebuiau să se ciocnească. Preoţii de patrafir, repre- 
zentanții acelei concepții vulgare şi materialiste, simpli bogoslovi 
fără cultură, puși în fața clericului luminat, care venea cu „Hristos 
în mijlocul nostru“, era fatal să fie demascați și prezentați în 
toată goliciunea sufletului lor, uscat și pustiu. Călăuzit de iubirea 
celor mulți şi desmoşteniţi, Chiril distruge vechile moravuri şi 
iese biruitor, ca un Tezeu, care zdrobeşte capul Hidrei. Acesta 
este — cum am zice — teza romanului. Zugrăvindu-ne în culori 
vii personalitatea cuceritoare a apostolului inspirat, pe care o în- 
cadrează în vuietul revoltei vinovate a spiritelor reacționare şi îm- 
bătrânite în rele, scriitorul rus scoate în evidență problema ade- 
văratei păstoriri, uzând de mijloacele şubtile ale artei. 

Romancierii ruşi, cum ştiţi, sunt acei care au adâncit mai 
mult problemele religioase. In general, Ruşii sunt în permanenţă 
preocupați de întrebările mari şi de rosturile superioare ale exi- 
stenții umane. Scriitorii ruși sunt mari tocmai prin puterea de adân- 
cire şi de analiză a celor mai subtile probleme sufleteşti. Eroii lor, 
aproape exaltați, au uneori puterea de a se înălța spre culmile 
altruismului creştinesc, până aproape de înălțimile Mântuitorului. 

Dar Chiril nu este numai un om de carte. Eleste în acelaşi 
timp ucenicul lui Hristos. O probă, că ştiinţa de carte nu abate 
pe preot şi nu-l îndepărtează — cum socot unii — dela dreapta 
înțelegere a chemării sale. Dimpotrivă. Cartea este făclia care lu- 
minează cărările ce duc la sufletul mulţimii. Ea este izvorul de 
apă vie care împrospătează râvna omului pentru ideal. Ştiinţa îm- 
prumută preotului o justificare principiară a convingerilor sale re- 
ligioase. Ştiinţa-l îmbracă cu o concepție mai pură despre valoa- 
rea socială a chemării sale. Preotul fără învățătură, sau cel care a 
pierdut contactul cu cartea, poate să fie păstor prin vocaţie sau 
prin instinct, poate să fie chiar un bun liturghisitor, bun împăr- 
țitor de taine şi de mângăieri sufletești. Ii lipsesc însă orizonturile 

păstoririi în înțelesul cel larg şi apostolicesc al cuvântului. [i lip- 
seşte fondul intelectual, care naște îndemnurile de dascăl și refor- 
mator al mulțimilor. Pentru patruped sborul este o imposibilitate 
tizică. Pentru ignorant este o imposibilitate spirituală, să se avânte 
la înălțimea unor concepții superioare sau s'alerge după frumu- 
sețile unui ideal. Creerul simplist nu este agitat de probleme. 
Tema aceasta este desvoltată şi în literatura noastră. N'avem de- 
cât să cetim „Necazurile părintelui Ghedeon“, romanul lui Damian 
Stănoiu. Un călugăr „prost“ fără nici o carte, fără nici o clasă 
primară, este trimis să administreze o parohie vacantă din apro- 
pierea mănăstirii. Cu toate că Ghedeon este un preot neprihănit, 
care-şi face slujbele cu toată cucernicia şi evlavia de care este 
capabil, totuși reuşeşte să se facă de râsul satului, tocmai prin 
incultura lui grosolană, prin preocupările lui caraghioase şi prin 
complecta lipsă de orientare în rostul chemării păstoreşti. A fi 
păstor de suflete însemnează a fi stăpân pe suflete. Un neînvăţat 
nu va putea fi un adevărat cârmuitor de suflete, un factor viu și 
determinant în procesul de culturalizare al satului. Adevărul acesta 
îi confirmă, în romanul nostru, psihicul vulgar, mentalitatea rudi- 
mentară şi pornirile egoiste ale preacuvioaselor fețe bisericeşti, cu 
care părintele Chiril vine în contact și mai ales în conflict. 

O singură excepție, foarte frumoasă şi impresionantă. Este 
Epicopul, care hirotoneşte pe Chiril şi care, la audienţă, le arată 
colegilor lui uşa. Vlădica din romanul lui Potapenco este singurul, 
care-l înţelege pe Chiril, care-l apreciază şi-l îmbărbătează în 
apostolia lui. Ținuta acestui episcop luminat ne lasă impresia Dbi- 
nefăcătoare a arhiereului spiritualizat în atmosfera vieţii de mă- 
năstire. lată un splendid exemplar de arhiereu, un preot cu mare 
dar, cu mintea limpede şi cu sufletul plin de miresmete cărților 
sfinte. Ar putea servi ca exemplu pentru toți vlădicii din toate 
țările şi din toate timpurile. 

Şi acum să scoatem sâmburele. 

Hristos a fost un geniu inspirat, care a atins culmile divi- 
nităţii. Apostolii lui au fost propagandişti, deasemenea inspirați. 
Cel ce vrea să calce pe urmele lui Hristos (sau cel puțin pe ur- 
mele apostolilor lui) trebue să aibă ceva din ei, fie chiar cât un 
grăunte de muştar. Cine m'are în ființa lui nimic din Hristos, ră- 
mâne o simplă umplutură, o caricatură a apostoliei. Chiril îmbracă 

haina lui Hristos numai dupăce se simte 'n stare să calce pe 
urmele Lui; 

Nu e lucru uşor. 

Pentruca să ajungi la Hristos, trebue să urci multe trepți, 
foarte multe trepți! Nu cred că a reușit om pământean să le urce 
pe toate. Părintele Chiril face parte din acei puţini, care au reușit 
să se urce foarte sus. In orice caz, mult mai sus decât colegii lui 
Şi decât marea mulțime a confraţilor săi de pretutindeni. Aici este 
sâmburele romanului. Cum a reuşit Chiril să se înalțe atât de sus? 
Uitându-se pe sine. Ca să te apropii de apostolie, trebue să te 
lapezi de tine. Să te Gespersonalizezi. Ca să te poţi „lăpăda de 
tine“ —— cum spunea Hristos — și să pleci după EI, trebue să 
ai o credință puternică şi o largă cultură a spiritului. Atunci te 
simți uşor şi urci lesne scările. Orijile lumeşti nu-ţi atârnă de 
picioare, ca niște ghiulele. Dacă mulți din slujitorii altarului rămân 
acolo jos, lipiți de pământ şi nu se pot ridica nici o palmă de 
loc, să ştiţi că ghiulele sunt de vină. Chiril s'a urcat mai ușor, 
pentrucă el a fost un om dezinteresat. EI şi-a lăsat catedra, 
şi-a lăsat situaţia dela oraș, nevasta, fericirea casnică, perspecti- 
vele de a ajunge boier bogat şi căsătorit cu o contesă, care l-ar 
fi iubit cu devotament. Și-a lăsat tot, tot. Şi s'a dus pe calea 
apostoliei sale, sărac şi hulit, exact cum plecau pescarii din evan- 
ghelie după Hristos. Aşa rămâne Chiril .în slujba cea adevărată“, 
pe care nu o trădează pentru nimic. Puterea de despersonalizare 
esle prima condiţie şi suprema expresie a apostolii. Injugaţi la carul 
nevoilor pământești, oamenii merg prin viaţă cu privirile în jos, 
aproape ca vitele. Hristos i-a învățat să ridice ochii în sus. EI 
le-a arătat ceriul cu tainele lui. Biserica nu poate avea decât con- 
ținut antimaterialist, iar preoţia este, prin definiție, de esență idea- 
Jistă. Nu este preot adevărat acel care se roagă, ci acel, care lu- 
crează. Şi lucrează în aşa fel ca să 'ndrume viața oamenilor către 
idealul arătat de Hristos. Realizează ceva în domeniul sufletesc. 

Am spus că Chiril este un „apostol“. Cine este apostol? 
Apostol este cel mânat de o sete fanatică de a se sacrifica pentru 
alții. Cel care se dărueşte cu totul altora, cheltuindu-se pentru 
o idee vagă, dar frumoasă. Apostolul vrea să schimbe lumea și 
să facă alta mai bună. Dar lumea e rea şi nu vrea să se schimbe 
cu una cu două. Şi astfel apostolul are de iurcă cu lumea şi cu 

ticăloşia ei. Lupta aceasta e grea şi n'o poate purta orişicine. 
Pentrucă . omul este din firea lui nevoiaş și plin cu scăderi. Părin- 
tele Chiril a fost însă un om are. Numai aşa a putut birui. Numai 
cu tăria și cu răbdarea se poate îndeplini o misiune. 

lată esenţa învățăturii, care se: desface din paginele cărţii cu 
povestea părintelui Chiril. lată o lectură, pe care o recomand și 
sfinției tale, cinstite părinte, cititor al acestor rânduri. Citindu-l pe 
Chiril te vei cutremura o clipă. Şi poate vei rămânea pe gânduri. 
Un suflu de ideal se va cobori în inima sfinţiei tale şi o va 
atinge, ca o aripă de serafim. Valoarea înaltă şi înţelesul adânc al 
preoţiei ți se va arăta poate mai desluşit, de cum ţi-au arătat-o 
profesorii pe care i-ai ascultat. Şi vei simţi un îndemn nou şi o 
dorință nouă de a te urca un fuscel mai sus pe scara apostoliei. 
Și vei simți nevoia să faci un pas mai hotărît pentru a călca pe 
urmele părintelui Chiril... 

Cercetarea vieții noastre sătești” 


de Dumitru Cristian Amzăr . 


Cercetările în legătură cu satul românesc, ca metodă, sânt 
în genere de două categorii: culegeri şi descrieri. Privind aproape 
exclusiv viața spirituală a poporului nostru, ele aparţin, ca gen 
de preocupări științifice, la patru domenii deaproape înrudite: 

a) filologice: culegeri de texte și cercetări descriptive asu- 
pra foneticii şi sintaxei populare; 

b) folklorice: culegeri de poezie și muzică populară (cân- 
tece), strigături, proverbe și ghicitori, credinţe și superstiții; de- 
scrieri de obiceiuri şi datini; 

c) efnograjice: descrieri şi „icoane“ privitoare la port, dans, 
unelte de muncă, etc. , 

d) cercetări de istorie socială : încercări de reconstituire a 
vechilor noastre forme de organizare socială: obiceiul pămân- 
tului, orândueli juridice etc. — Cele câteva monograiii sintetice 
asupra întregii vieţi, trecute şi actuale, a unui sat nu depăşesc 
ca metodă, descrierea şi nu isbutesc, ca înțelegere științifică, să 
înfățișeze viu și organic viața satului respectiv. 

Nu avem, cu alte cuvinte, studii sociologice care să pre- 
zinte satul românesc, înțeles ca un întreg, în legile lui de viaţă 
și în tendințele-i de prefacere. In lipsa unor sinteze parţiale 
asupra diverselor aspecte ale vieţii de sat, urmărite pe tot în- 
tinsul societății noastre rurale, pedeoparte; iar pedealta, asupra 
unui număr suficient de sate, luate ca unităţi sociale, se'nțelege 
că nu poate fi vorba de sinteze generale cu privire la structura 
și tendințele de desvoltare ale vieții noastre sătești. 

Nu “este însă mai puțin adevărat că necesitatea acestor 
studii se vădeşte din ce în ce mai puternică. Mai întâi pentru 
cunoașterea științifică a realităţilor noastre sociale, pentru cre- 
iarea sociologiei românești ca temei indispensabil al unei cul- 
turi proprii. Căci după primatul preocupărilor istorico-filologice 
în orientarea culturii noastre, trebue să urmeze înfoarcerea la 
realităţile actuale, pentruca, prin împreunarea celor două atitu- 


”) Rândurile de față au fost scrise în Aprilie 1931 ca prefață la o lu- 
crare a autorului privitoare la satul românesc. i 

dini ducând la singura orientare sprijinită pe întregul și com- 
plexul realității: înțelegerea actualități în perspectiva istoriei, să 
ajungem la definirea reală a fiinţii noastre specifice și la con- 
Știința spiritualității noastre proprii, cari nu se pregătesc numai 
prin căutarea originii etnice, ci mai ales prin conștiința valorii 
istorice, întemeiată pe cunoașterea și înțelegerea integrală a îi- 
inţei noastre ca realitate actuală. lar covârșitoarea noastră ac- 
tualitate istorică este încă satul. ş 

Dar pedeasupra însemnătăţii culturale a unor asemenea 
îndeletniciri ştiinţifice, valoarea lor practică, putând sluji ca 
isvor de orientare şi documentare a politicii noastre, le face ab- 
solut necesare. Căci dacă în domeniul literaturii orientarea în- 
spre şi după realitățile noastre poate fi descoperită, licărind ca 
aspirație la un Alecu Russo și urmărită, cum scoboară din ce în 
ce mai adânc în însăși creația culturală pe linia Cogălniceanu- 
Eminescu-lorga-, Gândirea“, în domeniul politicii zăbovim încă 
în concepții şi metode împrumutate. Intregul nostru edificiu de 
stat poartă pecetea „construcției“ arbitrare. Toate instituţiile și 
întreaga legislaţie modernă este o emanație nu a realităților 
noastre sociale, pe care nu le cunoaștem încă în firea lor, ci a 
concepţiilor şi ideilor... „timpului“. secte: Occidentului. Politica, 
această activitate prin firea ei realistă, a fost, dintre toate ma- 
nifestările societății moderne românești, cea mai străină de rea- 
lităţile noastre specifice. Şi din moment ce nu se cunoșteau şi 
nici nu era tendința de cunoaștere a acestor realități, ea nici 
nu putea fi altfel. Ci, lipsită de sprijinul puternic al cunoaşterii 
stărilor de fapt, politica noastră avea să fie o eroică activitate, 
mai mult individuală decât socială, diriguită de sclipirea câtorva 
„idei“, deobiceiu „înaintate“, ale timpului măsurat cu cronome- 
trul apusean, pe cerul așa de monoton al ideologiei noastre 
politice. i 

lar partidele politice, în mâna cărora a stat până acum și 
continuă încă să stea această funcțiune a societăţii, nu au pur- 
ces, — în măsura în care aceste supraorganisme sociale au vre-o 
legătură cu firea vieții sociale, — din necesități obștești și nu re- 
prezintă unităţi organice dinlăuntrul societății, ci sunt creațiuni» 
sub sugestia Apusului, ale „șefilor“, pe baza unei ideologii, sau 
mai exact: pe temeiul unor rețete politice. Așa zisele lor „pro- 

grame“, — mai ales ale celor de după războiu, — nu se deo- 
sebesc esențial unele de altele. Sociologicește, ele nici nu sunt 
propriu zis organisme sociale firești, ci agregate de indivizi, 
adunaţi mai mult sau mai puțin la întâmplare și cu scopul sa- 
tisfacerii intereselor personale. Cutare intelectual, comerciant, 
sau sătean fruntaș se'nscrie în cutare partid nu pentrucă ar 
reprezenta interesele obștești ale profesiunii lui, ci pentrucă 
acolo nădăjduește ca, în baza relațiilor cu „șefii“, să-și poată 
satisface interesele sale strict personale. Structura individualistă 
a. partidelor exclude cu desăvârşire posibilitatea membrilor lor 
de a înțelege prin prismă obștească, problemele sociale și me- 
todele politice de rezolvare a acestor probleme. 

Dacă. deci, viața spiritual-culturală: literatură și artă, și-a 
continuat, în lumea satelor, mersul ei firesc și a isbutit. în lumea 
cultă, să-și regăsească făgașul ei firesc; activitatea politică, — 
menită, în rostul ei social, să organizeze activitățile creiatoare 
(de valori culturale și economice) ale societății, — rătăcește încă 
pe drumuri străine de vârtoapele adânci și neștiute ale nevoilor 
noastre sociale reale și esenţiale, pentrucă partidele politice stă- 
pânesc și exploatează societatea românească fără a simți lipsa 
cunoașterii și înțelegerii ei. Lipsite pedeoparte de legături or- 
ganice cu societatea, iar pedealtăparte neinformate asupra ei, 
partidele nu puteau legifera decât superficial şi ineficace. Câte 
„expuneri de motive“ întemeiază pe fapte, pe stări de lucruri 
obiective, legea respectivă? In schimb toate vorbesc, obsedate, 
de „spiritul de echitate socială“ care este, fireşte, de „esenţă 
democratică“ (!), de „progresul realizat în țările civilizate“, de 
„adaptarea la noile condiţii şi împrejurări“ (fără să spue care 
anume sunt și prin ce se caracterizează!) etc. etc.; cu alte cu- 
vinte: generalități de discursuri electorale! Nici o statistică, nici 
o anchetă, nici un studiu documentat cu date precise! 

lată dece studiile asupra vieţii sociale sătești, a căror me- 
nire este tocmai orientarea politicii după realitățile noastre pro- 
prii și actuale, sunt de cea mai vie și grabnică necesitate. 

Poeţii germani în oglinda tălmăcirilor 
românești 


e Traduceri, imitații, influențe — 
(Studiu de literatură comparată) 


de lon Gherghel 
Capitolul II. i 


Christoph Martin Wieland !) 


Un intelectual român din Bucovina, Teodor Racoce, avuse 
intenția să editeze pe la începutul secolului al XIX-lea un ziar 
românesc în centrul provinciei sale, ce era amenințată să fie cu- 
ropită de valurile  străinismului. Cu hărnicie de furnică adunase, 
acest intelectual o comoară considerabilă de istorioare, ce le tra- 
dusese din diverse limbi străine, cu gândul să le prezinte pu- 
blicului românesc, succesiv, în ziarul său. Cum însă ideea în- 
ființării ziarului nu ajunse să se realizeze, T. Racoce luă hotă- 
rirea să-și publice materialul beletristic întrun volum ce apăru 
la Cernăuţi, în anul 1820, purtând titlul: „Chrestomaticul ro- 
mânesc sau Adunare a tot feliul de Istorii și alte făptorii, scoase 
din Autorii dipe osebite Limbi“. Crestomaticul lui Racoce fu re- 
editat în 1930 de către Teodor Bălan.) 

La paginele 36—43 e publicată o traducere din „Viland“* 
subt titlul Socratis mainomenos,*) sau Diialoghii a lui Dioghen 
dela Sinope, Titlul originalului german e : Nachlass des Diogenes 


1) Wieland (1733—1813), în contrast cu seriosul Klopstock întruchi- 
pează graţia în poezie şi cultivă spiritul și umorul. Din operele sale ema- 
nează bucuria de viață şi dorul după frumusețea clipei trecătoare. Faţă de 
tonul patetic, majestos, întrebuințat de Klopstock, Wieland introduce în lite- 
ratură atmosfera de voioșie şi eleganță mondenă, alunecând uneori până la 
frivolitate. Deosebirea între acești doi poeţi se vădește şi în forma de ver- 
sificație. Vers antic, la unul; vers modern cu rimă, ia celalalt. Nota dominantă 
la Wieland este afirmarea optimistă a vieţii. 

2) CE. Prefaţa acestei ediții critice. Cernăuţi, — 1930 „Glasul Bucovinei“, 

3) Socrates delirans == „aberwitzig gewordener Sokrates“, poreclă ce 
i-ar fi dat-o Plato lui Dioghen. 

von Sinope, din care T. Racoce ne traduse nr. 35 și 36, unde 
este vorba de întâlnirea lui Alexandru cel Mare cu Dioghen. 
Fiul lui Filip din Macedonia venise cu gândul să tempereze 
zelul filosofic al lui Dioghen, dar acesta, în loc să primească 
protecția și prietenia împăratului Alexandru, îl umilește cu ru- 
gămintea să se deie la o parte din fața soarelui. Curtenii ce-l 
însoțeau pe Alexandru ar fi dorit să i se aplice o pedeapsă 
exemplară acestui filosof original, stăpânul lor însă se învinse 
pe sine însuși, exclamând: „De m'aș fi Alexandru, aș dori să 
fiu Dioghen!' Zadarnic se străduiește Alexandru și după această 
scenă, (venind singur la Dioghen) să câștige prietenia înțelep- 
tului. Zadarnic îl roagă împăratul să-l însoțească în luptă, având 
nevoie de un om atât de sincer, care să-l prevină, spunându-i 
totdeauna adevărul. Dioghen se mulțumește să-i dea câteva sfa- 
turi înțelepte, ca talisman pentru drumul greu ce-l întreprinde. 
In calitate de cetățean mondial — „Weltbiirger“ — înţelege şi 
aprobă planurile măreţe ale lui Alexandru. Pentru sine nu do- 
reşte nimic, nici un favor, nici un ajutor. Pentru milioanele de 
asupriţi din toată lumea ar dori însă să răsară, cât mai curând, 
soarele libertăţii. 

Traducerea lui T. Racoce, elaborată la începutul veacului 
trecut, nu se ilustrează nici prin fidelitate, nici prin mlădiere. 
Dar nu considerațiuni privitoare la valoarea literară ne fac să 
insistăm asupra tălmăcirii românești a acestei părți din frumoasa 
istorisire a lui Wieland. Insuși faptul că o traducere românească! 
dintrun poet clasic german s'a produs pela 1820 constitue un 
merit. In pasagiile alese de către T. Racoce, privitoare la aspi- 
rațiile de cucerre a întregului univers de către A'exandru cel 
Mare se poate citi, printre rând''ri, avertismentul dat poftei de 
cucerire a Austriei, iar din sfaturile înțelepte ale originalului fi- 
losof isvorăsc atâtea sugestii de umanitarism, toleranță şi dor de 
libertate, ce se pot ușor încadra în idealul ce și-l făurise po- 
porul românesc din Bucovina și din celelalte provincii subju- 
gate, după marea revoluţie franceză. 

Două decenii mai târziu vom avea prilejul să întâlnim în 
foaia lui Bariț din Brașov traducerea altor povestiri din Wieland. 
In preajma anului 1848 începe să se resimtă și în produsele 
literare din Ardeal, tot mai lămurit, suflul libertăţii. Tot mai 

mulți scșiitori își pun puterea lor de muncă în serviciul cauzei 
naționale. 

lar când ideia de libertate e aflată concretizată în opere 
literare stră'ne, scriitorul român nu-și mai frământă creerii cu 
iaventarea de motive și idei nouă, ci recurge la tălmăcire. Astfel 
ajunge să ne împrumute Wielană, prin glasul unui anonim, — care 
semnează cu inițialele a. m. u. (probabil Andrei Mureşianu) — 
două istorioare, plămădite și acestea la căldura dorului de li- 
bertate. Intâa este /storia Sultanatului!) a doua Un cuvânt în 
favorul omenimei.*) Dacă din traducerile elaborate de către Teo- 
dor Racoce abia se resimte tendința de a scoate în relief ideia 
de independenţă, în schimb din tălmăcirile, apărute în Foaia 
lui Bariț, ţișnește, clocotitoare, lava idealului de libertate. E 
deajuns să cităm aici întâiul pasaj, pentruca să ne dăm seama 
de însuflețirea cu care au fost citite aceste rânduri revela oare 
de către cititorii Foaie: în preajma marei revoluţii: 


Omul din al cărui cap a răsărit mai întâin acea neruşinată cugetare, 
ca pe nește făpturi pacinice, pe frații săi să 'și îi fac sclavi (robi), carii să 
fie preursiți a lucra pentru el, în vreme ce dumnealui să consume îructurile 
ostenelii şi a sudoarei lor, şi să zacă la îiicele lor, omul, zic care ajutat de 
alți băieți blăstămați a pus mai întâiu în lucrare această cugetare nerușinată 
— cum ziseiu — acela a fost întâiul sultan“. 


Firește că pentru serviciile lor „blăstămaţii de băieți“ tre- 
buiră răsplătiți, obținând „sclavi și sclave, boi și asini“ etc. și 
cu vremea deveniră „sultănași, carii iarăsi trăiau din sudoarea 
sclavilor săi și se odihneau lângă îetițele lor“. — Care a fost 
urmarea? — Sultănașii dornici de a se îmbogăți tot mai mult, 
îndemnau pe marele Sultan să cucerească țară după țară, fiindcă 
—— ziceau ei — lumea este a aceluia, care e destul de tare 
peniru de a o (sic!) cuprinde și a fugi cu ea“. lată prin u'mare 
o formulare interesantă a principiului „Macht vor Recht“. — 
Sultanului „primar“ îi plăcură aceste planuri ale vasalilor săi 
și în curând porni cu gândul „să cuprindă lumea toată“. Pe 


1) C. M. Wielands Sămmtiiche Werke: Geschichte des weisen Danisch- 
mend und dâr drei Kalender. Ein Anhang zur Geschichte von Scheschian. 
Leipzig, G. |. Gâschen 1795 — XVII Kapitel : „Die Geschichte der Sultanschait“. 

2) id. ibid. — XVIII Kapitel: „Schutzrede fiir die Menschheit“. 

cei ce i se împotriveau, îi măcelărea. Marele imperiu, dobândit 
prin forţă, îl împărţi în provincii, unde stăpâneau sultănașii, ca 
locțiitori. Viaţa marelui sultan deveni tot mai luxuriantă. În mij- 
locul splendorilor și a femeilor frumoase se simția tot mai ne- 
mulțumit şi mai capricios. Tăia capete, dăruia ţări, iar uneori se 
milostivea să-i lase și pe supușii ce-l serveau „să meargă acasă 
și să mânce dacă au ce“. 

Urmașul marelui Sultan — de obiceiu feciorul favoritei — 
îşi dădea toată osteneala să-l întreacă pe înaintașul său în acte 
de cruzime și îndeletniciri de stăpân al seraiului. E oare mirare 
că sultanii cei mărunți ajunseră, cu timpul, să-şi dobândească 
neatârnarea? E drept că prin vărsâri de sânge. Dar asta nu-i 
durea pe ei, fiindcă aceia „a căror sânge curgea părău erau 
numai oameni de rând“. Astiel țările se deşertară de locuitori, 
în schimb creșteau pământurile stăpânitorilor. 


Această „constituţie frumoasă“ se lăţi peste jumătatea Asiei. 
Totul era divizat în sultan și sclav și omul trăia după normele 
acestei întocmiri sociale: supus față de cel mai mare, tiran față 
de cel mai mic. 


E drept însă că mai exista în lume „ici şi colea... și câte 
un stat liber, a cărui fericiți cetățeni, respectând drepturile ome- 
nimei: libertatea și averea proprie, le întăria acestea prin legi și 
legile prin institute și moralitate“ (Sitten). In astfel de state 
prindea aripi spiritul'de intreprindere, înîloriau artele și filosoiia, 
natura omenească se înobila, încât se formară bărbaţi ce „se- 
mănau a dumnezei“ în raport cu sclavii de aiurea. E natural 
că sultanii nu priveau cu ochi buni „ca libertatea, mintea și 
virtutea, acești dușmani neîmpăcaţi ai apăsării și ai sultanatului, 
să aibă biserici publice și asiluri apărătoare“. Şi văzând că nu 
isbutesc prin puterea armelor, recurseră ia înșelăciune, ademe- 
nind, pe cei ce voiau să-i piardă, pe căile desfrânării. Mai de- 
parte ni se spune: 


„Numai una din aceste republici s'a cotropit de sine în a sa mărime; ea 
se făcu jertia acelui spirit sultanic, cu care în restimp de câteva veacuri în- 
shițise pe aite republici mai mici și neliniştise mai jumătatea rotogolului de 
pământ“. 

Astfel ajunseră sultanii (și aici se înțeleg și împărații ro- 
mani şi bizantini) atotstăpânitori, dedându-se la o viață de trân- 
dăvie și desfrânare dobitocească, care fâcu dintr'ânșii, oricât se 
păreau de grozavi în mărirea lor, „făpturile cele mai ticăloase 
între toți aceia, pe carii îi ticăloşia mâna lor“. 

Concluzia, vrednică de reținut: 

„Nu este pace pentru acela, care nu lasă pe alții în pace, 
și... acela nu poate fi fericit, care mare consimț pentru fericirea 
ori nefericirea străină“. 

Tragic trebuie să se sfâ-șească, prin prăbușire, orice tiră- 
nie. Cuvintele acestea de foc ni le spunea poetul Wieland, în 
ajunul revoluţiei dela 1848, prin glasul unui iscusit tălmăcitor 
dela gazeta lui G. Bariț. 

In cealaltă traducere, Un cuvânt în favorul omenimei, se ţes 
mai departe ideile şi se trag conciusiile stărilor de lucruri de- 
scrise în /sforia Sultanatului. Libertatea îi face pe oameni buni, 
generoși, fericiți, apăsarea îi ticăloșeşte. Li se poate oare im- 
puta că „au minte aşa puțină? Se poate pretinde unor sclavi 
să mediteze asupra stării, în care se află, şi să schițeze vreun 
gest de emancipare? — „Un sclav tocma pentru că nu îi este 
iertat a se rădica în sus, înceată a mai îi: om și se îngiosește la 
plasa vitelor“. Sultanii au grijă să socotească și cugetarea drept 
crimă şi s'o pedepsească când amenință să se ridice împotriva 
privilegiilor lor. Dar nici favoriţii sultanului nu trăesc o viaţă 
tihnită. Şi pe ei îi amenință disgrația stăpânului. Şi astfel sen- 
timentul de frică perpetuă face și din ei niște creaturi netreb- 
nice, ce trăesc numai pentru plăcerile momentului. Sclavul nu 
poate să cugete chiar dacă ar voi, iar cel mare și bogat fiind 
amenințat de primejdii, nu voește să cugete, chiar dacă ar putea. 
Din aceste motive e nedrept să se impute oamenilor că n'ar 
avea minte. Oare nu stau lucrurile tot astfel și cu virtutea? 
Dealttel cum poate să existe virtute la tirani și sclavi? In ochii 
tiranului orice virtute e crimă, afară de răbdare. Tiranii pot să 
doarmă liniștiți, căci sclavii „nu sunt destoinici de virtute“ fiindcă 
„Virtutea e un curaj de a lucra pururea după vecinicile legi ale 
minţii, apoi sclavii nici au minte, nici curaj.“ — Şi în urmă 
exclamă : „Tiranii, ah tiranii! Dumnezeu numai să le ierte ne- 

dreptatea ce au făcut-o ei omenimei, căci eu unul nu le-o pot 
ierta“! 

Nu răsună aceste idei, puse de Wieland în gura unui în- 
ţelept, ca o chemare înflăcărată la lupta de redeșteptare națio- 
nală a Românilor subjugați? 

Vom reţinea așadar faptul că generaţia eroică ardeleană 
dela 48 și-a luat motive de inspiraţie și îmbărbătare şi din 
Wieland, care dăduse — după cum am văzut — și Bucovine- 
nilor poveţe prin condeiul lui T. Racoce. Şi este semnificativ 
că tălmăcitorul dela Foaia pentru minte... judecând după iniţia- 
lele, cu care semnează, e tocmai bardul redeșteptării naţionale, 
autorul „Răsunetului“. 

Semnificativă este apoi și înrâurirea wielandiană ce .se re- 
simte în câteva scrieri ale lui Eminescu.!) (Asupra acestei în- 
râuriri vom reveni cu alt prilej, când ne vom ocupa de com- 
plexul influințelor germane asupra lui Eminescu). 


% 
* * 


Se apropie anul 1913, când se împlinesc o sută de ani 
dela moartea poetului Wieland, fără ca să fi pătruns dintr'ânsul 
în literatura noastră alte scrieri decât istorioarele ce le-am ana- 
lizat mai sus. Sentinţe și maxime, cum sunt cele din Foaia lui 
Bariț din 1851, vor fi apărut şi prin alte reviste. Din Wieland- 
poetul publicul românesc nu gustase însă nimic. Cu prilejul 
aniversării primei sute de ani dela moartea poetului, apare, în 
revista Drum drept, un articol despre Cristoph Martin Wieland, 
semnat de 1. E. Torouţiu (1913 — 1 nr. 2 p. 97—101). Ni se 
dau câteva note biografice, ni se schițează evoluţia sufletească 
și înrâuririle, cărora a fost supus Wieland. Publicul românesc 


1) Vezi prefața lui liarie Chendi: M. Eminescu, Literatură populară. 
Buc. „Minerva“ 1902 pp. XVII—XVIII, unde ni se spune: „Wieland asemenea 
pare a-l fi preocupat îndelungat [pe Eminescul, căci Hyon, numele eroului din 
„Oberon“ e amintit adeseori prin manuscrisele lui; se pare că „Oberon“ i-a 
servit chiar ca model în conceperea și scrierea poveștilor „Fata în grădina 
de aur“ şi „Miron“. Chiar şi sensualismul din aceste și din streina „Cezara“, 
de altiel un sensualism lipsit de brutalitate, mai mult în forma scenelor din - 
Dafnis şi Chloe“ sau din „Musarion“ a lui Wieland — poate îi considerat 
ca o intluenţă a acestuia.“ 

mai află ceva desp:e cariera universitară și despre chemarea 
poetului la Weimar. Caracterizând succint opera scriitorului, |. E. 
Torouţiu ajunge la concluzia că opera lui Wieland nu este ro- 
mantică și deci nu poate să fie privit drept premergătorul ro- 
manticilor. | 

Cu trei ani după comemorarea morții poetului apare în 
Convorbiri literare traducerea cântului | şi Il din poema Oberon 
(1916 — L p. 536—557 şi p.816—832). Autorui acestei traduceri 
— ce a fost supusă unei cercetări minuţioase de către di Victor 
Morariu!) —- e regretatul germanist și istoric Dr. Ilie Gherghel. 
Prin această traducere 'pătrunde în literatura noastră, deşi numai 
parțial, cea mai strălucitoare poemă wielandiană. Având în ve- 
dere meritele lucrării lui Ilie Gherghel, nu putem decât să re- 
gretăm că a rămas în stare de fragment. Analiza traducerii celor 
două cânturi — ce o datorăm d-lui V. Morariu — semnalează, 
cu drept cuvânt, multe „neajunsuri de ordin metric“. Recen- 
sentul constată că... „la Wieland, a cărui poezie și versificaţie 
e îndeosebi grație și eleganță, varietatea şi libertatea metrică, 
departe de a constitui o scădere, e o calitate în plus, o îrumu- 
seță. Peste tot, în Oberon poetul a realizat o eufonie, o muzica- 
litate cum nu o cunoscuse până atunci poezia germană“.?) in 
schimb traducătorul e departe de a înfăptui această eufonie. In 
locul ritmului iambic-anapestic din original, Gherghe! întrebuin- 
țează adesea pe cel dactilic - troheic, lăsând să predomine 
versul lung de G măsuri, pe care-l întâlnim la Wieland numai 
incidental. Mai neplăcut ne impresionează versurile schiloade, 
amorte, din care a dispărut toată grația și muzicalitatea origi- 
nalului.:) Se găsesc în schimb și strofe corecte, care, comparate 
cu modelul, dovedesc chiar o superioritate ritmică.) Deasemenea 
e mai variată, pe alocuri, schema rimei din traducere decât cea 
din model.*) Dl V. Morariu ilustrează prin exemple multiple 





1) Vezi Oberon în românește în Revista Germaniștilor Români 1933 — 
Hp. 165—177. 

2) ibidem p. 167. 

3) ibidem p. 168. 

4) ibidem p. 168—169. 

5) ibidem p. 169, 

„meritele“ şi „păcatele“ rimei din traducerea lui Ilie Gherghel, 
ajungând la concluzia că „sub raportul formei“ rezultatul e „mai 
mult negativ, defavorabil“, în schimb „fondul poemei e redat cu 
o remarcabilă exactitate“. Fireşte nu lipsesc nici aici greșelile 
şi neajunsurile.!) Dar traducătorul ne recompensează printr'un „vo- 
cabular neaoş și pitoresc, cu evidentă predilecție pentru cuvinte 
rare, atât de adecvate fondului romantic al operii.“?) 


Oberon e culminaţia întregei creațiuni poetice a lui Wie- 
land. Goethe spuse despre această capodoperă: „Solange Possie 
Poesie, Gold Gold und Kristal! Kristall bleibt, wird Wielands 
Oberon als Meisterwerk poetischer Kurst geliebt und bewun- 
dert werden“. Valoarea acestei poeme nu consistă în originali- 
tatea concepției. Wieland dealtfel nici nu face parte din geniile 
creatoare. Ca şi pentru alte opere, așa și aici, el împrumută su- 
biectul (din isvoare franceze, din „O mie și una de nopți“ și 
din „Visul unei nopți de vară“ a lui Shakespeare). Dar împle- 
tirea motivelor poetice e o prestațiune de adevărat maestru. Ele- 
mentul satiric aproape dispare, făcând loc celui estetic, fapt prin 
care se ajunge la potențarea farmecului poetic al acestei epopei 
romantice, în care se amestecă simţiri adânci, clocotitoare, cu 
un umor duios și suav, totul fiind învăluit într'o superbă colo- 
ratură de basm oriental. i 

Un mare merit al lui Wieland este, incontestabil, faptul că 
a știut să atragă spre literatura germană, în special prin Oberon, 
pătura superioară a societății germane care, prin elementele cul- 
turii sale,. gravitase timp îndelungat spre literatura tranceză. 
Păcat că traducerea românească a acestei poeme nu sa produs 
mai curând, întrun timp când ar fi putut să facă să rodească 
ogorul literaturii noastre. Apărând abia în timpul răsboiului 


ID) ibid. p. 1714—176 DI V. Morariu îşi încheie recensia mai bine zis 
studiul d-sale asupra traducerii lui Ilie Gherghel cu afirmația că „anticipează 
un capitol din seria cronologică“ începută de mine în fara Bârsei. Studiul 
dlui V. M., scris cu o rară pasiune pentru amănunt, contribue, într'o largă 
măsură, la adâncirea problemei traducerii, în general, precum și la cea a tra- 
ducerii poemei Oberon, în special, pe care o consideră fidelă și, în parte, 
avansând spre treapta superioară de traducere bună. 

) ibidem p. 173—174. 

mondial, în stare fragmentară, a trecut neobservată, mai ales că 
atmosfera de anacronism, ce plutește în jurul ei, nu era de loc 
potrivită s'o apropie de conştiinţa cetitorilor români din veacul 
al XX-lea. Astiei: Oferon-ul lui Wieland nu isbuteşte să creeze 
o mișcare literară, la Români, cum văzurăm că este cazul cu 
Lenora lui Biirger. 


In Revista Ger;naniştilor Români (1933—!l p. 99—114) îşi 
publică dl Victor Morariu un documentat articol cu prilejul bi- 
centenarului nașterii lui Wieland. Cercetând perioadele din scri- 
sul acestuia, analizându-i opera și punând față în faţă părerile 
unor contimporani ai poetului cu cele ale unor critici din zilele 
noastre, ajunge la concluzia că „astăzi, dacă mai stărue indife- 
renţa sau chiar ostilitatea [față de Wieland] asistăm și la un 
reviriment, care găsește în opera lui chiar și elemente de actua- 
litate“. Intre centenarul Goethe și bicentenarul Wieland e un 
mare contrast. Giganticul spirit al celui dintâi a depășit grani- 
țele ţării sale, cucerindu-și tot mai multe suflete, în timp ce spi- 
rtul celuilalt e nevoit să se resemneze de a se vedea înțeles și 
apreciat, în justa lui valoare, abia de o bună parte dintre co- 
naționalii s?i. | 

S'a mai stins un far din puţinele, foarte puţinele, spre care, 
în desorientarea din pâcla groasă în care ne isbim şi îmbrâncim 
unii pe alții, se îndreptau cu încredere privirile și gândurile Ar- 
dealului. Fireşte, nu ale celui care-ţi sare *n ochi: ale Ardealului 
trepăduş, voiajor, demagog, declamator, cu foarte modeste resurse 
morale şi intelectuale — când sunt — dar cu atât mai îndrăsnețe 
pretenţii la situaţii şi beneficii, ci ale Ardealului din planul al doilea, 
ale Ardealului de pe şantier, absent dela banchetele răsunătoare 
de pahare spumoase şi laude mutuale, ale Ardealului tăcut, robotaş 
constructiv, care nu iese'n evidență decât în ceasurile grele, hotă- 
rîtoare pentru soarta lui şi-a fiilor lui şi care dupăce-și face da- 
toria, se 'ntoarce iarăşi la brazda, la ocupaţia lui, oricât de 
modestă ar fi fost aceasta şi oricât de mare ar fi fost fapta pe 
care a săvârşit-o, oricât de înaltă misiunea pe care a avut-o. 

Și, pentru acest Ardeal, era atât de liniștitor și întremător de 
speranțe gândul că, la Arad, în scaunul modest al secretariatului 
ortodox de acolo, se găsia un suflet de luminat Român care — 
cu -vederea limpezită de cunoașterea trecutului, de experiența unei 
largi, adeseori hotăritoare participări la desfășurarea istoriei noastre 
din deceniile din urmă — în vremuri de descurajare, desnădejde, 
la răspântii de drumuri încâlcite, pe care dibuim calea viitorului 
mai bun, să-şi orienteze frații asupra drumului de urmat şi a dato- 
riei zilei. 

Ochii umezi îndreptați spre cimitirul Eternitatea din Arad şi 
miile de suflete care îngenunchează azi la căpătâiul proaspătului 
mormânt de-acolo vor colinda, fără busolă, încă multă vreme, până 
să se poată fixa asupra unui alt punct luminos, razim al orientării, 
care să înlocuiască pe cel coborit sub glia din preajma Mureșului. 

Nu vom încerca în aceste rânduri, scrise fără răgazul ne- 
cesar, să prindem în cuvinte sărace activitatea bogată, multilaterală, 
de-o jumătate de veac, a acestui proeminent reprezentant al Ar- 
dealului. N'avem intenţia să conturăm — aşa cum se limpezește 
în ochii celor care-i cunosc şi vorbele şi faptele — pe bărbatul 
politic cu cap limpede, vedere clară, cheag şi exponent al unității 


OBCU CLUJ 


— 135 — 


naționale ; pe animatorul, în atâtea ocazii a sufletului colectiv — 
poporal şi cărturăresc deopotrivă —; pe ziaristul cu rare resurse 
de-a încălzi inimile, de-a stimula şi determina voințele în sensul 
indicat de interesele superioare ale nației ; pe apărătorul îndrăsneţ, 
în parlamentul ungar, al drepturilor neamului care l-a trimis acolo 
să-i fie scut şi mândrie; nici pe bărbatul faptelor din 1918, — 
despre care va vorbi imparţiala Istorie, — cea cu verdictul neinflu- 
ințat de resentimentele unor contimporani cărora defunctul le-a 
încurcat poate vreodată socotelile — aşezându-l în locul ce i se 
va tuveni în galeria făuritorilor Unirii de acum 15 ani. N'avem 
intenția să vorbim nici de mândrul reprezentant al demnității na- 
ționale (ne gândim la manifestele care pălmuiau obrazul oștirii ce 
vekia să moară pe pământul Ardealului), de pilda de onestitate şi 
de |viață cumpătată, de nepreţuitul iradiator de optimism și în- 
credere în noi înşine în ceasuri de descuraţare, nici de organi- 
zatdrul cultural prin cadrele lărgite, lărgite de el, ale Astrei, 
cărăa, după războiul paralizator al oricărei activități culturale, cu 
ininbşii ei ostaşi risipiţi, în mare parte pieriţi pe câmpurile de 
suprima răfuială dintre noroade, i-a răuşit — în împrejurări mai 
favoiabile, fără 'ndoială, de cum sar fi putut face înainte de 
răzbțiu — să-i infuzeze fermeriţii unei activităţi necunoscute până 
la el; cum nu ne vom ocupa nici de ministrul cultelor şi artelor 
din 1926—1927, cu ceeace a putut realiza şi cu mâhnirea de a nu 
fi putut face mai mult. 

| Despre toate aceste laturi ale activităţii lui Vasile Goldiş au 
vorlit şi vor mai vorbi alţii. Scopul şirelor acestora e altul: de a 
evoța, în câteva linii, pe profesorul de 'elită, pe desăvârşitul pe- 
dagpg al liceului din Braşov din anii 1889—-1901 și a sublinia 
nestăzuta lui dragoste şi interes pentru orașul dăscăliei lui, pe 
car, după cum se va vedea, nu l-a putut uita până'n ceasul din 
urnă. 

„Pe V. G. l-am cunoscut în toamna anului 1901 când, venit 
|; Braşov, în cl. VII, după 6 ani de liceu unguresc la Sibiu, am 
aut norocul să-mi fie profesor şi totodată diriginte în ultimele 
iouă clase, Spre a arăta puternica înrâurire pe care a exercitat-o 
icest profesor asupra mea e suficient cred dacă spun, că datorită 
ui am îmbrățișat cariera dăscălească.' Nu sfătuit de el, căci nu-i 
zerusem sfatul, ci datorită exclusiv covârșitoarei influinţe a persona- 
| 

lității lui și a felului cum m'a știut încălzi pentru materia (istoria) 
pe care mi-a predat-o.*) 

(Pe V. Oniţiu nu l-am avut protesor. Binetăcătoarea înrâurire 
a acestuia am resimţit-o numai după terminarea studiilor, când am 
revenit, acum ca profesor, la liceul în fruntea căruia stetea el: mo- 
delul de om întreg, idealul de dascăl). | 

Nu voiu uita niciodată — cum cred că nu le-a uitat nici 
unul dintre foştii săi elevi, orete de istorie ale lui V. G,, orele în 
care — smulşi din mrejile gândurilor sglobii ale tinereţelor și ale dcu- 
paţiilor cu care ne îndeletniciam. în alte ore de clasă — uitan| că 
afară e soare şi verdeață şi că pe ferestrele clasei se văd sburdând 
înaintea liceului în jocuri ademenitoare elevii altor clase, — trăind 
aievea în inima celor trecute vremi, în nemijlocita apropiere a oanme- 
nilor şi lucrurilor de mult dispărute, în fierbințeala luptelor în care 
neostoita sete de cuceriri şi stăpânire se "'ncleşta, pe viață şi moarte. 
cu dragostea de moşie a celui călcat tâlhărește, — vremuri de 
sbucium, frământări şi lupte, chinuri și ruine, prin care ne 
acest iscusit mânuitor al darului de a te răpi cu el şi a te = 
spune în alte locuri, alte timpuri, cu alte idealuri. 

Nu era chip să nu te imobilizezi cu întreaga-ți atenţiune Con- 
centrată spre catedra-amvon când își începea Goldiș cursul Aa 
nu regreți sfârșitul orei, pe care, la alte materii, îl aşteptai cunhtâta 
nerăbdare. Şi era firesc lucru să fie aşa, căci orele lui Gold 
erau ore de mântuială în vederea câştigării pânii zilnice. Ore n 
G. erau totatâtea oficieri sărbătoreşti la un altar, la care înțekgea 
să frângă pentru suflete primitoare pânea adevărului, încins de 
căldura contagioasă a unui suflet românesc. 

Goldiş nu venea nici odată cu cartea care să-l salveze din 
eventuale încurcături, să-l ajute în momente de eclipsă a memoliei. 
G. mavea nevoie de cârja manualului. El venia întotdeauna icu 
lecţia temeinic studiată. N'avea nevoie să bată câmpii, pentru a 
lăsa impresia unor cunoștințe vaste — cum fac unii — în redi- 


*) Dacă mam rămas la specialitatea istorie, la care mă înscrisesem la'r 
ceput, se datorește sfatului — pe care-l cerusem — regretatului directol 
Virgil Oniţiu, care informându-mă de imposibilitatea de-a putea ajunge | 
Brașov — unde voiam să ajung — la o astfel de catedră, fiind deja trei pro 
fesori tineri de istorie, îmi indică materiile de care era atunci nevoie la liceul 
Sfat căruia m'am și conformat. | 

tate însă, spre a masca insuficiența cunoștințelor în materia zilei. 
Un stimulent admirabil pentru a nu ne lăsa nici noi, elevii, pe tânjală. 
Prefera să absenteze dela școală (foarte rar lucru de altfel), decât 
să se înfăţișeze înaintea elevilor săi cu lecţii de umplutură sau 
nedormit. 

Goldiş n'a fost nici în școală, cum n'a fost nici în viaţa 
publică, omul improvizaţiilor. G. nu ştia improviza. Gândurile, su- 
fletul lui nu se exteriorizau decât după o matură judecare a lucru- 
rilor. De aceea lupta cu el era grea. Devenia aproape invulnerabil 
în cetatea părerilor sale. [Il apărau contra-forturile argumentelor — 
pregătite înainte de a-și exprima părerile — care lipsiau adversa- 
rilor improvizatori. Pânăce nu se documenta asupra elementelor 
din care avea să tragă concluziunea unei păreri, a unei convingeri, 
G. nu se exprima. Sau dacă era nevoit să se exprime, nu ştiai 
dacă a vorbit serios sau ironic. Bătrânul Nic. Oncu, tot dela Arad, 
îmi spunea odată, înainte de războiu, la Tuşnad, că el nu ştie 
când să-i ia în serios și când să-i ia în glumă vorba. Oncu nu 
înţelegea ironia lui G, nici ezitarea, lui în formularea unei păreri 
înainte de a se fi documentat în chestie. 

In situațiuni de surexcitare, cu olimpicu-i calm şi stăpâ- 
nire de sine reda sufletelor cumpătul, împiedecând luarea de ho- 
tărîri pripite, dăunătoare interesului obştesc. Cu această neprețuită 
calitate ne stăpânia uşor şi pe noi, elevii lui. Ne stăpânia fără nici 
o sforțare, ajutat şi de felul urban, înmănuşat, prietenesc chiar, de a 
se purta cu noi. G. a înţeles că nu teroarea, nu pedepsele, ocările. 
amenințările şi notele rele impune elevului obligamentul purtării 
cuviincioase, ci pilda purtării tale omenoas:, civilizate. Şi nu s'a 
înşelat. Noi nu i-am dat prilej de enervări, de „cazuri disciplinare“. 
Clasa lui G. era aproape întotdeauna model de purtare. Fiindcă el 
însuşi era model. 

Nu ştia nici ce-i ranchiuna, ca alţii. Cum n'a cunoscut-o 
de altfel nici în afară de școală. G. nu se simțea micşorat întin- 
zând azi mâna celui cu care s'a răsboit ieri, dacă interesul nea- 
mului —- care prima toate celelalte interese — îi cerea această 
călcare pe inimă. 

Faţă de elevii slabi nu din vina lor, era de o îngăduință şi 
răbdare într'adevăr părintească. La fel cu Oniţiu. Rar talent de a 
stimula interesul pentru carte, pentru şcoală. Dacă te vedea slab 

şi descurajat, se ocupa de tine, făcându-te să înţelegi și să şiii 
ceeace-ți părea aproape cu neputinţă să ajungi a şti vreodată 
(cazurile se petreceau mai ales în orele de latină), redând astfel 
încrederea în puterile proprii şi celor mai slabi elevi. Câţi băieţi 
nu s'au ridicat chiar între fruntașii clasei pe urma acestei cuminţi 
proceduri a profesorului Goldiș! Câţi nu-i vor încadra amintirea 
în ghirlandele neveștejite-i recunoștinți ! 


Recetind scrisorile pe care am fericirea să le posed dela 
V. G., slovele lui par'că vibrează azi cu altă resonanță decât cea 
pe care le aveau pânăce îngerul veşniciei nu sărutase încă pe ce 
care le aşternu pe hârtie. Vibrează mai ales în cele închinate 
Braşovului, spre care, sufletul lui dornic de orizonturi mai senine 
— pentru el şi pentru neam — de-atâtea-ori se va fi 'ntors în- 
duioşat de amintirilei-i legate de el, cum se va fi 'ntors de sigur, 
cu ochii înrouraţi poate de lacrimi, la 4 lan. a. c., cu cinci săptă- 
mâni înainte de trecerea la cele eterne, când îmi scria: 


„Mulţumesc din tot sufletul pentru rândurile ce mi-ai adresat în pra- 
gul noului an 1934. Pentru mine acestea rânduri au fost cu adevărat balsam 
alinător. Cum de 4 ani de zile trăiesc în mari chinuri trupeşti și aştept cu 
creștinească resemnare obștescul și așa cred acum foarte apropiatul sfârşit, 
numai amintirea trecutului îmi dă câte-o licărire de bucurie și mulțumire. 
Gândul D-tale închinat acestui trecut nu numai mă onorează, dar îmi pro- 
cură şi sinceră bucurie aducându-mi aminte cei mai frumoși ani aivieţii 
mele petrecută la scumpa noastră școală din Brașov și în mijlocul iubiţilor 
colegi și prieteni, între cari etc. 

lar de încheere: „Râspunzând deci rândurilor D-tale rog pe bunul 
Dumnezeu să-ţi dăruiască mai multă sănătate decât mie și să-ți poți închina 
aceluiaşi ideal viaţa întreagă până la sfârșit bucurându-te de roadele ei fru- 
moase fără mâhnire și fără dureri“. 

Că i-a fost drag acest Braşov și că viaţa ulterioară plecării 
de aici, cu toate ascensiunile de care a avut parte, na fost în 
stare să micşoreze câtuşi de puțin această dragoste și să rupă 
vechile-i legături cu el, se poate constata şi din interesul cald şi 
continuu pe care-l manifesta pentru activitatea culturală ce se 
desfășura aici, mai ales în cadrele Astrei. In timpul ministeriatului 
Chiar, în noianul de chestii care se cereau rezolvite urgent, găsia 
întotdeauna răgaz a .ne scrie, arătându-ne interesul cu care ne 
urmăria activitatea şi stimulând mereu la muncă. 

La o cerere oficială a Astrei-Braşov, privitoare ia înființarea 
unui Muzeu al Ţării Bârsei şi a unei Biblioteci publice, se gră- 
beşte să răspundă printr'o scrisoare particulară. 

sa „tiindcă nu pot şti — scrie ministrul G. — când veţi putea primi ră- 
spunsul oficial, deoarece organizarea actuală a Ministerelor face imposibilă 
o servire promptă a interesaților şi a cauzelor“. 

Și „râspund pe calea aceasta, fiindcă ţin să știi că mă preocupă fără 
încetare soartea Asociaţiunii voastre“. 

Intraltă scrisoare, dela 16 Aug. 1926, datată din Vatra 
Dornei, îşi exprimă speranța că Astra, pe urma obținerii, în cali- 
tate de chiriaşă, a treatrului-cinema Apollo 

„va putea da tuturor un bun exemplu de ceeace poate realiza ideali- 
smul celor ce-și iubesc neamul prin fapte, nu prin declamațiuni“. lar întralt 
pasaj: „Mă ocup cu gândul ca să vă dăruesc Astrei clădirea unde se află 
teatrul Apollo. Dar asta mai cere ceva timp și mă tem, că la toamnă no să 
mai dispun eu la Minister. La finele lui August mă voiu găsi iar la București. 
Poate să mai viu și pe la Brașov ca să ne stătuim și de scumpa noastră 
Asociaţiune“. 

Tot ca ministru, îmi scria la 24 Nov. al aceluiaşi an: 

„Mă înec în actele și scrisorile, cari aşteaptă vreo dispoziţie ori ră- 
spuns. Voiu face tot ce pot pentru Despărțământ... Mi-e foarte greu, fiindcă 
răutatea și micimea oamenilor e infinită. Dar să nu disperăm, ci tot înainte. 
Virtutea toate le învinge. 
| Te sărut cu drag pentru tot ce faci. Când în jud. Braşov fiecare sat 
va avea un cerc cultural „Astra“. eu voiu cerceta într'o vară, de-oi mai trăi, 
toate satele acelea cu D-ta împreună. Să dăm lumii exemplul muncii“. 

N'a putut însă veni, cum n'a putut veni nici de 1 Dec. 1927, 
pe când îl învitasem, scuzându-se că-i nevoit să plece la Sibiu 
pentru pregătirea adunării generale a Astrei și regretând că nu 
poate fi între noi „în ziua bucuriei generale de 1 Dec.“ Şi după- 
ce mulţumeşte pentru tot ce se realizase aici în cadrele Astrei și 
de „pilda vie care se dă altora“, scrie: 

„Este una din marile bucurii ale vieţii mele, că V'am putut asigura 
măcar pe 10 ani modestele mijloace materiale!), fără de care nici cea mai 
desăvârșită bunăvoință nu poate isbuti“ (Arad, 25 Nov. 1927). 

Cât de viu l-a preocupat dorința organizării drept „model“ 
a judeţului nostru, se vede mai lămurit din scrisoarea dela 3 lulie 
1925, în care revine din nou și la dorința de a-l vizita sat de sat. 

„Aş dori să avem îinsfârşit — scrie — un județ model cu un despăr- 
țământ central județean, cu despărțăminte în toate plasele și cu cercuri cul- 


') Ințelege închirierea teatrului-cinema Apollo pe seama Astrei A. B. 

turale în zoate satele. Măcar atâta să mai ajung în viața mea. Şi această 


satisfacție nu mi-o poate da decât județul Brașov, unde etc..,. Dacă sar 
face lucrul acesta, atunci eu aş alege luna cea mai potrivită din an, Sept. ori 


Oct., și aș cutreera sat de sat toate comunele, de-ar dura chiar două iuni 
truda aceasta, ca să mă bucur de razele luminii, ce se varsă în satele româ- 
nești şi în sufletul național. Am să ajung oare zilele acestea? 

E admirabil tot ce faceți. Sunt bune conferenţele, bibliotecile, șezătorile 
culturale, teatrele şi toate celelaite manifestări culturale la orașe, dar iară și 
iară Vă zic tuturor: la sate, la sate! Săteanul este obiectivul adevărat al 
Astrei. Fără sat nu este națiune. Cu multă bucurie am găsit afirmat adevărul 
acesta și la distinsul istoric și sociolog francez Lucien Romier: Ou il n'y a 
pas de villages, il n'y a pas de nation“. (Explication de notre temps). 

Și ceva mai în jos: „Ce mândru aș fi, când aș vedea casa scumpului 
meu amic de odinioară Diamandi Manole în proprietatea Astrei!). La inaugu- 
rarea ei 2) și a bibliotecii întrânsa mă voiu duce neapărat. Nu vreau șă am 
nici un rol, ci numai să mă pot bucura între cei mulți și buni, cari se vor 
bucura“. 

lar privitor la păstrarea neştirbită a principiului inițial care a 
prezidat la înființarea Astrei și care va trebui să prezideze necon- 
tenit la conducerea ei: 

„Astra este şi trebue să rămână templul adevărat şi sfânt al solidari- 
tății noastre naționale, seninătatea ei idealistă nu are să fie tulburată de nici 
o disensiune, cu atât mai puţin de diferențe politice ori confesionale; toți 
românii avem aceeași credință şi același Dumnezeu: viitorul neamului nostru 
și al patriei române“. Ă 

Pentru asigurarea acestui viitor: 

„trebuește însă să ne refacem idealul, pentru care să fie gata la jertia 
supremă chiar generațiile viitoare“. (Scrisoarea din 11 Mai 1929). 

E crezul care a stat la baza tuturor acţiunilor lui Vasile Goidiș 
și totodată testamentul fostului președinte al „Asociaţiunii pentru 
literatura română și cultura poporului român“. 

V. Goldiş și-a tăcut datoria, cu vârf. Şi mâhnirea care i-a 
învăluit ultimii ani ai vieţii n'a fost mânnirea vredniciei dată la o 
parte, ci cea a luptătorului şi realizatorului care n'a putut cobori 
mai mult decât a coborit din sfera planurilor şi visurilor în lumea 


realităților. 


') Era tocmai pe calea soluționării mulțumitoare chestia aprobării de a 
i se da Astrei cu chirie. A. B. 


2) La care fusese învitat, 

Urmează acum să-și facă datoria, măcar în măsura în care 
și-a făcut-o Goldiş, şi cei care au rămas la posturile de veghe și 
de comandă. 

Şi dacă răposatul n'a avut norocul să-şi poată împlini via do- 
rinţă de a revedea orașul în care şi-a petrecut „cei mai frumoşi ani ai 
vieți“ şi „de a se bucura de razele luminii ce se varsă în satele 
românești“ din județul nostru, de a strânge nouă puteri din vechile 
amintiri şi din roadele săminței aruncată de el dinacest colţ de 
țară, e de datoria Braşovului ca, acum după înfrăţirea cu pământul 
a ceeace a fost trecător în ființa lui, măcar sufletul lui Vasile Goldiş 
să aibă mângăierea de a fi permanent împreună cu noi şi cu genera- 
țiile ce ne vor urma, cinstindu-se acest oraş — cu atâtea plasamente 
cu rost şi fără rost în nomenclatura sa — cu numele celui care i-a 
făcut atâta cinste, într'o formă care să reamintească mereu, celor 
de azi ca şi celor de mâne, pilda unei mari şi desinteresate 
iubiri de neam. 

Axente Banciu 

Pe marginea unei plăci care a întârziat 


prea mult 
În cea mai nimerit aleasă zi — la 24 lan., în cadrul serbării 
Unirii — ni s'a dat, însfârșit, să vedem tradus în faptă măcar un 


crâmpeiu din recunoștința pe care o datorăm celui care cu aproape 
un veac în urmă a galvanizat sufletele pentru ideia unirii Românilor 
din patru unghiuri. De atâtea decenii împletiam cununi de laur — 


în cuvântări şi acestea!— bardului nostru naţional, fără să 
vedem însă, aci în Brașovul activității sale, în afară de crucea de . 
pe mormânt — o cruce ca oricare alta din acest cimitir — alt semn 


real al efuziunilor de recunoștință cu care ne achitam de alte în- 
datoriri față de memoria lui, în atâtea ocazii, festive și mai puțin 
festive. Și dacă elevii liceului „A. Șaguna“ n'ar fi păstrat frumoasa 
tradiție de a-și pune, an de an, la 3:15 Mai, pe piatra mormântului 
din Groaveri, cununa elanului lor tineresc, poate n'am mai fi ştiut 
nici unde e îngropat, necum să mai știm și unde a viețuit Andrei 
Mureșianu, 

A trebuit să vină „Cântul Nostru“ dela Bucureşti, ca să ne 
arate și casa în care a trăit şi murit autorul hăsunetului și s'o 
însemne cu o placă comemorativă. li mulțumim, cum mulțumim și 
Astrei Brașov pentru concursul pe care i l-a dat şi cum vom mul- 
fumi şi celor care vor da trup aievea marei idei a Unirii prin mo- 
numentul care se proectează să se ridice tot aici în Braşov. 

Și bun e D-zeu, poaie vor răsări cu vremea și alte inițiațive 
din afara Braşovului pentru a ne mai rușina, spre binele nostru, 
de-a fi dat uitării unele datorii naţionale; sau poate vom avea odată 
și noi norocul să ne putem mândri în fruntea municipiului cu vr'un 
om care, în afară de șefii d-sale politici, să cunoască puțintel și 
trecutul acestei capitale de județ, trecut atât de bogat în suflete 
jerifitoare nu beneficiare, tără truda şi jertfa cărora n ar fi putut 
ajunge nici odală să se iscălească cum s'au iscăli! sau se iscălesc 
cei din fruntea lui. Şi atunci poate nu va mai trebui să roşim 
văzând numele unui Popazu svârlit în str, Băilor, în loc să lege Bis. 
Sf. Nicolae, a cărei podoabă a fost, cu liceul în a cărui temelie e 
întreg sufletul său; sau numele unui Virgil Oniţiu, existent în 

Timişoara — unde nici nu știm dacă a călcat vreodată fostul di- 
rector al liceului brașovean — dar inexistent în nomenclatura stră- 
zilor orașului în care şi-a cheltuit cu atâta munificență toată vlaga 
unei vieți cu roade alât de binecuvântale — cum inexistent e și al 
artistului cu suflet de văpaie, care ni s'a dăruit atât de generos, 
Ciprian Porumbescu, al profesorului şi scriitorului I. C. Panţu, care 
cu conștiinfiozitatea-i înăscută ne-a pregătit falanga atâtor vrednici 
reprezentanți ai comerțului şi vieții noastre economnico-financiare, ră- 
spândiți pe întreg ieritoriul României de azi — saupe un Andrei“ 
Bârseanu, Dr. loan Meşolă, etc. aruncaţi pe răzoarele Scheiului, 
— ca să nu vorbim de cei din mai depărtate vremi: de un Teodor 
Corbea, D. Eustatievici ş. a. inexistenţi, fiindcă inexistenți sunt probabil 
și în capitalul de cunoștințe istorice locale al pârcălabilor urbei noastre. 

In schimb, locuri de cinste atâtor „Pilaţi din Credeu“, dintre 
care unii încă în viață — deși de-atlâtea-ori verificata înțelepciune 
populară avertizează „să nu lauzi ziua înainte de apusul soarelui“ 
— iar alții, deşi morți, doar cu atâta legătură cu Braşovul ăsta 
că, întâmplălor, au luat vreodată masa, între două trenuri, la gara 
sau hotelul „Coroana“ de sub poalele Tâmpei. 

Dar, cum spuneam, bun e D-zeu și, dacă nu alta, mintea din urmă 
a Românului va mobiliza totuși odată recunoștința naţională pentru cei 
care şi-au îngropat o bună parte a sufletului în clădirea care ne adăpo- 
steşte azi și cu care ne mândrim. Căci orice socoteală își vor fi făcând 
cuponarii „României Mari“ — de aici, ca şi de aiurea — nu vor 
putea umbri cu numele lor, decât vremelnic, pe frământătorii şi pre- 
gătitorii sufletului care a făcut posibilă înălțarea altarului la care 
se închină azi 14 milioane de Români. 


Ax. B. 

Durerea 


Când nu mai vine nimeni, mi se pare 
Că'n jetul gol de lângă patul meu 
S'aşează blând, privindu-mă mereu, 
O palidă femeie, despre care 


Se spunen lume tot cuvântul greu, 
O'ncarcă cu blesteme fiecare 

Și fug din drumu-i toţi, cu.mic, cu mare, 
Căci n'o iubește nimeni, numa! eu. 


Femeia asta palidă la față 

Din ani naivi ma cunoscut, mă știe, 
M'a întâlnit de mii de ori în viață. 
Din glasul ei, mai dulce decât mierea, 


Sorbit-am eu întâia poezie — 
Femeia asta palidă-i Durerea. 


Ecat. Pitiş 

Diamantul 


Văzui o piatrăntruna din vitrine, 

O piatră scumpă — şi de-atătea ori 
Căzură-asupră-i ochii-mi râvnitori, 
Frumosului deprinși să i se'nchine. 


Dar înir'o zi sosesc cumpărători 

Şi-mi văd -sclipind odorwn mâni străine. 
Am plâns, am plâns înăbușit în mine, 
Hulind pe cel ce nu mi-a dat comori. 


— Cetina-o azi ți s'o părea străină 
Povestea mea cu piatra nesternată, 

Dar vezi, e-un cântec vechi și cunoscut. 
Un diamant mi-ești și twntr'o vitrină, 
Ce mam voit să-l cumpăr niciodată 

Si totuși plâng când văd că s'a vândut. 


Ecat. Pitiş 

Icar în actual 


Un răcănel înfumurat, flămând, 
Visat-a întro noapte că-i vultur... 
Și iată că spre zori îi deten sând 
Să iscodească bolta de azur, 


Șin mintea lui s'aprinse o lucoare, 

Şi începu lilanii să citească, 

Precum că dânsul, de ar vrea, să zboare... 
Și trebue aripi să-și făurească... 


Și face sluj, se gudură, s'apleacă, 
Impătimat de țânta-i temerară, 
Şi reuşi aripile -să-și facă, 

Căci prieteni şi stăpânii-l ajutară. 


Dar, cârciocar şiret, crescut în țarc, 
Sătul de sine, cu obraji rotunji, 
Când fu săltat spre-al cerurilor arc 
EI împroșcă 'n stăpânii săi cu grunji. 


Inverşunat răcan, se tot ridică... 
Invălmășit s'apropie de soare, 

Când iată că îl junghie o frică 

Și cade — vălătuc — deadreptu'n mare. 
Desmetecit, privind în apa clară, 

Își aminti de-un țipăt surd, în silă, 
Și-atunci, văzându-și chipul său de fiară, 
Zbucni din nou un răcnet de gorilă. 


JI. Al Bran-Lemeny 

Vlădicul Ioan (Inocențiu) Micu (Klein) 
A. D. 1744. 


Î. 


Rămâi cu bine, pintea mea, 
Și tu, robită țară! 

Zădarnic dus-am lupta grea 
Cu soartea voastră-amară... 


Decând vau despoiat cei răi 
De vechea libertate, 

Spre voi din strălucirea Ei 
O rază-abia străbate... 


Să v'o redau m'am nizuit, 
Să frâng cumplita silă... 
Dar înzădar 1... m'au biruit 
Duşmanii fără milă... 


Și ochii-mi sunt de lacrimi plini 
Si inima de jale... 

O! soartea mi-a umplui cu spini 
Intreaga viefei cale! 


II. 


Spre-Apus azi pașii mi-i îndrept, 
Spre Roma cea străbună... 

Dar mândrul dor în al mieu piept 
Nicicând n'o să-mi apună... 

Veni-vor, fraților din Blaj, 

Și zile mai senine — 

Si voi, ce-atât mi-aţi fost de dragi, 
Nu veți uita de mine... 


Nu veţi uita de râvna mea 
Spre-a naţiei'nălțare : 

Cât vrui să gat — şi cât abia 
Să'ncep am fost în stare... 


Dar pe temeiul ce-l sfârși, 
Au mulți să mai clădească — 
Si-or întări 'ntrai noștri fii 
Simţirea românească... 


Și lupta ce-am purtat-o eu 
Cu ne'mpăcata soare — 

Nepoţi şi strănepoti mereu 
Din nou mai Qu s'o pcarlie. 


Dar inima chiar în mormânt 
Vioiu o să-mi tresară, 

Când o sâ'nvingă dreptul sfânt 
In biata noastră țară. 


Iancu Miloman Bonfanu 

Psalm 


Mi-e gândul gol de tot 

Şi cântecul îmi este destrămat, 
Aș plânge şi nu pot. 

În leagănul durerii m'am culcat. 


Mi-e drumul strâmt şi greu, 
Dorinţele îmi sunt făr'de temei, 
„ Aprind tăciuni mereu. 

Mă doare viața'n cântecele ei. 


O Doamne unde ești? 
Ascultă ruga mea de osândit 
Din porțile cereşti. 

Se leagănă tăcerea'n infinit!... 


Noapte 


E noapte șin văzduh curg fluvii de mister, 
Copacii plâng întorşi cu brațele spre cer, 
Luminile din stele s'aprind în depărtări, 
Tăcerea se 'ntâlnește cu teama pe cărări. 


Pornit de sub perdeaua de cetină măruntă 

Un liliac se sbate în noaptea asia cruntă. 

În margine de drum, stingheră, stă o cruce, 
La căpătâi un brad o rugă îi aduce, 


Pe culmea unei lumi cu focuri şi inele 

Aruncă Dumnezeu cu praf mărunt de stele. 
lar eu uitat prin vreme, un sâmbure'n pământ, 
Sortit să nu dau roade durerea trist mi-o cânt. 


Ernest Bernea 

Viața omenească 


7, 
Vreai să fii fulger, sau candelă? 


— Fulger, fireşte! 

— Te'nţeleg. Eşti tânăr şi dornic de mărire. 

Ci află, dragul meu, că mai de preț e omenirei necontenita 
dâră de lumină a candelei, decât zig-zagul fulgerului, ce șerpuește 
străluminând o clipă toate bolțile şi-orbind întreg pm ca nlr'a 
doua, să piară neputincios, înghițit de 'ntunerecul norilor... 


8, 
Vestitorul. 


Dinspre ce tărâm îndepărtat! sau neștiute meleaguri cerești o fi 
-pogorit în familia număroasă a bietului popă petecit şi flecar... co- 
pilul ăsta minunat, cu ochii mari, înrouraţi, miraţi... cu fruntea 
limpede-boltită, cu pletele bogate'n fafa spicului de grâu în pârgă, cu 
zâmbet de sfielnică fecioară, cu vorba blândă, prelungită, adânc- 
duioasă ca o doină? 

„ Ne-am aşezat cu toții 'n cerc, să divănim. El stă cuminte, 
ascultând... și-i totuși par'că dus de pe-astă lume.... 

Plecăm acum. Plutind e mersul lui domol și ochii-i are pururi 
ațintiți în zare. 

Dar locului am mas... și tare stângeniți sântem de huetul 
drăcesc al urbei furnicânde de popor. Ci numai el, în larma dia- 
volească, e tăinuind în sine-și cu gândul său cel drag, ce-l însoțește 
pretutindeni. 

ser lar noaptea. când pe dinatară 'nchide-şi ochii grei ca plum- 
bul, părând căzut în dulce toropeală.... orcan de patimi prinde-a ră- 
scoli într'ânsul toate-adâncurile și mai neliniștită este frământarea 
sufletului său, decât o mare 'ntărâtată.... 

ia Şi-i tânăr încă copilandrul și creşten minte și 'n puteri, ca 
Făt-frumosul din poveste.... 

Când va'mplini fermecătorii douăzeci de ani, fi-va cuvântul 
său mult așteptat: plânsetul lumii 'ntregi?.., sau trâmbiță de - Ar- 
hanghel încruntat, vestind Apocalipsul cu judecata cea de-apoi?... 


Ei 


| 9, 
Hotărirea ursitoarelor. 


Pruncii — şi-al contelui putred de bogat şi-al sărmanului său 
rândaș, veniră pe lume'n același an, aceeaşi zi, același ceas. 

De nespusă bucurie, că are în sfârșit un moștenitor, contele 
dădu prietenilor o masă 'mpărătească și-abia seara-lGrziu, după-ce 
ospeția se curmă, îşi aduse aminte că și bietului său servitor i se 
născu un “păcătos de urmaș și porunci să i se dea leafa lunară 'n- 
doită şi 'nc'o sută de coroane, cheltueli de botez, căci nenorocitul 
mai avea alți şapte copii, mărunți cu toții ca ulcelele. 

Dar mândrul conte era, totuși, oarecum înciudit de îndrăzneala 
plodului celui sărântot, de-a se 'nființa pe lume taman în acelaşi 
ceas, cu nobila sa odraslă. 

R 

Prinzând îndală de veste de nașterea celor doi copilași, ursi- 
toarele purceseră n miez de noapte spre castel, să hotărască soartea 
noilor născuți şi cum drumul lor trecea chiar pe lângă umila că- 
şcioară a slugii, ele poposiră 'nlâi lângă leagănul sărmanului copil, 
îl priviră 'ndelung, cu zâmbete dragi și hotăriră așa: 

„Pruncul plăpând, cu ochii vineţi ca bolta cerească, cu fruntea 
senină şi largă, cu părul galben ca mătasea păpușoiului, născut în 
trista colibă a bietualui rândaș, — până la vârsta de douăzeci de 
ani, va trăi în mari lipsuri și greutăți, în mijlocul celor șapte fră- 
țiori, sărăcuți bieţii ca puii golași. 

Dăruit însă de bunul Dumnezeu cu minte scânteetoare, el va'n- 
văța toate celea cu nespusă 'nlesnire, dâni examene strălucite, în- 
cununate totdeauna cu premiul întâi. Foarte de grabă, el va prinde 
a vorbi cu uimitoare ușurință cinci limbi străine, iar în viața sa 
cinstită şi curată ca litera evangheliei, va fi, pe rând: gazetar, pro- 
fesor, luptător politic, apostol și cârmuitor al neamului său. 

Infruntând _vitejeşte pe toţi asupritorii dreptății, el va suferi 

porului, în fruntea oștilor liberatoare. Și încă din primele zile ale 
redeșteptării naționale devenind gloriosul președinte al republicei, el va 
stăpâni tara cu dreptate şi înțelepciune până la înaintata vârstă de 
nouăzeci de ani, închizând însfârșit ochii săi osteniti în mijlocul po- 
porului iubit, ce-l va preamări şi adora după moarie-i, ca pe-un 
sfânt!“ 


* 


Inălțându-se apoi în zbor, cât ai clipi din ochi ursitoarele fură 
sus, în castelul strălucitor al contelui, așezându-se nevăzute 'mpre- 
jurul leagănului întraurit al copilului bogaţilor, care dormea 'n scu- 
fece de mătase, zâmbind. 

Dar ursitoarele îl priviră triste şi după-ce oftară tustrele din 
adâncul sufletului lor îndurerat, judecară așa: 

„Unicul fecioraș al bogălanului stăpânitor a trei castele și 
cinci moșii... copilul voinic şi: sănătos, frumos și plin la trupșor ca 
peştele, va trăi 'n alintări şi 'n răsfăț până la vârsta de douăzeci de 
ani, când, siluind sălbătăcește pe fata din casă — o fecioară sveltă, 
minunat de frumoasă și curată ca un crin — aceasta purcezând 
grea, de rușinea părinților și-a satului își va face seama, aruncân- 
du-se 'n valurile vijelioase ale râului de sub poalele castelului. Dar 
judecătorii vor fi cumpăraţi, şi legea stinsă. 

Totuși, drept pedeapsă pentru fapta sa nemernică, tânărul va 
fi trimis de tatăl său în exil la Paris, unde va hoinări ani îndelun- 
gați fără rost şi fără treabă. Va trăi 'n desfătări și n nesaț, va 
fuma tigări scumpe, va bea absint şi hașiș, va jertfi nebunește pe 
altarul  Vinerii, umplându-și trupul de boale urite și măcinătoare 
de sănătate. 

Disgustat şi morfinoman, el' se va 'ntoarce obosit acasă, unde 
va găsi însă pe tatăl său ucis întrun duel politic; va pierde bani 
cu nemiluita, la cazinou, la cursele de cai şi la chefuri de câte trei 
zile; va 'ncepe a 'nstrăina moșie după moșie, trecându-le 'n mânile 
hulpave ale arendașilor ovrei; va îngropa, din pricina asta, pe biata 
mumă-sa, moartă de desnădejde ; se va căsători apoi, dup'o orgie, 
cu o femee pierdută, scoasă din lupanar, zămislind cu dânsa un 
nenorocit de plod slab şi deşirat, aplecat de grabă spre hoție şi tâl- 
hărie și care, abia 'mplinind patrusprezece ani, se va năpusti asu- 
pra tatălui său cu cuțitul de bucătărie, zmulgându-i punga din sân. 

Desarmând cu destulă anevoință pe crudul mișel, îl va alunga apoi 
pentru totdeauna dela sine, închizîndu-l în institutul de corecție, 
unde-l va dobori 'n curând oftica oaselor șubrede. 

Atins însfârşit de paralizia progresivă, frumosul și bogatul mmo- 
ștenitor al celui mai avut conte din întreagă țara, se va stinge, sluțit 
la trup şi muiere de creer, în spitalul comunal, sărac ca un cerșitor, 
uitat de rude şi de prieteni, amintit însă cu ocări și blesteme în 
toată bună-vremea şi până 'n ceasul morții sale, de nenurmărații 
creditori înşelați. “ 


10. 


„Lăsaţi copiii, să vină la mine“... 
Isus. 


Ca blândul Învățător din Nazaret, vă chem şi eu cu 'ndu- 
ioșare : 

— Veniţi la mine, copii drăgălaşi, cu ochii negri ca mura, 
albaştri ca cicoarea, naivi şi speriați, ca ai puilor de căprioară... 

— Venifi la sânul meu primitor, copilaşi cu bucle aurii şi 
mătăsoase.... veniți cu credința sfântă, cu dulcea naivitate, cu râsul 
vostru sonor, ca clinchetul de clopoței... 

— Veniţi în brațele drăgăstoase ale moșului cu păr de-argint, 
care 'n sufletul său a rămas copil ca voi, care crede încă și iubește 
și se 'nșeală, ca voi... 

— Veniți cu toții, dragi copii, sporind într'una ca roiul de 
Fluturi, aducând toate basmele voastre minunate și iluziile şi spe- 
ranțele voastre trandafirii... 

—  Veniţi, să mă pierd din nou în lumea poveștilor întraurite... 

O, ca voi am iubit și eu pe oameni, dar ei m'au desamăgii ; 
ca voi le-am crezut, dar ei mau mințit; ca voi le-am dat tot ce-am 
avut, dar ei m'au înșelat; atâți dintre oameni s'au înălțat spriji- 
nindu-se de umerii mei, iar când au fost sus, m 'au alungat, batjoco- 
rindu-mă ca pe un netrebnic,.... 

Veniţi, copii fermecători, şi-mi povestiți ciripind dulce, ca pă- 
sărelele, basme cu lene Cosânzene și zmei și piticoți.... să uit pen- 
tru o clipă răutatea, viclenia și perfidia „oamenilor mari“... 

Sfârşitul... 


Va să zică aici, la marginea tării. în preajma graniței ungu- 
eşti, unde 'ntinsele şesuri se pârjolesc sub soarele ucigaş ; unde 
ochii osteniți se proptesc în străfunduri de zări cenușii ; unde nu-s 
cântece, nici râsete, nici brazi, nici ţancuri înzăpezite... aici, în 
satul pustiu, înșirat dealungul drumului colbuit, ce n'are pe mar- 
gini un pom sau o floare... aici se va slinge 'ncetinel ca o lumânare 
înstrăinatul de-ai săi și de colțul său. de pământ îndrăgit, umbrit de 
fagi și de brazi și 'nsuflețit de apele gureşe a sute de izvoare... 

Aici va sfârși dar, uitat de cei din urmă prieteni, copilul zglo- 
biu al crângurilor şi livezilor, grănicerul coboritor din falnicii munți 
ai Făgărașului, pe plaiurile cărora au haiducit, vânătorit sau cio- 
bănit moșii și strămoșii lui. | 

Aici se va săvârși, în pustiul zăpușind sub uriașul coviltir ce- 
vesc, neștiindu-i-se nici ziua morții, nici locul unde-l vor îngropa ca 
pe copilul nimănui... fără jale, fărâ plânset, fără de-o lacrimă, 
fără de-un singur suspin omenesc..., 

Aici îl vor astruca, de-a valma cu gloata, în colțul progadiei 
sărace şi desgrădite, în care pătrund vile şi râmălori şi gâște pă- 
scând în neștire peste mormintele uitate, ce se fac rând pe rând una 
cu fața galbenului lut... 


pita lar într'o zi de toamnă — târzie, încetoșată şi ploioasă —— 
venind tulbure și năvalnic, Crişul hain îi va zmulge povârnita cru- 
ciuliță de brad, pierind cea din urmă 'nsemnare a locului, unde-a 
intrat sub glie cel ce-a zâmbit al'dată printre lacrimi, dar care a 


plâns amar în singurătate-i şi-a suferit mereu în taină — iubind 
totuși, din plină inimă, lumea cea minunată cu cântecele și florile 
şi-atâtea din mândrele-i frumuseți... dar peste toate-acestea, mai 


drag i-a fost lui scumpul popor românesc, căruia i-a dăruit risipitor, 
tot ce-a avut: tinerețe, avere şi cele mai curate simțiri ale sufletului 
său vecinic pribeag și n veci nemângăiat.... 


A. P. Bănuf 

Aişe 


Imi pare coapsa-i ca un arc întins, 
Neslobozit de nime, neatins ; 
Rotundu-i umăr alb, Sub cheutoare, 
E neted ca o pârlie de soare. 


Visând cu umbre lungi despre alean i 
Suava ei făptură de mărgean, 

Pasu-i mărunt alunecă ușor, 

Ca o lumină slabă, pe covor. 


Intre scumpii, plimbându-se spre seară, 
Porumbii blânzi pe umeri îi coboară 
Și-şi bucură în graiul lor slăpâna, 
Supuși, la rând, să-i mângâie cu mâna. 


Dumitru Olariu 


Notă. Scumpii=tufe de liliac. Red. 

Moartea fetifei blonde 


Răsuflarea, ca o înceată trecere 
In lumea limpede a somnului pur, 
Aburea ochii și aşa de azur 
Umbrit de norii febrelor crescânde. 


Copila vedea o enormă secere 
Pe care o cerea cu brațele plăpânde. 
Bucle de beteală mângâiau a 
Veșnică pace umerii ca neaua. 


Pisoiul vroia să intre pe ușă 

Ori de câte ori putea să se strecoare; 
Dar îl gonea, mereu, mama mare, 

Ca să fie linişte'n odae. 


Intr'un colţ, proastă, o mătușă 
Impletea pe iglițe lână bălae. 
Lujerul divin îşi frângea 
Frumusețea'n boală grea. 


Tata-și răsucea mustața argintată 
Si fuma năpraznic, lângă tindă. 
Mâinile mari cum Să cuprinaă 
Trupu-i de floare, să-l alinte? 
Lângă mama ei, acum uitată, 
Suspină adânc și adormi cuminte. 
Femeile, cu lacrimi, s'au apropiat. 
Tata a țipat ca înjunghiat. 


Aurel Marin 

Reci înserări 
larăş revin. 


Scutură 'n zări 
Infiorări 

Miniatură 


Stranii luciri 
Țese 'n priviri 
Tristul decor : 


Reamintiri, 
Nemărginiri, 
Zbor de cocor. 


“Aurel Marin 


Noapte bună 


S'a inserat în pacea primăverii 

Și vântul cel şăgalnic — sol al serii — 
A pornit hoinar 

Ca un copil neastâmpărat, ștrengar, 

Şi o să vie ca să-ți spună: 

Noapte bună! 


Pentru tine-adie vântul 
Și învață cântece să spună, 


Că ești bună 


Ca o zână mititică din poveste. 


Și-o să vină noaptea fără veste, 

Invălită 'n haina ei de întuneric şi de stele 
Să fe 'ndemne să fe culci, cuminte, 

Să n 'asculți ce spune vântul, 


Că el minte. 


Dormi că-s pentru tine 
Toate cântecele mele. 


Cântecele mele-s pentru tine, 

Pentru ochi cu priviri senine. 
Vântu 'n adieri încete 

O să treacă pe 'ndelete 

La fereastră, ca să-ţi spună : 
Noapte bună! 


Aurel Marin 

4 


Cu „manjeta“ nemânjită... 


l-am spus: „Leica cu scurteica verde“, cu toate că n'are 
nici scurteică și nici nu este o „leică“. Este o femeie mică, mun- 
cită, cu năcazuri multe, o țărancă, pe care-o îndemni să-ți aducă 
mai bucuros laptele, dimineața, dacă-i spui: „A! dumneata ești: 
Leica cu scurteica verde!?“, de dragul cântecului șugubeț și a 
rimei sălţărețe. 

Biata femeie surâde atunci cu buzele-i ca de smochină 
stătută şi-şi grăbește pașii de pigmeu, dându-mi „Bună dimi- 
neața“ și întinzându-mi ultimul număr de ziar, cumpărat 
pentru mine. 

Asta se întâmplă de luni de zile, în fiecare dimineaţă. 

După ce durmisem rău de tot, într'o noapte, având coșma- 
ruri sufletești apocaliptice — mi-a întins „Leica cu scurteica 
verde“ ziarul și a dispărut misterios, ca nici când altădată. 

Oare de ce să îi plecat așa de repede, fără so îi putut 
întreba de bărbatul ei, care tușește mereu şi tot „pipă“, la 
„duhan“ de ăl păcătos, de ginerele ei, care se cam chirchilește 
des și e năbădăios atunci, minune-mare? 

Am despăturat ziarul şi am început să cetesc. Nu greșise 
femeia? Mie îmi aducea un astfel de ziar? 

M'am frecat la ochi. Ceteam aievea? Ziarul purta titlul: 
„Omul“. Omul? Aşa ziar nu există! 

Curios, am urmat cu lectura. Pe „manjeta“ ziarului era ti- 
părit cu litere groase: „Nu te bucura de durerea altuia !“ 

Ei, asta-i! Să nu te bucuri în ziua de astăzi că s'a fâstâcit 
cutare, că a tăcut o boroboaţă cutare, că l-au strâns în chingă, 
adversarii, pe cutare? Să nu simţi chiar deliciu, văzând cum 
boxează cu articolele adversarii? Nu-te-bu-cu-ra-de-du- =iiea rea- 
al-tu-ia, spunea manjeta imaculată. 

Curiozitatea mea crescu. Atunci ce o să publice redacția 
în ziar? 

In mijlocul paginii întâi — în locul caricaturii obicinuite, 
mușcătoare, cu venin de prin coktailurile bariirilor, — un desen: 
O femeie slabă, cu obrajii scofâlciți, cu doi copilași de mână, 
întrebând, în legendă: „Vă gândiţi și la noi?“ Privirea temeii 
te urmărea şi-ţi da miez de gândit, încât plecai capul, involuntar. 

Suntem atâția, vai, atâţia, bolnavi și săraci şi cu sufletul 
la gură — spunea respicat desenul — n'ați putea să ne ajutați 
cu ceva? Par'că te silea să treci în revistă generală toate dula- 
purile, să cotrobăiești pretutindeni, numai să dt d ceva pentru 
femeia asta scofâlcită şi copiii ei. 

După manjetă și ilustrație eram curios de articolul de 
fond. Să vedem ce poate scrie șef-redaciorul „Omului“. Titlul: 
„Tot ce unește“! 

„Greutățile ce trebuie să le învingem sunt prea mari“, scria 
editorialul, „prea mari“, ca să ne putem permite luxul de a ne 
izidi puterile în lupte sterpe, în lupte fratricide. Cel ce simte 
greutatea problemelor, cel ce le adânceşte — trebuie să-și re- 
vizuiască conștiința şi să declare respicat: N'avem timpul pentru 
zeflemea, n'avem chef de incriminări electorale: ba tu! ba tul, 
până'n pânzele albe! Momentul a sosit ca 7oți să punem umărul! 
Satira, maliţia sardonică, spiritul din cancanur le politicianiste 
— să le dăm afară din inimile noastre! O „Treuga Dei“ — pentru 
binele comun“. 

Sta să-mi cadă ziarul din mână când am cetit și urmă- 
torul pasagiu, dela sfârșitul articolului: „Dacă ne va permite 
timpul, după ce vom fi urnit carul din pietriș, vom urma cu in- 
vectivele, cu spălarea rufelor murdare în fața bieților cetitori 
desorientaţi — deocamdată lozinca noastră poate fi una singură: 
Tot-ce-u-ne-ște!“ 

Dar atunci, m'am întrebat, atunci ce vor raporta ziariștii 
la „cronica politică“? şi am aruncat ochii, repede, Ia locul ru- 
bricii obicinuite, unde — de obiceiu — se oglindesc istericalele 
politicianiste. | 


Uite domnule! Nu era nici o „bombă“ sensațională! Nu 
spăla ziaristul pe nici unul, cu ou și cu oțet! Nu-i arunca în 
cap nici un epitet disgrațios, din cazanul cu lături, din care 
— de alteori — se folosea cu multă munificență! 

Dimpotrivă: „Şeful partidului“ cutare... scria ziaristul...» 
„domnul X. Y, aduce în ajutorul tezei d-sale următoarele argu- 
mente“ şi — paralel — înțelegeți — paralel — în coloanele 
aceluiași ziar, se publica: „La argumentele acestea răspunde 
șeful partidului (cutare), dl. Z, cu argumentele acestea“: 

Ad-rem! Şi te lasă pe tine, cetitorule, să cântărești, argu- 
meni şi contraargument. 

Am rămas „bouche bse“ — cu gura căscată. Așa ceva 
încă nu s'a mai întâmplat! Va să zică nu: „Şeful partidului X a 
condamnat în terminii cei mai aspri ţinuta partidului Z, declarând 
că ne aflăm la falimentul falimentelor și că singura mântuire a 
țării este venirea la putere a partidului X“? 

Dar să vedeţi, că vine și mai frumos! 

Tot în pagina întâi am dat cu ochii de următoarele rân- 
duri: „Episcopul român ortodox...“ (dintrun oraş de al nostru) 
a adresat următoarea scrisoare deschisă Episcopului catolic ma- 
ghiar (dintr'un oraș din Ungaria): „Prea Sfinţite! E vorba de 
viața a milioane de oameni, parohieni de ai Pr. St. Tale și de 
ai Mei, — de aceea inima Mea îmi poruncește să adresez aceste 
rânduri Pr. St. Tale, ca să lămurim câteva întrebări până nu 
este prea târziu. Pe deasupra patimelor — ca să preintâmpinăm 
grozave vărsări de sânge nevinovat, curs din pricina unor lozinci 
false, neomenești — întreb pe Pr. Sf. Ta cum își poate închipui 
un creștin, care mai ţine la numele acesta, că 7—8 milioane de 
oameni, din câte se compune poporul maghiar, popor, care are 
calităţi, vrednice de remarcat, ca și al nostru, va mai putea să 
încerce cu folos, în epoca noastră, a naționalismelor, să stăpâ- 
nească peste 9 milioane de Români, Sârbi, Slovaci, Şvabi, des- 
naționalizându-le? Cum — se poate închina cineva în fața al- 
tarului și să se roage pentru o... De sigur, căderea din iluzia 
unui stat unitar maghiar a fost mare la poporul maghiar; de 
sigur, rana sângeră încă şi ar fi neomenește să râzi și să-ţi baţi 
joc de durerea aceasta — dar n'ar spori rănile și n'ar ajunge 
și mai arzătoare, dacă am persevera să ne urim necreștinește? 
Cărarea aceasta :r putea duce la un rezultat bun pentru vreun 
neam ? Supralicitarea în șovinism este ea creștinească“ ? 

Şi Episcopul ruga ca scrisoarea aceasta să-i fie publicată 
— minune, printr'un acord principiar, audiatur et altera pars, 
încheiat de toate neamurile la „Liga Naţiunilor!“ — în ziarele 
maghiare, ca și cetitorul maghiar să aibă putinţa să cântărească 
întrebarea şi toţi să se întrebe: Ce va răspunde Episcopul ca- 
tolic maghiar la întrebarea din România?, ca sute de mii de 
cetitori să ia parte la astfel de match-uri in-te-lec-tu-a-le. 

Cetind articolul am mai băgat ceva de seamă: fif/urile 
articolelor, toate, afară de cele de pe frontispiciu și din „man- 
jetă“, nu treceau la nici un articol de maximul 2 centimetri 
înălțime. Guvernul — îmi şopteşte cineva la ureche la între- 
barea mea mirată — reglementase ziarele, ca să nu mai alar- 
meze populația cu litere, care de care mai mastodonte. Pur și 
simplu nu mai aveai voie să tocești nervii bietului public ce- 
titor cu litere de-o schioapă, după cum n'am aflat — spre marea 
mea mirare — nici stereotipicele titluri: „Groaznica nenorocire“, 
„Grozavul accident“, „Marele viol“, la fiecare accident. (Epitete 
devalorizate, ca „Lupu, mă! Lupu, mă!“ al băiatului de păstor, 
pe care — când a venit, aievea, lupul, nu l-a mai crezut ni- 
menea). — Dar bine, atunci cu ce să „brileze“ cutare riporter 
din provincie, când își trimite știrile comandate? Cu ce să se 
fălească în urbe, că a bătut recordul riportajului ? 

„Omul“ avea o rubrică: „Nenorociri“, una: „Decese“, una: 
„Ştiri culturale“. - 

Da, dar așa, cum o să urle, de să-ți ia auzul, ţâncii ca- 
meloți (== cam iloți!), la toate răspântiile de stradă: „Groaznica 
nenorocire!“ — „Ediţie specialăăăă“!? 

„Omul“ cerea să-l cumperi, liniştit la debitul de tutun și 
la chioșcarul obicinuit, fără să te calce pe bătături cu „senza- 
ționalul“ său. 

Și nu erau senzaţionale nici telegramele. Nu erau ticluite 
în oficine murdare, pentru lovituri de bursă, ticăloase, nu erau 
şantagii ale opiniei publice —- vai, de atâtea ori dusă de nas în 
zilele noastre! — ci, iată ce mi-a fost dat să citesc: 

(Capitala unei mari țări europene!) „Sau adunat repre- 
zentaţii ţărilor din Europa și, la ședința de deschidere, a luat 
cuvântul nestorul șefilor de stat, încărunțitul savant M., aplaudat 
de toţi, când a insistat ca popoarele, pe buza prăpastiei comune, 
să se înțeleagă și să se ajutore reciproc. E multă jaie pe lume, 
«a constatat, îndurerat, savantul M., șomajul a luat forme în- 
spăimântătoare, pretutindeni. S+ ne împărțim altfel sferele noastre 
de activitate, decât a fost când ne îngrâdeam fiecare în ţarcul 
țării noastre. Așa nu putem prospera. Să ne gândim şi la vecin, 
și la complex, ca bine să-ți meargă ţie pe pământ“. Un econo- 

mist a decretat, brutal, în aplauzele generale: „Suntem în ziua 
de astăzi, geniali în construcţie și idioţi în distribuţie!“ 

Și o telegramă dintro ţară limitrofă cu Oceanul, anunţa 
în „Omul“, că — în loc să se fi aruncat în Ocean o cantitate 
mare de heringi, prinsă cu un noroc orb şi neavând putinţa de 
a fi valorizată acolo — a fost trimisă în regiunile îndepărtate 
ale Europei estice, unde s'a declarat o foamete turbată, de 
mureau oamenii ca mușiele, pe stradă, din lipsă de aiimente. 

Foiletonul-roman? Avea ca notă, jos, următoarea observare: 
„Cartea anului. Romanul acesta a plăcut mai mult președintelui 
Republicii... și a fost decretat de cea mai iubită carte bele- 
tristică a anului“. 

O „carte de căpătâi“ a unui președinte de Republică? 
Invitația era foarte ademenitoare. Şi am cetit capitolul din nu- 
mărul de față. 

Intr'o pădure rătăcesc, pe ”'nserate, depărtându-se fără să 
vrea de. cavalcada lor, doi călăreţi, o ea, şi un e/ — se vede 
că erau eroii romanului. Apune soarele și-și trimite tivitura sân- 
gerie pe creștetele pomilor seculari. Ea și el sunt siliți să in- 
nopteze acolo și se simi lângă olaltă, dar conversaţia lor, caldă, 
nu deviază, ci discută, tinărul plin de viață și fata modernă, cum 
își închipuie ei societatea omenească și amândoi conglăsuiesc, 
când hotăresc: peste murdăriile existente să-și dea mânile, să 
înceapă o căsnicie cinstită, sănătoasă. 

Am întors pagina. La rubrica „Mișcarea literară-artistică“, 
am dat de o mulțime de notițe bibliografice — de cărți care 
mai de care vrednice de cetit. Te invita fiecare să o cumperi 
și — ca „trufanda“ — ţi se serveau câteva pagini sau câte un 
capitol caracteristic. Ce pagini întremătoare, ce îndemnuri, câtă 
vervă în evidenţiarea frumosului și al binelui! 

Dintr'un volum de versuri era citatul următor: 


„Cântă! Fă-mi să-mi uit 

Tot ce e trist şi tot ce-i murdărie! 
Să îngropăm în sute de sicrie 

Tot ce la inimi omenești sfâșie! 

Tu cântă 'ntr'una! fă-mă ca să uit 
Cu ritmul tău sprințar, ca de gazelă. 

O, lasă-mă ca să-mi ridic o schelă 
La visurile mele'n asfințit — 

Nu știi ce mare, sfânt, e elixirul, 
Altfel mar căsăpi, brutal, delirul 
Descurajării, dă-mi mereu... zenit!“ 


Şi jos, la foileton, sub titlul: „Să ne cunoaștem /*, cu un 
motto: „Ignoranţa este dușmanul cel mai mare“, era o bucată 
literară, tradusă din literatura unui neam învecinat, cu tendința 
vădită de a resfira norii de neîncredere și de răutate prin cân- 
tărirea în adevărata valoare a calităților produselor spirituale. 


„Liga Naţiunilor“, se mai îngrijise, prin acordul internaţional 
european (deocamdată), ca redactarea unui foileton săptămânal 
literar să îie dată în grija unui comitet de literați din ţara în- 
vecinată, pe schimbate. 

Aruncându-mi ochii pe pagina „sporturilor“, am rămas 
aproape... stupefiat! Inchipuiţi-vă: n'am mai aflat turbatele în- 
vective la adresa părții adverse simpatiilor ziaristului sportiv, 
mam mai găsit titlurile „România bate Ungaria“, „Iugoslavia 
bate Germania“, „Franţa bate Anglia“, — fiindcă soarta și de- 
teritatea  laudabilă, dar numai laudabilă, a vrut ca la cutare 
matzh de foot-ball cutare minge gigantică să treacă sau să nu 
treacă printr'o poartă sau cutare minge minusculă să sară sau 
ru peste o plasă de tennis! România? Ungaria? lugoslavia? 
Germania? Franța? Anglia? /ntreagă ţara în câţiva sportivi, 
oricât de vrednici de aplauze să fie ei? Dacă n'au brodit-o ei 
odată, cu „Huooo!“ la adresa țării întregi? 

„Cronica sportivă“, din „Omul“ înregistra: „DI. sau d-șoara 
cutare a avut succese... atât la atât, și a fost aplaudat(ă) îre- 
netic. Boxeurul cutare a primit un k.o. la a 6 repriză, fiind 
huiduit de numeroasa asistenţă“. | 

Dar mai aducea și alte notițe, din greu: „Tabăra cerce- 
tășească din „Poiana Sibiiului“ se bucură de dese vizite din 
partea societății, seara, la reprezentațiile date în jurul focului. 
Din sânul tinerilor cercetași au excelat cu declamaţii și cântări...“ 

In pagina ultimă, la „Ultima oră“ (oră era tipărit fără 
căciulă, cu majuscule, încât puteai ceti și ora — roagă-te, pe 

latinește!, deci: roagă-te pentru ultima dată!) — pe pagina ul- 
timă, când îţi luai rămas bun dela ziar, te puteai, de fapi, 
închina cu cuvioşie, întremat sufletește, în trezorul minții cu 
Câteva gânduri tonice. 

Nu erau riportajele unor „ziarişti“, lăsați de directorii lar, 
parcă ar fi fost nişte câni nobili de vânătoare, asupra cerbului 
din pădure, să-l alunge și să nu-l mai lase până nu-l vor do- 
bori — aici cerbul egal cu bărbatul politic — nu, ci erau îm- 
părtăşite cetitorului gânduri ca acestea!) „Marele ziarist englez. 
Wickham Steed scrie în articolul de fond al ziarului „Prager 
Presse“: „Nu este englezește să-ţi freci mânile, sat sfăcut, dacă 
n'o brodește un ministru, care reprezintă țara, ci ţi-o însemni, 
discuți faptul în toată liniștea, afli a cui este vina și, la proxi- 
mul prilej, care nici nu trebuie să fie în legătură cu gafa sâ- 
vârșşită, începi să susții inapelabil, că interesele naţionale pre- 
„tind o schimbare de minister...“ 


“e 
* * 


„.. Un vis plăcut? O Fata Morgana? Ce mi-ai adus: „Leică 
cu scurteica verde“ > 

Cine sunt conducătorii „Omului“ ăstuia? Cine vrea să ne 
evoce pe „omul din noi, ca să nu mai fim — iarăşi — fiare 
sălbatece, cari se aiungă, când de a buşilea, prin tranșeele so- 
bolilor, când în fundul mărilor, când în înaltul ceriurilor? 

Ca director subscria: Mintea sănătoasă, ca redactor re- 
sponsabil: /nima ... 

Sibiiu, Sf. Maria cea mică, 8 Sept. 1933. 


Horia Petra-Petrescu 


1) Autentic, 

Meșterul Manole 


. Ziditu-mi-am iubirea într'o carle 

— Manole peste veac reînviat — 

Șin fiecare strofă închinată 

O lacrimă-am turnat, un dor sfărmat... 


În nopți târzii, când sufletu-mi veghiază 
În pragul negurat al unei taine, 
Din cartea mea cu filele închise, 
Suspine-aud, — motive vechi din Heine. 


Când vreau să sbor — excelsior — în vreme 
Avântu-mi simte-a plumbului fiinţă ; 

Am îngropat în cartea mea de lacrimi 

Și dragostea și alba mea credinţă... 


Fântâna din legendă mă așteaptă 
Să crească'n mine cumpănă 'nnoită ; 
În ciutura ce-or bea-o trecătorii 

Va fi un vis din viață mea sfințită. 


Lacrimi de iubire 


Lacrimi de iubire ce-mi veniți târzii 
Peste suferința dragostei dintăi, 

Lacrimi de iubire ce-mi veniți mânate 
De-amintirea albă-a dragostei uitate, 

Cu nădejdea 'n suflet vă adun în cântec, 
Poate-ți fi iubirii fericit descântec ! 


Lacrimi de iubire, dragostea de ieri, 
Care-o plâng acuma plin de'nduioșeri, 
Iar o simt în mine răsărind întreagă 
Și'n vâltoarea vieții mi-e atât de dragă.. 
Lacrimi de iubire, picurați ușoare 
Poate-ţi fi iubirii salbă de'mpăcare! 


Lacrimi de iubire, lacrime de dor, 
Aduceți iubirii gând înălțător, 
Aduceţi iubirii melodie nouă 

Și neîntinată ca proaspăta rouă; 
Aduceţi iubirii dorul reaprins, 

Să se'nalțe iarăşi sufletul învins)... 


Vasile Netea 

Foae veștedă.... 


Până mai ieri făceai în ciuda vântului 
Ce vagabond cutreera ungherele pământului ; 
Până mai ieri, pe ram, zâmbiai la soare, 
În orice zi — mereu în sărbătoare ! 
N 

* * 
Azi veştedă te văd în tina neagra străzii; 
Căci nu te-au suferit răzoarele ogrăzii. 


— Te-i fi gândit vreodată la soarta ta de azi; 
Te-i fi gândit c'odată din vârfuri poți să cazi ? 


Gheorghe D. Banu 


Despărţire.... 


O știi... tu ai plecat în larg, 

Cu Flamura uitării la catarg... 

Te-ai dus ușor, pe valuri alburii, 

Și nu mi-ai spus: mai vii, ori numai vii.,.?! 


Și-a fost o despărțire de amurg marin, 
Cu licăriri de soare'n asfinţit. 

La orizont, ca 'ntr'un poem sanscrit, 

Te aștepta o mare de rubin ! 


* 
% LI 


„.. Când pânzele nserării se lăsau din zări, + 
Tu te pierdeai — furată n depărtări.... 

Și-un glas, trimis pe valuri alburii, 

Te întreba mereu: mai vii, ori nu mai vii... ? 


Chişinău 1933, Gheorghe D. Banu 

58. 


E!, un abdomen cu cap şi picioare. Capul, un fel de pupăză 
pe colac; picioarele, sub abdomenul sferic, un fel de tocuri mai 
înalte ca de obiceiu. Restul, fără importanță. Chiar felul cum 
înnoată pe străzi nu-ți mai lasă nici o nedumerire în privința im- 
portanței de care i se bucură magazia intestinelor. Căci dacă alții 
se plimbă cu mânile la spate şi surtucul încheiat, tipul nostru, ca 
să-și poată pune în mai vie evidență regiunea fără oase a trun- 
chiului otova, îşi grămădește "napoi aripile surtucului, înfundându-şi 
adânc mânile lungi în buzunarele mereu căscate ale pantalonilor. 
Alte indicii ale exclusivei' atenţii pe care o acordă balonului cu 
lest sunt: lustrul din spate, gulerul năclăit, petecile din fund şi 
coate. Câtă vreme peste butoiul măruntaielor: jiletcă colorată, lanţ 
de aur, curea cu pafta nichelată. 

In anexa abdomenului masculin, un căpşor înfăşat strâns în 
petecile bicolore ale unei aşa zise pălării, sub care două dungi 
convexe, trase cu cărbune, ţin locu! sprâncenelor smulse cu pin- 
seta. Sub dungile de cărbune, doi ochi încercăniţi, cu priviri în- 
crucișate deasupra unui nas care, galbăn de invidie, străjueşte 
două roși petale de trandafiri — privite din depărtare —, privite 
de-aproape, două buze provocătoare de scârbă prin cosmeticul 
ce confundă cu alte orificii organul cu care săruți picioarele 
Crucificatului şi-ţi murmuri rugăciunile în fața altarului. 

Statura, jumătate dintr'a hambarului de lângă ea: un mânz 
la legăul taică-său. 

EI, talpoş, crăcănat la mers; ea, adunată, par'c'ar fi umblat 
pe funie. De vorbit, nu-şi vorbesc. Se pare că și-au spus acasă 
ce-au avut să-şi spună. 

— Da pe ăştia cine mama dracului i-o mai. fi întrulocat? — 
întreabă unul pe tovarăşul său, trecând pe lângă ei. 


— Taci că ne-aud! -- celalalt, către cel curios. 
— Bi şi? 

— Mi-e un vechiu şi bun cunoscut, 

— Ba zăul... 

— Parol. 

— Cine-i? 

— Trifon Burduhan. 

— Şi mămăruța de lângă el? 

— Consoartă-sa. 

-— Cum ?... Aia-i nevasta individului ? 

— Cununaţi şi cu copii. 

— Glumeşti? 

— De ce-aş glumi? Te miri de nepotriveala lor ca fizic? 
— Tu nu te miri? 

— După explicaţiile primite, nu. 

— Ce explicaţii? 

— Să vezi. Dupăce le-a pus popa pirostriile pe cap, întâl- 


nindu-l odată singur, mi-am exprimat şi eu, ca şi tine acum, 
mirarea că coșcogeamite volum de bărbat ca el şi-a putut lega 
viața de-o astfel' de potârniche de mueruşcă. Și ui cum şi-a 
motivat alegerea? 


— Nici nu bănuesc măcar. 
— Măi frate — mi-a zis — muierea e un rău necesar. 
Și dacă-i rău şi dacă-i necesar, judecă şi tu: n'aş fi fost 


un dobitoc dacă, având libertatea de-a alege, mi-aş fi luat un 
Tău mare în loc de.a-mi lua unul mic? 


— Şi tu ce i-ai răspuns? 
— Ce puteam să-i răspund? l-am strâns mâna cu toată 


căldura. 


— In semn de aprobare, fireşte. 
— Mai încape vorbă ?! 
—- Vezi s'audă nevastă-ta, ce părere ai despre sexul «ei, 


nenorocitule !,.. 


— Aolioooo!... exclamă individul, prinzându-și capul între 


mâni şi îngropându-l între umeri. 


Peste-un sfert de oră — continuă cel cu povestea întâm- 


plării — de cine mă'mpiedec într'o stradă lăturalnică ?... 


— De stimabilul! — îi dădu în glas cel care-l acompania — 


arătând spre automobilul cu picioare. 


—  Alerga, dom'le, isbind lumea şi gâfăind ca un pacific, “un 


buchet de flori... 


-- La răul mic de-acasă... 
— Păi la cine? 

Celalalt, ironic: 
— Dacă i-s dragi Românului ochii din cap!... 
—— Pe semne... 
| 59. 
Se serba jubileul unei Societăţi. Inainte de masă parastas 
— pentru cei care, lăsându-și calabalâcul în seama celor de aici, 
dezertară spre locul de odihnă şi de verdeață, unde nu este durere, 


nici scârbă, nici suspinare — „şedinţă festivă“ cu „discurs festiv“, 
cu felicitări debordând de recunoștință „națională“, cu răspunsuri 
de circumstanță, cu fotografiere şi — esențialul — cu banchet, 


cu iridispensabilul banchet. lar seara: „festival artistic“ cu trom- 
boane şi piculine, cu baritoni răguşiţi și sopraniste răcite. 

La banchet, par'c'ar fi fost „pe gratis“, — atâta lume. Ai fi 
crezut că de dragul Societăţii jubilante, ori din recunoştinţă pentru 
sufletul cetor comemorați cu acest prilej. Urechea însă, dac'ai îi 
tras cu ea prin vecini, te-ar fi convins că, în realitate, motivul 
era de ordin mai egoist, mai prozaic. Unul venise ca „să mai 
iesen lume“; altul ca „să mai schimbe-o vorbă, două, cu cineva“; 
a treia, ca să mai aţâţe invidia rivalei cu vre-o toaletă nouă; 
pentru al patrălea, bun prilej de a mai scăpa din hăţurile Evei 
sale ş. a. m. d. Cei mai mulți însă, după cum m'am încredinţat 
mai târzior, pentru a-şi plasa un toast, în speranța vecinicirei, a 
doua zi, de invenţia lui Gutenberg. Altfel n'ai cum îţi explica a 
toastelor cascadă, care-ţi tăia pofta de mâncare şi-ţi întărâta setea 
de-a face vânt farfuriilor spre căpățâna celor cu coardele vocale 
îmbâcsite de microbii loquacităţii. 

Incaltea dacă te-ai fi ales cu ceva din aceste „toaste“! Tot 
te mai resemnai şi le mai ascultai. Dar să se repeadă la tine, 
care cum se trezeşte, tot la a treia frază, cu „Domnilor... Doam- 
nelor şi Domnilor!... Domnilor şi Doamnelor 1...“ — par'c'am fi fost 
pe punctul de-a adormi,. trebuind să ne urlen urechi ca să ne 
cheme la datoria ascultării înțelepciunii dumnealor — sau să te 
acosteze mereu cu întrebarea: Nu-i așa ?... ori să caute să te co- 
intere:eze la măcinișul lor cu „ăsta“... „ăla“.., lăsând în sarcina 
ta complectarea frazei cu subiectul sau complimentul dorit... — 
mersi. 

Ba unii, şi mai laconici, întrebuințau vorbele doar pentru 
a-şi mai odihni mânile, care dela o vreme obosiau de-atâta gim- 

nastică. Şi nu s'așeza bine pe scaun unul și deja altul ne lua 
răbdarea în arendă. Să turbi, nu altceva. 

Se făcuse miezul nopții și „demostenii“ nu mai conteniau 
cu exercițiile lor orale. 


— Doamnelor, Domnişoarelor şi Domnilor!... — ne sgârie 
timpanele, cu glas scârțăitor, al 13-lea „orator“. 
— Şi dobitocilor!,,, — glăsueşte cu gura de jumătate, dar 


plin de năduf, conmeseanul din față, uitându-se încruntat la cei 
din jur, 

— Curat do-bi-toci! — exclam şi eu, par'că satisfăcut. 

— Adică cum? Am venit aici pentru un-ceas-două de recu- 
legere şi înviorare sufletească, pentru ca să ne vedem osândiţi la 
ascultarea tuturor precupeţelor de palavre? Stimabilii ăştia cred, 
se vede, că dacă nu-şi pot striga acasă cucurigul lor din pricina 
coteodăcelilor consoartei, se pot tăzbuna asupra noastră, în astfel 
de prilejuri ? Şi nu se găseşte nimenea să lențarce odată pentru 
totdeauna piuitul acestor limbuţi cu lungul nasului... 

— Cât răbdarea noastră! — completează al treilea vecin. 

— Adevărat. E vorba însă cine se angajează la un astfel de 
rol ingrat? — întreabă vecinul din dreapta. 

— Dacă n'aş fi străin aici, aş lua asupra-mi castă sarcină, 
— spune cel indignat. Şi vă SPD cu deplin succes. Și cu una- 
nimă aprobare. | 

—— Afară de a celor cu musca pe căciulă. 

— Nu, domnule, și aceştia ar aplauda. 

— Le presupui prea groasă epiderma obrazului. 

— Nu le-o presupun nici groasă nici subțire, decât, în pri- 
mul moment, nu-şi vor da seama de rostul vorbirii mele şi, răpiți 
de aplauzele celorlalți, vor aplauda şi ei. Și încă mai sgomotos 
decât ceilalți. 

— Să nu te superi, dar îţi faci prea multe iluzii de efectul 
vorbirii d-tale, — se amestecă în vorbă vecinul din stânga. 

— Eu sunt atât de sigur de efect, încât sunt gata să pariez 
cu dv. cu toți. 

Curioşi grozav de metoda pe care va întrebuinţa-o pentru 
obținerea efectului dorit, ne uitarăm unul la altul și într'o clipă 
furăm înțeleşi. O mie de lei se înşiruiră înaintea celui cu bagheta 
magică, care, fără vorbă, adaugă imediat la banii noştri o banc- 

notă de aceeaşi valoare. Noi, bucuroşi de chilipirul ăsta neaşteptat, 
prinserăm a ne trage cu ochiul, parcă ne-am fi zis: Ăsta ştim 
că no Să mai parieze încurând. 

Ne-a bătut însă la ochi bucuria lui când văzu banii pe masă 
și graba cu care-i acoperi cu şervetul, par'că i-ar fi şi luat în stă- 
pânire. Şi mare ne-a fost mirarea mai ales când, înainte de înceta- 
rea aplauzelor adresate ultimului vorbitor — într'adevăr găunos — 
îl văzurăm în picioare. 

— S'auzim!... S'auzim!.. — noi, cei interesați, în vreme ce 
în sală se ridicau încă paharele şi fluturau bezelele spre cel din 
urmă „Cicero“. La strigătele noastre, sgomotul se potoli însă în- 
curând. Poate și din pricina că partnerul nostru era puţin cuno- 
scut şi lumea, ațâţată de curiozitate, acordă mai uşor atenţie 
ineditului. 


Dar conmeseanul nostru nu se grăbia. lar ezitarea lui noi, 
fireşte, o tălmăceam în favoarea noastră. Şi ochii mângăiau surâ- 
zând dedesubtul şervetului. 


Tăcerea cam lungă — prevestitoare de eşec, după părerea 
noastră — a celui care puse groşița să ne distreze cu al 15-lea 
toast, îşi avu însă efectul. Lumea, intrigată de introducerea asta 
de surdo-mut, se linişti complet. Chiar chelnerilor li se făcu semn: 
să înceteze cu umblarea 'ncoace şi'ncolo. 

In fine, când aproape nici respirațiile nu se mai auziră (mare 
lucru când te gândeşti că era a 15-a vorbire!), „oratorul* — era 
să zic mutul — întorcând cu eleganță capul spre dreapta, rosti 
introductiv (cum ai spune: Doamnelor!...): A-b-c/... 

Privind apoi spre stânga, adăogă, tot atât de grav şi săr- 
bătoreşte : | 

D-e-f!... 

Urmă o scurtă pauză, în care, cu gest de artist, vorbitorul „in 
spe“ își trecu răschitorul degetelor prin palele unui păr bogat: 
Apoi, când duios, când revoltat, când indiferent, când în culmea 
entuziasmului patriotard, când melancolic, când mustrător, când 
îndemnător,. când cu glasul vibrând de emoție, când cu el stins, 
când ca un al doilea Stentor pe câmpul de luptă, cu pauze mai 
lungi sau mai scurte, cu gesturi adecvate stărilor sufleteşti cărora 
le da expresiune, o porni: 

A-b!)... c-d... e-f-g... h-i-j... k-l-m-m-n-0-p... qu-r-s... t-u... 
V-X... y-z-a-b... 

C-d-e... f-g-h... i-k... I-M-n-0=pu. Qu-rie. Setul. V-a. 
z-a-b-c.... | 

D-e... f-g-h-i... j-k-l... m-n... 0-p-qu-r... S-t-u-v... X-y.., Z=a- 
b-c-d... 

E?... £9... g-h-i? [-k-12... m-n-0-pl... qu-r-s! t-u-v-ă!,,, 
y-z-a!... (Pauză mai lungă, apoi cu duioşie): 

B... €.. d-e-f... g-h... i-j-k... l-m=n-0-p... qu-r-s... t-u-v-x.. 
y-z-a-b... | 
(Cu entuziasm): C-d... e-f... g-h-i... j-k-l-m-u... (furtunatic): 
0-p-qu... r-s-t... u-v... (triumfător, energic, sacadat): x!... y !...zet!... 

Să vă mai spun ce-a urmat? | 

Lumea,  nedumerită la'nceput de neobicinuitul toast şi dis- 
pusă să creadă că are de-a face cu un desechilibrat, se privia 
întrebătoare, într'o atmosferă de penibilitate. Dupăce prinse însă 
rostul ironizator al vorbirii, isbucni întro manifestaţie și'ntr'un 
delir de aplauze, cum n'am mai pomenit. 

— Şi cei vizați? — îmi puse *ntrebarea unul când îi povestii 
întâmplarea. 

— Conduceau. 

— Ba dracu. 

— Parol. 

— Şi mia de lei? 

— Am pierdut-o. Dar n'am regretat-o nici unul dintre pă- 
gubaşi. A fost ultimul toast în seara aceea. Nimenea n'a mai 
îndrăsnit să-şi deschidă pliscul. Nu numai atunci. Multă vreme 
încă. Pentrucă abia se ridica la ocazii de acestea vr'unul dintre 
indezirabili ca să-şi deşerteze gușulița mâncărimei de „toastare“ şi 
numai ce auziai din câte trei-patru părți: „a-b-c... d-e-f...“ şi 
stimabilul, făcându-se că s'a ridicat pentru alte motive, se aşeza 
repede pe coadă-i. 

Scurt: Ce e îlitul pentru paraziți, e rețeta oratorului nostru 
pentru cei cu mania toastelor. Leac sigur. Garantat. O adevărată 
binefacere pentru igiena sufletelor, ca şi pentru cea a digestiei, la 
banchete. D-zeu să-l înzilească pe cel de l-a inventat. 


S. Tamba 


1) Diferitele grupuri de sunete se vor rosti cum se rostesc frazele 
unei vorbiri. 

Talaz, poezii de /. Al, Bran-Lemeny. 

Poetul |. Al. Bran-Lemeny nu e la primul său volum. După 
„Poeziile“ publicate la Braşov în 1914, a urmat Lacrimi și clocot, 
publicat în București la 1916. După o pauză de IO ani „Ancore“ 
şi acum „Talaz“. 'S'a vorbit destul de celelalte, pentru a mai 
reedita aprecierile favorabile scrise de alții. Mă voi ocupa nu- 
mai de ultimul volum și voi căuta să fac să reiasă personali- 
tatea poetului întreagă și dintrun fragment al operei lui, după 
cum putem construi pe Dumnezeu, din analiza unora din făp- 
turile Sale. 


Lemeny e înainte de toate un creştin. Faptul că în fruntea 
volumului figurează poezia „Isus plânge“ e caracteristic. Isus 
plânge pentru că „ideia“ lui n'a putut schimba firea egoistă a 
omului, Crudele lovituri ale soartei au făcut din Lemeny un re- 
semnat, care și-a găsit refugiul sufletesc încredința creştină. La 
auzul sunetelor clopotului (Clopotele cerului) îl cuprinde o dra- 
goste de aproape, care îl îndeamnă a ierta toate Și a face bine 
tuturor, regretând că alții „robiți diavolului“ nu se gândesc că 
încurând vor trebui să dea socoteală de faptele lor. Plină de 
suflu mistic e poezia „Spre tine“. Sufletul poetului doreşte a se 
înălța la ceruri, pentru a pătrunde taina vieței, pe care de vea- 
curi se străduesc fără succes .să o deslege toate elementele na- 
turii: lacurile, vânturile, marea și pădurile. 


Freamătul pădurei e corul sfânt al rugăciunei, copacii uriași 
sunt preoții cari slujesc la altare, iar lacurile nu sunt decât 
ochii triști ai pământului, cari plâng de dorul nemărginirii cu 
care ar dori să fie una. Foarte sugestivă e prima strofă: 


Solitari, pe munte, lacuri 

— Ochii trişti ai humei noastre, 
Cată n sus cu "nfrigurare 

Spre tăriile albastre. 


Numai în „Ruga pământului“ -a lui Cerna şi în unele poe- 
zii ale lui Crainic găsim atât de bine țesute firele cerului cu 
ale pământului. 

„Descătuşare“ descrie lupta cu răutatea lumei, care însă 
nu-l descurajează, ci îi dă puteri de a-și face loc spre înălțimea 
munţilor, unde se simte reînviat. Nu păstrează totuși ură du- 
Șmanilor, cari au rupt din carnea lui sau l-au isbit cu copita. 

| Şi când, arar, mă uit în jos spre tină 
Și văd piticii 'n tăvălug incert 
In danț macabru, fără de lumină 
Imi cade-o lacrimă spre ei, şi-i iert. 

Sufletul întreg al poetului și toată tragedia vieţii lui sunt 
minunat redate în această poezie. 

In „Valea sufletului meu“ sunt cuprinse toate sentimentele 
cari îi clocotesc în suflet. O cascadă de sentimente dela revolta 
din vremurile mari și scâncetul celor din mormânt, la tânguirea 
celor umili, la dragoste, sânt și speranțe de viitor, toate invă- 
luite par'că în bunătatea divină. 


În valea mea e mândrul colorit 
Al pacinicului, vesel curcubeu, 
E câte-un strop din largul infinit, 
Un zâmbet dela bunul Dumnezeu 


„Cântec trist“ redă minunat melancolia zilelor mohorite de 
toamnă, după cum „Elegie hibernalâ“ suferinţa, care-i oțelește 
sufletul 

Apa a 'ngheţat în blid 
Vijelia urlă.... 

Am cioplit din mine-un zid... 
Clopotul răsună 'n vid 

De pe biata-mi turlă. 


O atmosferă de tristeță înconjură poezia lui Lemeny, re- 
tlexul suferințelor şi nevoilor din viață, 


„căci de nevoi 
Mi-e inima rănită și bolnavă“ (Toamnă) 


O frumoasă poezie cântă soarta - tragică a marelui nostru 
lirice losit, căruia i-a fost sortit să piară cel dintâi în „volbura 
încăerărei vaste“ pornită de cântecul său. 


Pe regele Caroi || îl compară cu Hyperion, cristalizat din 
soare, care a coborit în sbor pe plaiurile noastre ca un Făt fru- 
mos din povești, pentru a scăpa țara de răstrişte și nevoi. 

Mai puţin răușită e poezia dedicată lui Cincinat, care după 
ce o viață întreag: a cântat dragostea și chinul și a mângăiat 
atâția muguri (!), a ajuns un vulcan rănit ce aruncă văpâi și lavă. 
Să fie subiectul de vină? 

O frumoasă poezie patriotică e „Vulturul Carpaţilor“ 


Noi suntem șoimii din Carpaţi 
Român, poți capul să ţi-l culci... 
Vulturi veghează 'nviforați 
Deasupra țării noastre dulci. 


Volumul mai cuprinde și câte-va traduceri foarte răușite 


din Goethe, Albert, Zillich, Hayek, şi Megay, Ady Endre și 
Kacs6 Sândor. 

Remarc poezia lui Goethe „Uber allen Gipfein ist Run“, 
care e așa de bine tradusă că nu ştii ce să preferi, traducerea 
sau originalul. 


i 


E pace peste culmi... 
O boare 
Adie printre ulmi 
Şi moare... 
Și păsărica s'a culcat 
În crâng, 
Tăcu, 
Mai ai o clipă de-aşteptat 
Și dormi şi tu... 


DI Bran-Lemeny este un poet de cea mai autentică speță. 
Il felicităm pentru volum și îi dorim să nu fie cel din urmă. 


E. Mărculescu 
* 


G. Popa-Lisseanu, Sicules et Roumains, un procts de de- 
nationalisation, Bucarest, 1933. Atelierele Socec & Co, 1 vol. în 
8' de 82 pag. și 2 hărţi. 


Valoroasa și interesanta lucrare a d-lui G. P. L. „Secuii și 
secuizarea komânilor“, despre care s'a vorbit pe larg întrunul 
din ultimele numere ale acestei reviste (fara Bârsei, No. 2 din 
1933), este prezentată acum în limba franceză, cu unele întregiri, 
marelui public european. Intre acestea sunt și interesantele ta- 
bele statistice de la sfârșit, cuprinzând numărul locuitorilor or- 
todocși și uniți din judeţele Odorhei, Treiscaune, Ciuc și Mureș, 
culese din statisticele bisericeşti, începând cu cea din anul 1733 
a episcopului loan Inocenţiu Micu (Klein). „Statistica, scrie au- 
torul, fiind o știință recentă, născută abia. acum o sută de ani, 
recensămintele “ eclesiastice ne dau informații prețioase asupra 
trecutului Românilor din vechea Ungarie“. Comparând statisticele 
bisericești dela 1733, 1750, 1760 și 1805, cu statisticele oficiale 
de mai târziu, se poate ușor constata maghiarizarea progresivă 
a Românilor. Din aproximativ 426 de comune ale regiunilor 
„secniești“, „numai în 31 nu se poate constata existența Româ- 
nilor, cutoatecă și în acestea au existat locuitori români“ Sta- 
tistica maghiară din 1910 nu arată însă Români în 175 de co- 
mune. „În realitate în aceste 175 de comune hkomânii au fost des- 
naționalizați, uitându-şi limba însă nu şi naționalitatea lor, sau 
au fost înscrişi deadreptul în numărul Săcuilor, pentru ca să se 
creadă în existența unui bloc săcuiesc în mijlocul Românilor“. 
Cele două hărţi anexate, cuprinzând, una toate comunele cu lo- 
cuitori români după statisticele vechi, iar cealaltă cele cu lo- 

cuitori români după statistica maghiară dela 1910, fac să se 
evidențieze și mai bine tristul adevăr al marilor pierderi naţio- 
nale suferite de poporul nostru în aceste regiuni în ultimele 
două secole. i 

AM. 


* 


Alex. Lapedatu: Abolirea protectoratului rusesc în Țările 
Române (1834—1858). Extras din Anuarul VI al „Institutului de 
Istorie Naţională“. Cluj, 1933. 

Deși lucrarea de față tratează o epocă din cele mai bo- 
gate în evenimente a istoriei noastre, despre care s'a scris foarte 
mult, toiuși studiul d-lui A. L. reușește să ne dea o înfățișare 
nouă și esențială a luptelor marilor patrioţi moldoveni și mun- 
teni pentru scăparea țărilor lor ce subt așa zisa ocrot re a vul- 
turului cu două capete: faimosul: „protectorat“ rusesc asupra 
Principatelor, inaugurat prin convenţia încheiată cu Turcia la 
Akkerman (Cetatea-Albă) în 7 Octomvrie 1826. Autorul arată mai 
întâi că, deși vestitele „Regulamente Organice“ — nouele con- 
stituţii impuse de Ruși Principatelor — „şi-au avut părţile lor 
bune“, totuși ele „au creat, în același timp, sub raport politic și 
social, stări şi perspective foarte păgubitoare şi îngrijitoare din 
punct de vedere al intereselor și năzuinţelor naționale“. După 
ce se arată care sunt relele pricinuite de ele, începe descrierea 
puternicei mişcări şi opoziții naționale pornite la 1834 în Mun- 
tenia de un grup de boieri patrioți în frunte cu marele luptător 
național lon Câmpineanu. Acţiunea acestuia atrase de partea sa 
„majoritatea membrilor Obşteștei Adunări, în cap cu cei doi epi- 
scopi“. Se arată apoi lupta „partidului“ lui Câmpineanu cu „fai- 
moșii consuli (rusești) cari ajunseră a porunci și bate din pi- 
cior Domnilor țării“ Câmpineanu şi colaboratorii săi cari, întrun 
„legământ secret“ se gândiră până la „idealul unirii tuturor țări- 
lor române și constituirea lor întrun stat național independent, 
sub un suveran liber ales“, nu se lăsară însă, nici vremelnic 
înfrânți de lupta lor dreaptă împotriva opresiunei țariste. Plecat 
la Paris și la Londra el încearcă să câștige sprijinul Cabinetelor 
Franţei şi Angliei pentru cauza libertății românești, luând tot- 
odată contact și încercând o colaborare și cu capul revoluţio- 
narilor poloni, prințul Czartorischi. Intors mai târziu acasă, Câm- 
pineanu fu arestat și închis, din ordinul Rusiei. Tot astiel o pă- 
țiră și Nicolae Bălcescu și alți tineri luptători. Mișcarea dela 
1848 „îndreptată special împotriva Rusiei“ a avut în fruntea ei 
pe tinerii din școala lui Câmpineanu. „Cele trei luni de liber- 
tate și independență națională lăsară urme adânci, neuitate, în 
toate spiritele luminate şi patriotice. Toţi erau convinşi că, lup- 
tând mai departe, prin noi căi și mijloace, peste câțiva ani vor 

reuși să aibă o patrie slobodă şi neatârnată“. Căci „deşi înfrânți, 
ei se găseau într'o admirabilă dispoziție sufletească, într'o mi- 
nunată stare de spirit“, și „între 1849 și 1856 ei purtară, în Apus, 
cea mai frumoasă și mai bogată în rezultate acțiune politică din 
epoca renașierii noastre naţionale“. Aspiraţiile românismului fură 
prezentate de ei „nu numai ca o dreptate istorică, în linia evo- 
luţiei firești a neamului românesc, ci și ca o necesitate de or- 
din politic european“... „Inţelepciunea şi remarcabilul lor simţ, 
politic“ rezidă tocmai | în “faptul „de a fi ştiut coordona năzuin- 
țele lor naționale cu interesele politice europene“; de a fi făcut 
din rezolvarea chestiunii românești o problemă a marilor puteri 
ale Europei apusene“. 


Fără sprijinul lui Napoleon III, Victor Emanuel II, Cavour, 
Mazzini, Walewski şi Palmerston, nu s'ar fi putut obținea, după 


înfrângerea Rusiei în războiul Crimeei, „liberarea “Ţărilor Ro- 
mâne de sub protectoratul rusesc şi punerea lor sub garanța CO- 
lectivă a celor șapte puteri europene“, — prima etapă în calea 


spre eliberarea lor definitivă prin punerea Europei în fața „fap- 
tei împlinite“ a „unirii Principatelor“ și a întemeierii neatârnării 
lor, prin perseverarea până la izbândă în semnul devizei „prin 
noi înși-ne“! 

A.M. 


Ei 


Tontsch Hermann: Die Honteruspresse in 400 Iahren. 
Festschrift der Buchdruckerei Johann Gâtts Sohn. Brașov, 1933. 


Pentru tipografia „loan Gâtt-Fiul“ din Braşov anul 1933 a 
fost prilejul unui dublu jubileu: împlinirea: a “100 de ani de 
când cea mai veche tiparniță a Braşovului a ajuns în pro- 
pr etatea familie: Gâtt și împlinirea a 400 de ani decând vesti- 
tul „reformator“ Honterus a adus în acest oraș, din cetatea Basel 
de lângă Rin, cea dintâi presă tipografică și pe cei dintâi meş- 
teri „turnători de litere“. A fost prima tipografie ardeleană în 
înțelesul adevărat al cuvântului, cutoatecă la Sibiu se făcuseră 
încercări de tipărire în 1530 — autorul frumosului volum jubilar 
pare a nu avea cunoștință despre introducerea tiparului în Ţara 
Românească încă din anul 1508 — și totodată prima tipografie 
din cuprinsul României de astăzi, în care, după cunoștințele 
noastre, au ieșit de sub teasc cele dintâi cărți românești, iar nu 
„sloveneşti“ ca din cea dela Târgoviște. Fiu al unui industriaș 
bogat al Brașovului. Honterus, şi-a putut câștiga la universită- 
țile din Viena și Cracovia o cultură rară pentru acele timpuri. 
În arta tipografică sa perfecționat la Basel, unde, după însâși 
mărturisirea renumitului profesor de acolo "Sebastian Miinster, 
„a întrecut cu mult în dexteritate pe toți xilografii epocei“. 
„Cosmogratia“ ilustrată de el a fost una dintre cărțile cele mai 

răspândite ale Europei de atunci. Mare învăţat humanist, Hon- 
terus a scris și tipărit o mulțime de cărți, în cea mai mare 
parte ediții de clasici greci şi latini. Importanța tipografiei înte- 
meiate de el este însă pentru noi mare și prin faptul că în ea: 
s'a tipărit între anii 1561 și 158], subt! îngrijirea mai ales a 
diaconului Coresi, primele cărți bisericeşti românești. Autorul ne 
dă și o listă a principalelor tipărituri coresiene. Părerea noastră 
este că însuşi Honterus (4; la 1551) va fi încercat și început să 
tipărească româneşte, căci el ne vorbește în prefața unei cărţi 
de „disputele religioase“ pe care le-a” avut cu „Moldovenii şi 
Muntenii“. Totuși prima tipăritură românească cunoscută este 
traducerea „Catehismului luteran“ din 1559. Dintre anii 1557 şi 
1572 se cunosc de altfel numai 13 tipărituri: 6 latinești, | gre- 
cească, 2 germane şi 4 românești. Tipografia a trecut în de- 
cursul veacurilor prin mânile mai multor proprietari, figuri în- 
semnate din istoria Brașovului. Primul Gâtt, loan, ajuns și pri- 
mar al Braşovului, era originar de lângă Frankfurt am "Main, 
și a venit în 1832 aici, prin Ţara Românească, ca simplă calfă 
de tipograf. In tipografia lui vor apărea apoi, începând cu anul 
1836: Foaia Duminecii, Gazeta de Transilvania, Foaia pentru 
Minte, Inimă şi Literatură şi alte publicații importante românești, 
Se reproduce în facsimile şi două pag mi coresiane, primul nu- 
măr al Gazetei de Transilvania, pagina „Răsunetului“ din 1848 
(Deşteaptă-te Române) etc. Abstrăgând dela unele omisiuni și 
informaţii greșite, ca de pildă prezentarea Gaze ei de Transil- 
vania drept „p'imul ziar politic românesc“ — când este ştiut că 
primele ziare românești au apărut la București și lași in 1829 
— valoroasa și atractiva lucrare a d-lui prof. Tontsch merită 
luarea aminte a tuturor iubitorilor trecutului nostru cultural și 
artistic. A.M 
Ea 

„Concepţia superioară a vieţii“ de Ottocar Prohâszka. In 
românește de loan Rinea. (350 pag. tip. |. Lazăr, Făgăraș). 
Cartea se poate comanda la traducător (Hărseni, jud. Făgăraş) 
L 135-tranco. 

Sf. Sa, preotul loan Rinea din Hârseni, a săvârșit o faptă 
de reală valoare. Căci azi, când spiritul nostru se zbate în hâr- 
țuiala dintre concepţii și pretenţii ideoiogice ; când sufletul no- 
stru sângerează pe căile tuturor dibuirilor şi abaterilor; când ori- 
zontul social ne pare mai întunecat decât oricând, părintele |. 
Rinea, prin traducera operei de bogată şi prețioasă eflorescenţă 
„Concepţia superioară a vieţii“ datorită apostolului creștin, de- 
cedarului episcop maghiar (născut din tată slovac și mamă ger- 
mană) Ottocar Prohâszka, ne-a deschis un luminiş reconfortant, 
de adevărată înălţare sufletească și spirituală. 

Citind-o, ai impresia că la această carte au colaborat, în 
afară de luminatul arhiereu creştin, un filosof, un om de știință, 
un sociolog, un psiholog și un poet, 

E apologia concepției creștine, care ni se prezintă cristali- 
zată prin tot ceea-ce un suflet și o minte omenească poate avea 
mai nobil și mai convingător. O mare bogăţie de cunoştinţe și 
argumente ; o cugetare profundă, o convingere de oţel, înche- 
gate în sentimente calde și înlănțuitoare, iată ce caracterizează 
opera, construită în 27 de capitole, care vrea să fie „călăuză 
creștinului de azi pe drumurile întortochiate ale filosofiei, artei 
şi ale vieții moderne“. Prohaszka opune „Florilor răului“ a lui 
Baudelaire „Les fleures de bon“, pentru ca omul „să simtă fio- 
rul vieții, al voinței înfăptuitoare și al entusiasmului“. Și o face 
cu succes. 

Repetăm: Părintele loan Rinea ne-a pus la îndemână, într'o 
bună românească, o lucrare de reală valoare. 

I. AL.B.L. 


% 


V. Alecsandri: Poezii populare, publicate cu introducere, 
note şi glosar de Prof. Gh. Giuglea, “ipografiile Române Unite 
S. A., Bucureşti. Ediţiunea Soc. Prietenii Istoriei Literare. Lei 60. 

Un volum simpatic de aproape 400 pg, care se recomandă 
însuși 1) prin valoarea intrinsecă a coiecţiei bardului dela Mir- 
cești” 2) prin grija cu care «e editat și 3) prin paginile d-lui 
Giuglea, care, cu competența omului însuși pasionat culegător 
și cercetător de literatură populară, iniţiază pe cetitor în cunoa- 
șterea criteriilor de apreciere nu numai a creaţiunilor dn această 
colecţie, ci, în genere, a poeziei populare, — în înţelegerea na- 
Şterii, a vieții cu peripeţiile la care e supusă, a influenței ei 
asupra poez ei culte, a caracterului poeziilor populare după cu- 
prins, motive, formă, a diferitelor feluri de cântece bătrâneşti 
(balade), a poeziei lirice populare, —— cuprirzând și îndrumări 
privitoare la felul cum trebuie transctisă astăzi iit. “populară și 
cum a cules și tipărit Alecsandri. Tot atâtea chestii care, dacă 
fac din această ediție a poeziilor pop. culese de Alecsandri e) 
lectură folositoare, pentru elevii din clasele superioare ale liceu- 
lui ea devine indispensabilă, dat fiind că manualele şcolare 
sunt atât de sgârcite și, în același timp, și superficiale, în tra- 
tarea problemelor de mai sus, care se cer cunoscute de 
fiecare absolvent de liceu. lar studiile sau articolele mai ample, 
câte le avem, relative la unele probleme tratate aci (cum ar fi d. 
p. „Cum se "fac Și cum se răspândesc poeziile populare“ de G. 
Coșbuc, „Originea poeziei populare“ de P. Cancel, Despre ba- 
ladele pop. (rapsodiile epice) tot de G. Coșbuc sau „Straturi în 
poezia noastră poporală“ de V. Oniţiu etc.) nu sunt la înde- 
mâna oricui. 

Superioritatea ediţiei Soc. Prietenilor Istoriei Literare, în- 
grijită de d-l Prof. Giuglea, față de cele anterioare, o mai con- 
stitue, pe lângă ampla și binevenita introducere, comentariile 
care se dau în josul paginilor, pentru înțelegerea imediată a 
cuvintelor cu înțeles mai umbrit de vremuri și, îndeosebi, 2lo- 
sarul îinal de 15 pg., în care se cuprind explicații privitoare la 
tot ce poate interesa, în piesele colecţiei, sub raport literar, lim- 
bistic sau folcloristic. 


lată de ce acest volum m'ar trebui să lipsească din biblio- 
teca nici unui Român cu pretenţii de om cult şi gelos de ceea- 
ce e al nostru. E vorba doar de mărturia nedesminţibilă pe care 
ne întemeiem, în toate ocaziile, a geniului poetic popular, de 
comoara de cristalizări poet ce care a servit atâtor generații — 
şi servește încă și azi — de un admirabil „mijloc de educaţie 
literară“ și de un titlu de mândrie naţională. 

B. 


* 


Anuarul lic. „Petru Maior“ din Gherla, pe anul școlar 
1932—33, publicat de dir. lic. d. Dr. Emil Precup, dă la partea 
literară, pe lângă conterința profesorului Gh. Pop asupra filoso- 
fiei lui A. de Vigny, şi o serie de scrisori adresate fostului prof. 
în Blaj şi dir. gen. al învățământului secundar în Consiliul Di- 
rigent, Românului de inimă Gavril Precup. Intre ele și 5 scri- 
sori ale lui Virgil Oniţiu, în care acesta-i mulțumește” de banii 
trimişi ca bărbat de, încredere în Blaj al Comitetului „Soc. pt. 
fond de teatru român“ „ Şi pentru interesul cald ce-i poartă, co- 
municându-i, la propunerea cu care se vade la onorat, că el nici 
nu aspiră nici nu primește onoarea de Președinte al Societăţii“; 
îi dă informaţii — cerute desigur — referitoare la modul” de 
înjghebare, de funcţionare și administrare a „Mesei studenţilor“ 
înființată de V. O. şi îi cere informaţii 1. relativ la preocupările 
esenţiale — la „calul de bătaie“ — al noului comisar al guv. 
ung. Kuncz Elek, numit la școalele sec. ort. rom. din Braşov în 
locul lui Elischer |. și 2. referitor la 


„cele petrecute la Bpesta cu echipa gimnastică a studenţilor Dv., cari 
au participat la concursul regnicolar de gimnastică din Bpesta în anul de 
față (1905). 

Cunoaşterea exactă și autentică a celor petrecute -- continuă V. O. — 
îmi este de neapărată trebuință în lupta ce-o port pentru de a feri şcoalele 
noastre de pățănii analoage, luptă în care am adversari interni și externi 
deopotrivă de tari“. 


Tot atâtea documente preţioase ale grijei continui pe care 
o punea destuinicul şi prevăzătorul cârmaciu V. Oniţiu în pre- 
întâmpinarea acuzelor care sar fi putut ridica sau a primej- 
diilor care s'ar fi putui abate asupra școalelor în fruntea cărora 

stetea, de existența, numele bun și prosperarea cărora se simția 
i speli nu atât forurilor sale confesionale, ci neamului și, 
mai presus de toate, torului suprem al conştiinţei sale de Român. 

Scrisorile, în același timp, sunt și o nedesminţibilă dovadă 
a marei încrederi de care se bucura G. Precup în chestii de 
confidențiale însărcinări de interes naţional cum o atestă și 
prof. ardelean la lași N. Mazere, ale cărui scrisori mer tă aten- 
ţia și pentru părerea pe care o avea acesta despre unii colegi 
ai lui ca Viciu, „arhimilionarul Nabab“ Haliţ ș. a. 

Restul anuarului cuprinde date şcolare și două vorbiri 
ale directorului: una, de încheiere a anului ŞC. — din care aflăm 
că disciplina școlară se ține, în bună parte, prin Tribunalul ele- 
vilor — și alta, la întrunirea de 20 de ani ai absolvenților liceului. 


B. 
* 

|. M. Petrescu: „Sănătatea și fericirea în viață“. Reedu- 
cația prin sine însuși. Cultura românească. București. Pg. 126. 
Lei 50. 

Pornind dela constatarea că majoritatea oamenilor are pri- 
virile aţintite numai asupra viitorului, desinteresându-se de pre- 
zent — cauza principală a boalelor şi vieții nefericite —— auto- 
rul insistă asupra necesității reeducației „care nu se va mărgini 
numai la educaţia conștientului“, ci — concomitent —,„și la educa- 
ţia inconştientului, prin practica auto-sugestiei conştiente și for- 
marea deprinderilor folositoare sănătăţii şi fericirei în viaţă”. 
Pentru aceasta e însă nevoie: să ne supraveghem gândurile și 
sentimentele. Căci „omul este așa cum îi sunt gândurile, fiecare 
om își făurește sănătatea și fericirea, pe care el însuși și-a 
creat-o prin gândirea și actele sale“. 

Pentru stabilirea condițiilor în care ne putem menț nea 
sănătatea, autorul utilizează ” scnerile lui O. S. Marden, Cou€ 
Emile, Nyssens Paul, Pauchet Victor, Baudouin Charles ș. a. 

Lucrarea d-lui |. M. Petrescu se citește şi cu plăcere și cu 
folos. Subliniind urmările neglijării clipei de față (a unei ali: 
mentaţii raționale, a exerciţiilor respiratorii, a eliminării regulate 
a rămâșițelor digestiei, a igienei fizicului, a armoniei sufletești 
și în special, practica unei autosugestii optimiste), ea poate de- 
termina practice care să ne aducă mai multă bucurie de viaţă. 

Tratarea deprinderilor de însușit pentru păstrarea sănătății 


va urma în vol. |]. 
, : B. 


Anuarul Școalei de ucenici industriali şi comerciali de Stat 
din Sibiiu. Anul șc. 1932—33. Intocmit şi publicat de Silviu 
Cosma, dir. Şc. 

In editura „Cugetarea“ (Buc. IV. Str. Mătăsari 23) au apă- 
rul trei broșuri (fiecare în 64 pg, ă 16 Lei) din „Vieţile Sfin- 
ților“, în redactarea cunoscutului şi apreciatului literat, a cola- 
boratorului nostru AZ. Lascarov-Moldovanu. Lucrarea va apărea 
lunar, în câte cinci broșuri, de vânzare în toate librăriile şi la 
editură. 

Ei 

„Biblioteca şcolară“ care apare sub îngrijirea unui grup 
de profesori și are de scop editarea de texte literare destinate 
uzului elevilor, a scos de sub tipar până acum 5 volumașe, din 
care am primit trei: Opere alese din C. Negruzzi, Am ntiri dela 
„Junimea“ din laşi, de Gh. Panu şi Pagini de critică literară. — 
Tiparul frumos, introducerile şi notele explicative, ca și prețul 
întradevăr mic (20 lei volumul de 110—126 pg.) fac din această 
Bibliotecă o publicaţie care ar merita să pătrundă nu numai în 
cercul elevilor, ci al tuturor celor care ţin să cunoască lamura 
literaturii noastre. 

Xe 

Sau mai primit: „Tinerețe Bătrâneţe“ de Dr. Eugen Ni- 
coară și „Mamina“, roman, de Al. Lascarov-Moldovanu, asupra 
cărora vom reveni în nr-ul viitor. 

* 


Reviste. 

„Societatea de Mâine“ Număr jubilar. Dec. 1933. 

Rar se ofere o mai eciatantă și mai convingătoare dovadă 
de ceeace înseamnă muncă și stăruință fără preget, decât jubi- 
leul de 10 ani al revistei clujene, de sub conducerea d-lii lon. 
Clopoţel. Aceste calități, însoţite de-o. temeinică pregătire și de 
mult entuziasm, întrunite în persoana d-lui Clopoţel au zămislit 
în domeniul cultural, o biruinţă naţională cu care ne putem 
mândri. Ce minunată ripostă pentru toți aceia cari, în fața unui 
urcuș, a unei trudnice sforțări, iau atitudini de inerție și scepiicism. 

"Da a, „Societatea de Mâine“ a avut viziunea clară a inten- 
țiilor ei și a scopului urmărit; a avut cultul actualităţii; a știut 
să organizeze studiul și cronica sistematizată ; a fost ospitalieră 
față de scris și scriitori și e azi o adevărată tribună liberă. O 
mare parte din cele ma: bune condee ardelene a fost captată 
ca prin farmec și aportul acestora a știut să ridice nivelul revistei, 
prin felul occidental de a trata şi expune problemele. 

Câteva nume bine cunoscute de scriitori tineri de peste 
munţi, câștigați pentru revistă, înseamnă, de sigur, o augmentare a 
forţelor de până acum și o impunere în cercuri tot mai largi. 

Felicităm călduros pe d-nul lon „Clopoțel, dorind revistei 
aceeași amplă ascensiune, din deceniu în deceniu. 

IL. AL.B.L. 


OBCU CLUJ 


— 183 — 


Institutal de Studii Clasice al Universității Cluj: Anuarul 
pe anii 1928—1932, partea Il. Cluj, Cartea Românească 1933. 

Este fără îndoială una dintre publicaţiile noastre științifice 
cele mai utile și valoroase. lIntr'un format elegant, volumul ne 
dă următorul conținut bogat și prețios mai ales prin comunicâ- 
rile sale arheologice și epigrafice: 7. Naum, Elogiul Italiei, N. 
Laslo, "Traduceri românești din Vergiliu, Șf. Bezdechi. Un ma- 
nuscrit inedit de Nice&phore Gregoras; C. Daicoviciu, Un nou 
miliarium din Dacia; O. Floca, O contribuţie la istoria legiunii 
XII-a Gemina în Dacia; C. Daicoviciu, Notiţe arheologice și epi- 
grafice; C. Daicoviciu, Varia. 1. Petronius, Sat. 41, 4 și 2 „O în- 


scripţie în limba vulgară la Ulmetum. 
* 


Analele Dobrogei pe anii 1932-—1933 (178 pg.) aduce 
între alte articole privitoare la această regiune a țării“) și un me- 
moriu conținând părțile mai însemnate ale vieții lui Nic. Ţârcă 
(Circă) din Satulungul Brașovului, fost în mai multe rânduri 
primar al Hârșovei, unde se stabilise la 1856 — în vârstă de 
28 ani — ocupând mult timp şi postul onoritic de viceconsul 
austriac, — memoriu păstrat de fiică-sa, d-na Eliza 'Țârcă, direc- 
toarea școalei No. 1 de fete din Constanţa și publicat, cu o în- 
troducere, de dl prof. |. Georgescu. 

Nic. Ţârcă e unul din cei 8 copii ai lui Oprea Țârcă (un 
Secelean cu mare vază, conştient de drepturile sale, care, ajun- 
gând în conflict cu „fişpanul“, nu pregetă să meargă călare 
până la Viena, unde se prezentă Împăratului, obţinând ordinul 
de a i se face dreptate, unchiu al Elizei Pipoșş și al Elenei Aron 
Densușianu, frate cu soția fostului prefect de Făgăraş loan Bran 
de Lemeny și cu a lui loan Puşcariu, fost membru al Curţii de 
Casaţie din Budapesta și membru al Acad. Române. Un frate, 
lon, i-a căzut, ca locotenent, în războiul austro-italian din 1859; 
iar "altul, Oprea, a. fost maior de geniu în armata austriacă. Cel 
mai mic, Ştefan, a tost ing. la C.F. R,, iar Irimia Ţârcă, din 
aceeași familie, profesor şi director la Colegiul Na. Sf. Sava. 
Azi nu mai trăește nici unul dintre aceștia. lar dintre cei i0 
copii (5 fete și 5 băieţi) ai lui Nic. Ţârcă, mai trăesc D-na 
Eliza Țârcă, amintită mai sus, şi D-na Lucreția Petroni, văduva 
adv. Petroni. 








*) Cum sunt articolele datorite d-lor: Dr. 7. R. Călinescu: Staţiunea zo- 
ologică marină „Regele Ferdinand |“ dela Agigea, G. Coatu-Cerna: Manijina, 
— un centru de populație înfloritoare, cu o vieață de civilizație pronunțată, 
pe vremea “romană Lucian Predescu: Viaţa şi opera lui P. e) — des- 
pre care a îosi vorbă în nr-ul trecut al revistei noastre — Valerian Petrescu : 
Urme turcești în Cadrilater, Prof. Dr. 1. P. Voitești: a) Mangalia, situația sa 
geologică şi originea izvoarelor sale sulfuroase, b) Considerațiuni geologice 
asupra evoluţiei quaternare a Basarabiei meridionale. 

Faptele enarate în memoriu pun în vie lumină pe gospo- 
darul de ispravă, pe creștinul de inimă gata de a sări în aju- 
torul deaproapelui său în primejdie, pe Românul de iniţiativă și 
energie Nic. Ţârcă, căruia ţinutul Hârşovei, de care- -şi legase 
viața, are să-i mulțumească atât de mult sub raportul ordinei, 
siguranţei, dar mai ales sub cel naţional, ridicând numărul fa- 
miliilor românești — prin sprijinul pe care li-l acordă atât ca 
primar cât și ca viceconsul — dela 17, câte tuseseră, la 100, în 
majoritatea lor: finii şi cumetrii lui. 

Clopotul dela Dăeni, (ascuns pe vremea generalului rus 
Liiders și descoperit acum, trimis la Brașov pentru turnare din 
nou, apoi ridicat în turnul bisericii într'o vreme când Turcii nu 
le îng!'duiau în bisericile creştinilor), cazul economului Radu 
Bercaru, amenințat de a-și pierde dreptul câșlei pe teritoriul Be- 
chira, determinarea Românilor din Tulcea de a trece dela bis. 
bulgărească, la care se atașaseră, la cea grecească, scăparea dela 
moarte a 18 săteni din Topalu și salvarea comunei prin aceasta, 
de jaful Turcilor, sărirea în ajutorul celor oropsiţi în timpul cu- 
ceririi Hârșovei de Ruși, la 1877, sunt tot atâtea fapte care im- 
pun oficialităţii românești de azi anumite îndatoriri față de amin- 
tirea acestui suflet românesc, denunțat și dușmânit până la 
moarte (1 Nov. 19!6) de cei pe care-i simţise că nu ne sunt și 
nu ne vor fi niciodată prieteni: de Bulgari. 

= 

Din Blajul cu atâta nepotolită râvnă cărturărească în trecut, 
ne-a sosit în dricul acestei ierni solia unui treamăt de tinerețe 
— încălzite de pasiunea altor preocupări decât cea a cotidia- 
nului politic cu satisfacția ascensiunii iără muncă, fără eforturi 
intelectuale — pe care ţi-o pot procura, în schimbul renunțării 
la demnitatea personală, serviciile tale de vistavoiu al celor mai 
norocoși decât tine. E revista de cultură cu numele mare al 
oraşului mic în care apare. 

Deși ctitorii poartă nume puţin ud ile contribuţiile din 
nr. l—cu toate că unii le-au aşteptat ceva mai grele la cântar -— 
îndrituesc totuși speranța că proaspăta mlădița ţâşnită din se- 
cularul trunchiu, va cinsti, prin flvrile și rodul viitor, numele 
cu care se împodobește. 

„Credinţa în D-zeu ș' dragostea de neam“ cu care por- 
mesc la drum e cel mai frumos program pe care și-l puteau 
fixa iniţiatorii şi care de sigur „îi vor feri de mocirla și 
bălăriile& prin care se tăvălesc azi atăți criminali ai condeiului. 

In nr. 1 semnează cucernice „Gânduri de Crăciun“ Virgil 
Stanciu. De spiritul vremii care tălmăcește literatura obscenă şi 
trivială de azi — „fenomenul literar contemporan“, rezultat al 
unui proces de frământare și transformare cunoscut şi de lumea 

popoarelor vechi — se ocupă d. |. Covrig Nonea. lar d. Dr. N. 
Lupu ne duce cu un veac şi jumătate în u mă, căutând să des- 
câlcească pricinile demisiei episcopului Grigore Maior (fost Ga- 
vrilă Maier, fiu al preotului din Sărvad și unul din primii da- 
scăli ai şcoalelor din Blaj). 

DI Pavel Dan ne reamintește într'o schiță („II duc pe popa“), 
— pe care am îi vrut-o mai puțn anemică, — de atmosfera 
sufocantă în care viețuiră cărturarii români în Ardealul de după 
Sf. Maria anului 1916. Vremuri prea repede uitate, deși destul 
de recente. Reamintindu-ni-le, ne întrebăm iarăși și iarăși: De 
unde ne-or îi scos dușmanii ponosul că „Românul ţine minte“, 
când totul dovedește contrariul? Ţine minte și nu iartă Ro- 
mânul pe al său, da; dar pe strâin?... În care țară de pe roto- 
golul pământului li "sau iertat mai multe călăilor de ieri ca ?n 
atât de hulita „Valahie“? 

Revista ar câștiga în valoare, dacă nestematele vechi din 
bibliotecile și arhivele dela înfrățirea Târnavelor ar covârși prin 
numărul lor nestematele, de care găsim și aiurea, ale colabora- 
torilor. E o dorință unanimă, credem, și, de aceea, nu ve în- 
doim că redacția i se va conforma. 

Abon. anual Lei 180. Un nr. 49 pg. Red. și Adm.: Blaj, 
str. Regele Ferdinand 23. 

Bă 

Arhiva etnografică-folclorică a Muzeului Etnografic din 
Cluj ne trimite primul număr a! Buletinului său „Culegătorul“ — 
apărut în lanuarie și închinat obiceiurilor noastre de Crăciun și 
Anul nou. Buletinul urmăreşte: 1. Salvarea, printr'o culegere si- 
stematică, a nepreţuitului tezaur al civilizaţiei noastre populare. 
2. Punerea arestuia la dispoziția cercetătorilor specialişti, 3 Pu- 
blicarea de modele pentru culegătorii de astfel de materialuri. 
4. Informarea colaboratorilor despre lucrările mai de seamă ce 
pot fi utilizate cu folos în munca lor de culegători și urmărirea 
acțiunei culegerilor în ţară și străinătate. 

In felul acesta, Cuiegătorul umple într'adevăr un gol în pu- 
blicistica noastră periodică. Nu numai atât. Prin îndemnurile și 
îndrumările date colecționatorilor, Culegătorul poate potența in- 
teresul acestora în pasiunea care să ne dea cu vremea tot mai 
vrednici și mai bine pregătiți strângători ai acestor comori. Unde 
mai pui apoi aportul pe care-l pot aduce tinerii colindători ai 
satelor şi cătunelor cunoașterii mai temeinice a vieți acestora, 
cu toate mizeriile care le rod, cu toate nădufurile care le îneacă, 
cu toate „rănile din care sângerează? Căci treaba pe care le-o 
cere Culegătorul nu se poate face de-a călare, ci numai descă- 
lecând și stând de vorbă pe'ndelete cu locatarii celor bordeie. 

lată de ce noi vom urmări cu dublu interes opera Cu/egă- 
torului, căruia-i urăm ca succesele să-i întreacă speranţele. 

Arhivele Oiteniei nr. 69—70 (pe Sept.-Dec 1933). 
fruntea nr-ului, cuvântarea ţinută la 26 Oct. cu prilejul sărbă- 
toririi centenarului liceului, azi „Colegiul Carol 1“, din Craiova, 
de fostul lui elev Prof. G. Țiteica. DI C. D. Fortunescu ne evocă 
personalitatea proeminentă a aristocratului cugetării, omului da- 
toriei, exactității, manierele fine ale vechiului dascăl de elită G. 
M  Fontanin, care timp de 30 de ani, cât a condus liceul din 
Craiova, „a exercitat asupra intelectualității vremii sale o influ- 
ență mult mai mare de cum și-ar închipui-o cineva“. Acest pro- 
tesor, despre care a mai fost vorba în rev. noastră, e născut în 
Braşov (a, 1825) — unde tatăl său Dumitru Marin, negustor cu 
stare, originar din satul Isvoarele (Fântânele 2) jud, Dâmboviţa, 
se refugiase în 1821 —— şi a studiat la Sibiu, Cluj, Pesta și 
Viena. A murit la 1886, cu sufletul descumpănit. DI 1. Minea 
comunică documente privitoarea la „Câteva vâămi vechi oltene“. 
D-l N. Gh. Dinculescu vorbește de proectele pentru ridicare de 
întărituri în cuprinsul Craiovei, în timpul ocupaţiei germane 
(1718—1739) și 'n vremea războiului ruso-turc (1806—1812), iar 
M. Theodorian-Carada despre, primii uniți pe care i-a cunoscut 
el în Oltenia, în deosebi în Craiova. Majoritatea, profesori. DI 
Filip Horovitz contestă originea romană atât a valului care sen- 
tinde dela Calafat la Giurgiu cât și a „brazdei lui Novac“, care 
străbate câmpia munteană dela sud de T. Severin până la Brăila, 
ambelor valuri „lipsindu-le caracterul distinctiv al unui val ro- 
man de frontieră, flancarea valului cu castele, așa cum se pre- 
zintă valurile romane de pretutindeni“, admițând părerea lui 
Schuchardt, care le crede de provenienţă gotică. In consecinţă, 
conchide că prima etapă a stăpânirei romane în Dacia n'a fost 
valul dela Calafat la Giurgiu (Tocilescu, Pârvan), ci Oltenia — 
cucerită cu vrun sfert de veac înainte de Traian — iar a doua 
etapă a fost Banatul — devenit roman după primul războiu 
dacic — și nu „brazda lui Novac“ (cum afirma tot Tocilescu). 
— O poetică descriere a culmii din stânga Cernei ne dă d. C. 
D. Ionescu. — C. N. Mateescu, întemeiat pe un act din 1684, 
confirmă bănuiala slavistului P. Skok dela Universitatea din 
Zagreb !)—care admite că a putut fiși Român Bulgarul Peironie 
„unul din propagatorii fervenţi ai legii catolice, instruit la Ci- 
proveț (de unde îl credea originar), spre acest scop, pentru 
Țările românești“ — că întradevăr a fost Român curat, soco- 
tindu-l identic cu, Petronie monahul din Vâlcea. despre care vor- 
beşte actul susmenționat. 

DI G. Simonis în articolul „Din trecutul muzical al Craio- 
vei“ scoate din colbul uitării luminoasa figură a lui Gheorghe 


1) „Dacoromania“ VI. pg. 341. 

Simunic (Simonis), născut la 1820 în Rupea (Cohalm), care „la 
vârsta de 12 ani practicase orga şi pianul și care cunoștea arta 
compoziţiei, armonia superioară și contrapunctul“ şi căruia „i se 
datorește pe teren muzical mai toată pleiada de elemente arti- 
stice excepționale ce s'au relevat tot timpul la noi, formând ast- 
fel în țară și străinătate protagoniștii spiritului nostru. muzical, 
printre cari a fost Maria şi Elena Teodorini, Dumitrescu, Gabrie- 
lescu și alţi artiști de seamă ai țării“. 

Acest profesor de muzică, — trecut la Constantinopol pe 
urma căsătoriei surorii sale cu Omer Pașa, generalisimul ar- 
matei turcești trimisă la 1848 pentru ocuparea Bucureștilor — 
(un Croat — Mihail Lattas — ajuns din ofițer de administraţie 
austriac în această demnitate înaltă), ajunse pianistul Porții, 
aghiotant general al lui Omer Paşa, ridicat la rangul de Bey, cu 
funcțiuni din ce în ce mai înalte în armată, însărcinat cu mi- 
siuni speciale — în care calitate el fu de mare folos oamenilor 
noștri de stat“ (ca însuși lui Bibescu Vodă, bătrânului Brătianu sau 
col... Vas. Obedeanu) — „luând parte activă ca comandant de 
trupe turceşti în războiul din Crimea, unde obținu cele mai mari 
onoruri“, —- muri la 28 Dec. 1905, în vârtă de 85 ani („aproape 
fără nici o resursă, fiind uitat chiar şi de cei cari de pe urma 
cunoştinţelor sale muzicale și militare se ridicaseră pe o treaptă 
socială, “întro lume nouă“) la Craiova, unde reveni după cam- 
pania din 1854 ca să-şi reia activitatea muzicală începută la 
1844 și unde la Şc. Normală „St Velovan“ predă timp de 1 
ani cursuri gratuite. 

DI Ilie Chiriţă se ocupă de genealogia boerilor Brâncoveni, 
lucrare anevoioasă, din cauza lipsei documentelor. 

In partea. a doua a revistei: documente, note, comunicări, 
întregiri, rectificări etc. privitoare la trecutul şi prezentul Olte- 
niei şi al bărbaţilor săi proeminenți ; recenzii și o vădită au- 
gumentare a paginilor literare cu câteva iscălituri care rețin 
atenția cetitorului. În legătură cu Arhwwele Statului din Craiova 
și cu fostul lor director, di prof. C. D. Fortunescu, câteva dure- 
roase pagini, care privesc detestabilele moravuri politicianiste 
dela noi, în care de atâtea ori a isbit și revista noastră. B. 

e 


Alte reviste primite la redacție: Brașovul Literar și Artistic 
nr. 14 (Dec.), Boabe de Grâu nr. 11 (Nov.), Satul și Şcoala, rev. 
lunară pt. educaţie și învățământ an III. nr. 3 (Nov) Red. C. 
lencica (Str. Mârzescu 21), Adm. D. Goga (Str. Bob 13) Cluj. 
Abon. 120.lei pt. învățători. Pt alţii L. 150. — Școala Prahovei 
a III. nr. 10—12 (Oct.- Dec.) Ploeşti, Str. Regina Maria 7. Abon. 
L. 100.— Școala și Familia de Mâine nr. 60 (Dec.). Buc. Il. Str. 
N. Bălcescu 2. Abon. L. 60. Gând Românesc nr. 8 (Dec.). Cele 

trei Crișuri nr. 11—12 Nov.-Dec.) România Pitorească nr. 6—7 
(Nov.-Dec ) Buc. VI, Str. Salvator 38. Abon. L. 200.—, Provincia 
Literară an. |. nr. 1—2 (lan.-Febr. 1934), Sibiu, Str. O. Goga 69. 
Abon. L. 100.— Convorbiri Literare nr. 1 (lan) 1934. Buc. Str. 
Wilson 1., Parlamentul Românesc nr. 130 (31 Dec.) 131 (lan.) și 
132 (Febr.), Crainicul Cetăţii nr. 4 (Sept.), Burdujeni (Suceava) 
Abon. L. 100.— Progres și Cultură an. |. nr. | (lan) şi nr.2 
(Febr.) 1934. Tg. Mureş, str. Cogălniceanu 3. Pentru învățători 
abon. L. 60. Pentru alţii L. 100.— Macedonia nr. 10—11 
(Nov.-Dec.) Buc, str. Bărăției 31. Abon. L. 200, pt. studenți L. 
100.— Siebenbiirgische Vierteljahrsschrițt nr. |. 1934 (lan.-Martie) 
Red.: lași, Str. Banu 14. Adm. Sibiu Str. Avram lancu 10.— 
Neămul 'Românesc pentru popor nr. l—2 (lan.) nr. 3 (1 Febr.). 
Poporul hRoimânesc. An. ||. nr. 1. 2. 3. (lan.-Febr.) 1934, Zimoec. 
An. |. nr. 1 (lan.) — organ al societăţii culturale „Timoc“ — 
care îşi propune să îie „tribuna intelectualilor, români din valea 
Timocului și dreapta Dunării, stabiliți în capitala Patriei Mume, 
peutru eluptarea drepturilor la carte şi biserică românească pe 
seama hRomânilor pe care-i reprezintă. La nr-ul prim colaborează 
d-nii Dr. P. Vodă-Timoceanu, Simion C. Mânarescu, S$. Mehe- 
dinți, Ron ulus Seişeanu, Florea Florescu, Em. Bucuţa, C. Noe, 
Corneliu Moldovanu. Revista are 24 pg. Abon. L. 100.— Red. şi 
Adm.: București, str. Carol 6. — Blajul nr. 2 (Febr.) aduce ce 
dor am: o amplificare a părţii documentare. Găsim aci autobio- 
grația lui Simeon Balint, (dată de d. A. Lupeanu) cu mai multe 
amănunte decât se găsesc în raportul publicat în 1884 la 
Krafit, Sibiu. In Misionari greco-catolici în „ Valachia“ 1818-1829, 
al Dr. C. Suciu promite o serie de articole în care „se vor arăta 
întâi cauzele cari au determinat emigrarea în „Valachia“a Ro- 
mânilor din Ardeai, la începutul sec. al XIX lea, tratând apoi 
încercăr le de păstorire, mai mult sau mai puţin reușite — făcute 
prin cei doi misionari trimiși dela Blaj: preotul Grigorie Maior 
şi călugărul Beniamin Todor“. DI. Dr.N. Lupu publică o scrisoare 
a lui Gn. Şincai dela 26 Mai 1797, cătră ep. loan Bob, pentru 
a fi reprimit în viața călugăreasca și în mânăstirea Si. Treimi 
din Blaj, pe care o părăsise înainte cu câţiva ani. 

In fruntea nr-ului, pagini închinate de Dr. V. Macaveiu 
memoriei canonicului Dr. |. Coltor, mort la 29 Dec. 1933. — 

In „abecedar“, tânăra și vioaia rev. (dela Turda) cu formatul 
svelt al unei coloane de ziar, în nr. triplu 41-44 dela 1 Febr. 
d. Gr. Popa ne poartă, încântat, prin „Notre Provence“ a lui 
L6on Daudet și;Charles Maurras, prin Zara Soarelui lui Mistral ; 
d. R. Demetrescu ne vorbește de concepția filosofică a „ticţiona- 
lismului“ lui Hans Vaihinger, mort de curând. D. P. Suciu, sublini- | 
ind rezultatul „aproape lamentabil“ al mijloacelor spirituale Şi 

metodelor persuasive, întrebuințate până acum în culturalizarea 
satelor, insistă asupra necesității punerii în practică a mijloacelor 
reale de înfăptuiri și a metodei coercitive. „Primitivului trebuie să-i 
dai cultură cu de-a sila“. Şi în direcția "aceasta trebuie să intre 
în acțiune Statul cultural. Poezii semnează: Ada Moldovanu, 
Radu. Brateș şi G. Boldea. La sfârşit recensii şi carnetul cu 
informaţii. — Red. și Adm. revistei Turda, Piaţa Regina Maria 
23. Abon. L. 120.— Arhiva nr. 3—4 (lulie-Oct. 1933) lași, Str. 
Tătăraşi 20. Abon. L. 100.— Apare de 4 ori pe an. 

Ziare: Telegraful Român (Sibiu), PRomânia dela Mare 
(Constanţa), Ideeia Naţională (Buzău), Solia Dreptăţii (Orăştie). 
% 

Spre orientare. Nu publicăm dări de seamă decât despre lu- 
crările primite la redactie. Nu luăm notă de cuprinsul revistelor ce 


ni se trimit decât în măsura: reciprocității. 

Jertfa prietenilor, pe anul 1934. 


Dr. Gârbacea |. prof. la Acad. Comercială, Cluj Lei 360-— 
Dr. med. Manuilă Sabin, dir. Of. de Recensământ, Bucurâști „,640— 
Schiopul losii, atașat de presă, Berna 100— 
Căp. Sorescu Gh.. dir. la Fabrica de laminat, Brașov 180— 
Ing. Spârchez Zeno, şeiul Ocolului Silvic, Satu-Mare n 240— 
Dr. Stănilă N., cons. la Curtea de Casaţie, București i 86-— 
Dr. med. Stinghe Valer, Braşov „„240:— 
Stoian G. I.. avocat, fost deputat, București  120.— 
Dr. Colbazi Emil, medic primar de spital, Braşov „„240— 
Săcăreanu Ion, corisulul României la Praga „132 
Zernoveanu N., dir. la Soc. de cărbuni Petroșani, Bucureşti „140— 


Tuturora, calde, recunoscătoare mulțumiri. Cum mulțumim şi 
d-lui Ilie Savu, proprietar, Brașov, pentru 1 abonament nou și, în: 
deosebi, Astrei-Brașov pentru 30 abonamente pe un an, 


TABLOUL ABONAȚILOR 
care şi-au mai achitat abonamentul 


Până la 1 Mai 1933. 


Dr. Cazacu D., avocat, Tighina 
Dr, Moroianu Gh., rect. Acad. Com. Cluj. 


Până la 1 lanuarie 1934. 
Bărbieru V., econom-stavrofor,Cotroceni. 
Bârseanu Catinca, Sibiu 
Bibl. ped. jud. (Şc. norm.), Timişoara 
Boldor A., dir. gimn., Satulung 
Dr. Bornemisa S., f. primar și deputat 

Cluj. 
Dr. Ciura V., not. public, Sighișoara 


Dr. Colbazi E., med. primar de spital, 
Brașov. 


Dad A., cand. agr., Ighiu. 

Demian A., dir. Jic., Orăștie. 

Direcț. lic. „Avram Iancu“, Brad. 

„Șt. O. Iosif“, Odorheiu. 
> „ „Princ.Nicolae“, Sighișoara. 
„  scoalei com. sup., Galaţi. 
„ gimn. de fete, Sf. Gheorghe. 

Gârbacea [., avocat, Zârnești. 

Grecu Pavel, ing. agr., Lugoj. 

Dr. Lupu |., medic, Brașov. 

Micu Moise, preot, Poiana-Mărului, 

Munteanu Al., farmacist, Bucureşti. 

Dr.Oancea C., med. şef Casa Cerc. Braşov. 


» » 


Pop Gh., cons. la Curtea de Apei, Braşov. 
Dr. Stinghe N., preot, Brașov. 
Vaida Mimi, Brașov. 


Până la 1 Martie 1934. 
Direcţ. lic. „T. Cipariu“, Dumbrăveni. 
„M. Eminescu“, Satu-Mare. 


» » 


Până la 1 Mai 1934. 
Literat V., profesor, Făgăraş. 
Prișcu Răzvan, căpitan, Craiova. 
Voinea Gh. București. 


Până la 1 Nov. 1934. 
Dr. Rusu D., preş. de Tribunal,Tg. Mureş. 


Până la 1 lanuarie 1935. 
Banca „Albina“, Sibiu. 
Dr. Bânda Chirion, prim-preș.Trib. Sibiu 
Bertianu V., dir. la Fabr. Bragadiru, 
Bologa Emil, proprietar, Brașov. 
Dr. BrediceanuT., dir. suc. Albina, Brașov. 
Docent Dr. Câmpeanu L., Brașov. 
Casa Cercuală pt. Asig. Soc., Brașov. 
Lt.-Col. î. r. Cernea Ovid, Brașov. 
Dr. Ing. Codarcea AI., București. 


Ing. Comanescu C., fost insp. gen. C. 
F. R., Braşov. 

Dr. Comanici Oct., avocat, Braşov. 
Creangă Axente, profesor, Sibiu. 
Deppner Hermann, dir. de bancă, Brașov. 


Direcţ. Şc. prim. No. Î, Braşov-Tocile. 


ȘI S „o 2, Satu-Mare. 
SR „de ucenici a Statului, Sibiu. 
e gimn. de băieți, Satulung. 
îi n ei „Sf. Gheorghe. 
3 lic. „Petru Maior“, Gherla. 
N Colegiului Na. „Carol 1.“ Craiova 
Dr. Dobrin Gh., avocat, Lugoj, 
Dr. Fildan Petru, avocat, Braşov. 
Dr. Garoiu I., decanul Bar. av., Brașov. 
Lt.-Col. Hociotă 1., prot. militar, "Braşov. 
Hodârnău Mih., protopop, Brașov. 
Dr. Lupaș Mih., medic, Sălişte. 
Mereţ Vas., preot, Brașov. 
Dr. Moga C, avocat, Brașov. 
Dr. Moldovan C., not. publ., Sf. Gheorghe. 
Munteanu lon, comerciant, Braşov. 
Munteanu lon, maestru-zidar, Cristian. 
Nan Alexe, farmacist, Satu-Mare. 


Dr. Negrea Î., avocat, Miercurea-Ciuc. 


Neguţ Vas., profesor, Brașov. 
Nistor Virgil, cons. arh., Sibiu. 


E 


Pestrea C., blănar, Braşov. 

Popp Const., dir. ex. Albina, Sibiu. 

Popovici A., șef de serv. Admn. îin., 
Sf.-Gheorghe. 

Popovici Afilon, București. 

Dr. Popovici Ștefan, şeful serv. pers. 
Primăria Brașov. 

Roșca S., dir. suc. Albina, București. 

Săcăreanu ., consulul României la Praga. 

Dr. Sâmpetreanu E., jud. cons. de Curte 
de Apel, Brașov. 

Savu Ilie, proprietar, Braşov. 

Dr. Sbarcea T., fost med. primar, jud. 
Brașov. 

Socaciu E., secr. gen. Primăria Brașov. 

Dr. Stoica Tr., notar public, Dumbrăveni. 

Stoicovici V., inginer, București. 

Dr. Sturza M., prof. univ., Cluj. 

Dr. Vasilie-Lemenyi Nora, Ciuj. 

Dr. Vecerdea N., cons. on. al Curţii de 
Casaţie, Sibiu. 

Vlaicu Radu, comerciant, Braşov. 

Zehan Eugeniu, ing. silvic, Satulung. 

Zernoveanu N., dir. la Soc, de cărbuni 
„Petroşani“, București. 


Rectificare: Abon. d-lui Dr. A. Gociman, Cluj, e achitat până la 1. 
1. 1933 (nu î. 1. 1934, cum s'a publicat, din greşală, în nr. 6 din anul trecut). 
Se mai confirmă primirea următoarelor sume, în contul restanței : 


Dr. Boca losif, avocat, Dej Lei 300;-— 
Dr. Dobrescu AI., medic, Braşov (întreaga restanţă) 
Popa Ştefan, funcţ. Primăria Cluj Lei 520-— 


Safirescu A., cons. Curtea de Apel, Brașov, (întreaga restanță) 
Savu N., funcţionar, Braşov ia 3 


+ 


Sunt datori cu costul revistei 


Direcţ. lic. de băieţi, Dej pe 3 ani 
Șuraru D., înv. dir., Ghimbav o 

Dr. Manu Emil, avocat, București 1. V. 1930—1. XI. 1933 
Astra Râşnov E 1. 1. 1933 
Olteanu Gustav, avocat, Miercurea-Ciuc, „ » PRE E e 
Primăria comunei Teliu n pp 
Marcăs Alex, notar, Teiiu Pa pn» 
Comanescu Candin, propr., Alba-lulia 1. V. 1931—-i 1. 1934 
Astra Sf. Gheorghe „V. 1930—1 1. 1933 
Dr. losif ]., dir. de bancă, Rupea 1. V. 1931 —1. XI. 1933 
Bercan Fabiu, judecător, Tg. Mureş 1. VII, 1931—1. 1. 1934 

Bota Gh., prof., Oradea 1. 1. 1031 —i. VII. 1933 
Martinovici C., prof. Acad. Agric., Cluj 1. HI. 1931—, ,, si 
Cotta Solomon prim-pretor, Gheorgheni î. V. 1930—1. VII. 1932 


Leucă Petru, preot, Satulung pe 2 ani 

Odor Nic., profesor, i PE Pi 

Maior Gh., dir. de bancă, Reghin iile sa 

Maloș 1., protopop PE » n 

Dr. Popescu I., av., primar ,, Pe, 0 0 

Dr. Truţa E., not. public » non» 

Negru Sofr., tuncţ. sup. Albina, Sibiu e cica 

Dir. lic. „C. Brediceanu', Lugoj ge căi ap 

îi Pe de băieţi, Beiuş » no» 

Dr. Crişan Zah., not. public, Sighișoara gi citi soi 

Col. St. Dimitropol, Bucureşti i 00 99 

Dir. lic. „Petru şi Pavel“,  Ploești a 30) 

Fătuleţ Andrei, comerciant, i 990 a 
Grădinar V., petrolist 3 » no 
losifescu I., comerciant » 5 

Moşoiu Aurel, profesor A 1. VII. 1932 —1. XI. 1933 
Dr. Neguş Gh, medic, Râşnov 1. IX. 1931 —1, î. 1933 
Dr. Gogonea Axente, medic, Zârneşti 1. V. 1932—1. 1. 1934 
Dr. Bărbat Gh., avocat, Odorheiu 1. |. 1933 — azi 

Dr. Bidu Vasile, medic, Tg. Săcuesc pn » 

Dr. Cuşuţa [., avocat, Sebeș (Alba) sia 3 FA 

Grama Vincențiu, farmacist, Făgăraș Sp a 39 

Dr. Moldovan 1., avocat, Beclean ip i; 


Dr. Pavelea Oct. ,, > _ si 
Continuarea în nr. viitor) 


= 


» „ 


Poşta Redacţiei. D-lui F. P. D-ta ne-ai trimis poezi şi noi nu publicăn: 
decât poezii. 


D-lui D. Olariu. „Chipuri pentru frate mic“, sosind prea târziu pt. 
nr-ul acesta, se va publica în nr-ul viitor. Mulţumiri. Aşteptăm noua adresă. 
* 


Conţinuarea studiului „Iluzia dacică“ va urma în nr. 3 al revistei, în 


care vom relua şi firul întrerupt al „Scrisorilor vechi“. 
% 


Iu atențiunea On. Direcţiuni P. T.T. 


Renunțând la semnalarea cazurilor mai vechi — ar fi prea numeroase 
— ne permitem, pentru a putea fi urmăriți cei vinovați, a aduce la cunoştinţa 
On. Direcţiuni P. T. T. reclamaţiunile mai proaspete: i 

Nu S'au înmânat următoarele nr-e de revistă : 


D. Olasiu, Buc. (Calea Moşilor 92), nr. 5 (1933), expediat la 1 Sept. 
1933. I. Lapedatu, dir. Bca Naţ. Bucureşti nr. 1 (1934), exp. la 23 Dec. 1933. 
D. C. Amzăr, Buc. (Bulev. Elisabeta 89 VI.), nr.1 (1934) exp. la 23 Dec. 1933. 


Cazuri mai vechi, comunicate nouă însă numai acum : Direcţ. lic. Petru şi 
Pavel“, Ploești, nr. 1, 3, 4, 5 (1932) și nr.1 (1934). Docent Dr. Popovici Gh., 
Ciuj, patru numere din 18 (pe trei ani). 

+ 


În Bucureşti, revista se găsește de vânzare la librăria Pavel 
Suru (Calea Victoriei 108). 


Numărul acesta a apărut la 25 II. 1934. 

